ഗ്രഹണ സമയത്ത് സൂര്യനെ നേരിട്ടുനോക്കുന്നത് സുരക്ഷിതമോ ? | Facts about | Solar eclipses | Manorama Online\nഗ്രഹണ സമയത്ത് സൂര്യനെ നേരിട്ടുനോക്കുന്നത് സുരക്ഷിതമോ ?\nജ്യോതിശാസ്ത്രം ശ്രദ്ധിക്കുന്നവർ ആകാംക്ഷയോടെ കാത്തിരിക്കുന്ന വലയ സൂര്യഗ്രഹണത്തിന് ഒരുമാസം കൂടി.. എന്താണ് സൂര്യഗ്രഹണം? വലയഗ്രഹണം എങ്ങനെ..? നമുക്ക് എങ്ങനെ ഇത്തവണത്തെ വലയഗ്രഹണം കാണാം..? ഡിസംബർ 26നു രാവിലെ അരങ്ങേറാൻ പോകുന്ന ആകാശവിസ്മയത്തിനായുള്ള കാത്തിരിപ്പിലാണ് ശാസ്ത്രലോകം. അന്നു സംഭവിക്കുന്ന വലയഗ്രഹണത്തിന്റെ പൂർണത ദൃശ്യമാകുന്ന പാത കടന്നുപോകുന്നത് വടക്കൻ കേരളത്തിലൂടെയാണ്.\nസൂര്യനെ ഭൂമിയും ഭൂമിയെ ചന്ദ്രനും പരിക്രമണം ചെയ്യുന്നുണ്ടല്ലോ. ഈ കറക്കങ്ങൾക്കിടയിൽ ഇവ മൂന്നും ഒരു നേ‍ർരേഖയിൽ വന്നാൽ ഭൂമിയിൽ നിന്നു നോക്കുന്ന നമുക്ക് സൂര്യനോ ചന്ദ്രനോ മറയ്ക്കപ്പെടുന്നതായി അനുഭവപ്പെടും. ഭൂമിക്കും സൂര്യനുമിടയിൽ ചന്ദ്രൻ വരികയും, ചന്ദ്രൻ സൂര്യബിംബത്തെ മറയ്ക്കുകയും ചെയ്യുമ്പോഴാണ് സൂര്യഗ്രഹണം സംഭവിക്കുന്നത്. സൂര്യനും ചന്ദ്രനുമിടയിൽ ഭൂമി വരികയും, ഭൂമിയുടെ നിഴൽ ചന്ദ്രനിൽ പതിയ്ക്കുകയും ചെയ്യുന്നതുമൂലം ചന്ദ്രഗ്രഹണം സംഭവിക്കുന്നു.\nഭൂമിയും ചന്ദ്രനുമൊക്കെ പരിക്രമണം ചെയ്യുന്നത് ദീ‍ർഘവൃത്താകാര പാതയിൽ ആണെന്നറിയാമല്ലോ. അതിനാൽ ചിലസമയങ്ങളിൽ ഭൂമിയും ചന്ദ്രനുമായുള്ള അകലം കൂടുതലായിരിക്കുകയും, ചന്ദ്രന്റെ ആപേക്ഷിക വലുപ്പം കുറയുകയും ചെയ്യും. അത്തരം ഒരവസരത്തിലാണ് ഗ്രഹണം നടക്കുന്നതെങ്കിൽ സൂര്യനെ പൂർണ്ണമായും മറയ്ക്കാനുള്ള ആപേക്ഷിക വലുപ്പം ചന്ദ്രനുണ്ടാകില്ല. ചന്ദ്രനാൽ മറയ്ക്കപ്പെടാത്ത സൂര്യബിംബത്തിന്റെ പുറംഭാഗം ഒരു വലയം കണക്കെ നമുക്ക് കാണാനാകും. ഇതാണ് വലയ സൂര്യഗ്രഹണം.\nഗ്രഹണം കാണുന്നത് സുരക്ഷിതമോ\n2019 ഡിസംബർ 26ലെ വലയ ഗ്രഹണത്തിന്റെ പൂർണമായ കാഴ്ചകാണാവുന്ന പാത സൗദി അറേബ്യ, ഖത്തർ, യുഎഇ, ഇന്ത്യ, ശ്രീലങ്ക, മലേഷ്യ, ഇന്തൊനീഷ്യ, സിംഗപ്പൂർ എന്നീ രാജ്യങ്ങളിലൂടെയാണു കടന്നുപോകുന്നത്. ഈ പാതയുടെ ഇരുഭാഗത്തും ആയിരക്കണക്കിന് കിലോമീറ്റർ വീതിയിൽ ഇതേ സമയത്തുതന്നെ ഭാഗിക സൂര്യഗ്രഹണവും നിരീക്ഷിക്കാനാകും. ഇന്ത്യയിൽ തെക്കൻ കർണാടക, വടക്കൻ കേരളം, കോയമ്പത്തൂ‍ർ ഉൾപ്പെടുന്ന മധ്യ തമിഴ്‍നാട് എന്നിവിടങ്ങളിലാണു പൂർണ വലയസൂര്യഗ്രഹണം കാണാൻ കഴിയുക. സൂര്യൻ കിഴക്കുനിന്നു പടിഞ്ഞാറേക്കു സഞ്ചരിക്കുന്നതായി നമുക്ക് കാണാമെങ്കിലും ഗ്രഹണത്തിന്റെ പാത പടിഞ്ഞാറുനിന്നു കിഴക്കോട്ടാണ്. കേരളത്തിൽ കാസർകോഡ്, കണ്ണൂർ, കോഴിക്കോട്, വയനാട്, മലപ്പുറം, പാലക്കാട് എന്നീ ജില്ലകളിൽ വലയഗ്രഹണം പൂർണതയോടെ കാണാനാകും. മറ്റുള്ള ജില്ലകളിൽ വലയത്തിനുപകരം ചെറിയ ചന്ദ്രക്കല പോലെയാകും ഗ്രഹണ സമയത്ത് സൂര്യൻ ദൃശ്യമാകുക.\nഗ്രഹണത്തോടനുബന്ധിച്ച് സ്കൂളുകളിലും കോളേജുകളിലും ഒട്ടേറെ പഠനപ്രവർത്തനങ്ങൾ നടത്താം. ഉദാ–സൗരയൂഥത്തിന്റെ മാതൃക പരിചയപ്പെടുത്തൽ, ഗ്രഹണത്തിന്റെ പ്രവർത്ത‍ന മാതൃക തയ്യാറാക്കൽ, സൗര പ്രൊജക്ടർ നിർമ്മാണം, സൗരയൂഥ ക്വിസ്. തെക്കൻ ജില്ലയിലുള്ള കുട്ടികൾക്ക്, സയൻസ് ക്ലബ്ബിന്റെയും ശാസ്ത്രസംഘടനകളുടെയും സഹായത്താൽ പൂർണ്ണഗ്രഹണം നടക്കുന്ന വടക്കൻ ജില്ലകളിലേക്ക് പഠനയാത്ര സംഘടിപ്പിക്കാം. ഗ്രഹണം നിരീക്ഷിച്ച്, സൂര്യബിംബത്തിന്റെയും വലയഭാഗത്തിന്റെയും അളവുകൾ താരതമ്യം ചെയ്ത് സൂര്യചന്ദ്രന്മാരുടെ ദൂരങ്ങളുടെ അനുപാതം കണ്ടെത്താം. സ്കൂളുകളിൽ ഗ്രഹണോത്സവങ്ങൾ സംഘടിപ്പിക്കാം.\nസൗര പ്രൊജക്ടർ നിർമിക്കാൻ ആവശ്യമായ വസ്തുക്കൾ - ഏകദേശം 10 സെന്റിമീറ്റർ വ്യാസമുള്ള പന്ത്, ഒരു ചെറിയ കണ്ണാടിക്കഷണം, പശ, പന്ത് വയ്ക്കാൻ പാകത്തിലുള്ള തിരിക (സെലോ ടേപ്പ് ചുറ്റിവരുന്ന വളയം മതിയാകും) അല്ലെങ്കിൽ പാത്രം എന്നിവ. പന്തിന്റെ മുകൾ ഭാഗത്ത് പശ ഉപയോഗിച്ച് കണ്ണാടിക്കഷണം ഒട്ടിക്കുക. ഈ പന്ത് ഒരു തിരികയുടെ മുകളിലായി വെയിലത്ത് വയ്ക്കുക. നിഴൽ വീഴുന്ന ഒരു ഭിത്തിയിലേക്ക് കണ്ണാടിയിൽ നിന്നുള്ള സൂര്യപ്രകാശം പ്രതിഫലിപ്പിക്കുക. ഭിത്തിയിൽ സൂര്യന്റെ പ്രതിബിംബം കാണാൻ കഴിയും. ഗ്രഹണസമയത്ത് ഈ സംവിധാനം ഉപയോഗിച്ച് സുരക്ഷിതമായി ഗ്രഹണം നിരീക്ഷിക്കാനും സാധിക്കും.\nSummary : Facts about solar eclipses


തടാകത്തില് കാണാതായ നടിയുടെ മൃതദേഹം കണ്ടെത്തി - Rashtrabhoomi\nതടാകത്തില് കാണാതായ നടിയുടെ മൃതദേഹം കണ്ടെത്തി\nBy News Desk -- July 14, 2020 July 14, 2020\nNo Comments on തടാകത്തില് കാണാതായ നടിയുടെ മൃതദേഹം കണ്ടെത്തി\nഅമേരിക്കന് നടിയും ഗായികയുമായ നയാ റിവേരയുടെ മൃതദേഹം കണ്ടെത്തി. ആറു ദിവസം നീണ്ട തിരച്ചിലിനൊടുവിലാണ് മൃതദേഹം കണ്ടെത്തിയത്. മകനുമൊന്നിച്ചുള്ള ബോട്ട് യാത്രക്കിടെ ഇവരെ കാണാതാകുകയായിരുന്നു.\nഅന്വേഷണത്തില് നയാ റിവേരയുടെ നാല് വയസ്സുകാരന് മകനെ ലൈഫ് ജാക്കറ്റ് ധരിപ്പിച്ച നിലയില് ബോട്ടില് കണ്ടെത്തിയിരുന്നു. സംഭവത്തില് ദുരൂഹതയില്ലെന്നും ആത്മഹത്യയല്ലെന്നും തടാകത്തില് മുങ്ങിപ്പോയതാണെന്നുമാണ് പ്രാഥമിക നിഗമനം.\nമൃതദേഹം പോസ്റ്റുമോര്‍ട്ടത്തിനായി കൊണ്ടുപോയി. ജുലൈ എട്ടിന് ഉച്ചയ്ക്ക് ഒരു മണിയോടെ റിവേര മകനൊപ്പം പിരു തടാകത്തിന് സമീപമെത്തി ബോട്ട് വാടകയ്ക്കെടുക്കുകയായിരുന്നു.\nമൂന്ന് മണിക്കൂര് കഴിഞ്ഞും തിരിച്ചെത്താത്തതിനെ തുടര്‍ന്ന് നടത്തിയ അന്വേഷണത്തിലാണ് നയാ റിവേരയെ കാണാതായ വിവരം അറിയുന്നത്. റിവേരയുടെ മകന് ബോട്ടില് ഉറങ്ങുന്ന നിലയിലായിരുന്നു.\nതുടര്‍ന്ന് നടിക്കായുള്ള തിരച്ചില് ആരംഭിക്കുകയായിരുന്നു. ഹെലികോപ്ടറുകളും ഡ്രോണുകളും തിരച്ചില് നടത്തി. തടാകത്തില് മുങ്ങിപ്പോയതാകാമെന്നായിരുന്നു പൊലീസിന്റെ പ്രാഥമിക നിഗമനം.\nബോട്ടിന്റെ നിയന്ത്രണം നഷ്ടപ്പെട്ട് വെള്ളത്തില് വീണതാകാം. മകനെ രക്ഷിക്കാന് കഴിഞ്ഞെങ്കിലും സ്വന്തം ജീവന് റിവേരയ്ക്ക് രക്ഷിക്കാനായില്ലെന്നും അധികൃതര് വ്യക്തമാക്കി. സംഭവത്തിന് തൊട്ടുമുന്‍പ് മകനൊപ്പമുള്ള ചിത്രം നിയാ ഇന്‍സ്റ്റാഗ്രാമില് പോസ്റ്റ് ചെയ്തിരുന്നു.\nനടന് പി. ബാലചന്ദ്രന് അതീവ ഗുരുതരാവസ്ഥയില്


ലോക്ഡൗണ് നീട്ടേണ്ടിവരുമെന്ന് മുഖ്യമന്ത്രി; അന്തിമ തീരുമാനം രോഗവ്യാപനം പരിശോധിച്ച് - Media Vision News\nലോക്ഡൗണ് നീട്ടേണ്ടിവരുമെന്ന് മുഖ്യമന്ത്രി; അന്തിമ തീരുമാനം രോഗവ്യാപനം പരിശോധിച്ച്\nസംസ്ഥാനത്ത് ലോക്ഡൗൺ നിയന്ത്രണങ്ങൾ തുടരണമോ എന്നകാര്യത്തിൽ വരുംദിവസങ്ങളിലെ രോഗവ്യാപന തോതുകൂടി പരിശോധിച്ച് തീരുമാനമെടുക്കും. ബുധനാഴ്ച ചേർന്ന മന്ത്രിസഭായോഗം ഇക്കാര്യം ചർച്ചചെയ്തു. ഇപ്പോഴത്തെ രീതിയിൽ രോഗനിരക്ക് തുടരുകയാണെങ്കിൽ ലോക്ഡൗൺ നീട്ടേണ്ടിവരുമെന്നാണ് മന്ത്രിമാരുടെ പൊതു അഭിപ്രായം. രോഗവ്യാപനം കുറഞ്ഞ ജില്ലകളിൽ ജീവസന്ധാരണത്തിന് ആവശ്യമായ മേഖലകള് തുറക്കുന്നതിന് പ്രാമുഖ്യം നല്‍കുന്ന കാര്യം ആലോചിച്ചേക്കുമെന്ന് കരുതുന്നു.\n30 വരെയാണ് ലോക്ഡൗൺ പ്രഖ്യാപിച്ചിട്ടുള്ളത്. മലപ്പുറം ജില്ലയിൽ ട്രിപ്പിൾ ലോക്ഡൗണാണ്. നിലവിൽ മിക്കദിവസങ്ങളിലും ഇരുപത്തയ്യായിരത്തിലധികം പേർക്ക് രോഗം സ്ഥിരീകരിക്കുന്നുണ്ട്. ഒറ്റയടിക്ക് ലോക്ഡൗൺ ഒഴിവാക്കാവുന്ന സ്ഥിതിയില്ലെന്നാണ് പൊതുവിലയിരുത്തൽ.\nരോഗം സ്ഥിരീകരിക്കുന്നവരുടെ കഴിഞ്ഞ ഒരാഴ്ചത്തെ ശരാശരി നിരക്ക് 22.2 ശതമാനമാണ്. എന്നാൽ രോഗികളുടെ എണ്ണം കൂടുതലുള്ള ജില്ലകളിൽ രോഗസ്ഥിരീകരണനിരക്ക് 25 ശതമാനത്തിന് മുകളിലാണ്.\nകോവിഡ് പ്രതിരോധ ഉപകരണങ്ങള് വിലകൂട്ടി വിറ്റാല് കട അടച്ചുപൂട്ടുമെന്നും മുഖ്യമന്ത്രി വ്യക്തമാക്കി. ഗുണനിലവാരമില്ലാത്ത പള്‍സ് ഓക്സിമീറ്ററുകള് വാങ്ങരുത്. മെഡിക്കല് സര്‍വീസ് കോര്‍പറേഷന് പട്ടികയിലുള്ള കമ്പനികളുടെ ഉല്‍പന്നം വാങ്ങാം. പള്‍സ് ഓക്സിമീറ്റര് കമ്പനികളുടെ പട്ടിക സര്‍ക്കാര് ഉടന് പരസ്യപ്പെടുത്തുമെന്നും അദ്ദേഹം പറഞ്ഞു.\nPrevious articleസ്വർണവിലയിൽ ഇടിവ്; പവന് 160 രൂപ കുറഞ്ഞു\nNext articleമാസ്‌ക് ധരിച്ചില്ലെന്ന് ആരോപിച്ച് യുവാവിന്റെ കാലിലും കൈയ്യിലും പോലീസ് ആണി അടിച്ചുകയറ്റിയതായി പരാതി; നിഷേധിച്ച് പോലീസ് ഉദ്യോഗസ്ഥരും\nകണ്ണൂര്: കണ്ണൂരിൽ അച്ഛൻ്റെ വെട്ടേറ്റ് കുഞ്ഞ് മരിച്ചു. ഒൻപത് മാസം പ്രായമായ ധ്യാൻ ദേവ് ആണ് മരിച്ചത്. ഭാര്യയെയും കുട്ടിയെയും വെട്ടി യുവാവ് ആത്മഹത്യ ചെയ്യുകയായിരുന്നു....


തണ്ണീര്‍മത്തന് ദിനങ്ങള് കണ്ട അന്നുമുതല് ഹോമിലെ ചാള്‍സായി നസ്‌ലെനെ ഉറപ്പിച്ചു: നസ്ലൻ ഹോമിൽ എത്തിയതിനെ പറ്റി റോജിന് തോമസ് !! - Skylark Pictures\nഫ്രൈഡേ ഫിലിംസിന്റെ ബാനറില് റോജിന് തോമസ് സംവിധാനം ചെയ്ത ചിത്രമാണ് ഹോം. ചിത്രത്തിലേക്ക് നസ്‌ലെന് വന്നതിനെ കുറിച്ച് മനസുതുറന്നിരിക്കുകയാണ് സംവിധായകന്. ഇന്നത്തെ കാലത്ത് മിക്ക വീടുകളിലും നടക്കുന്ന സംഭവ വികാസങ്ങള് തന്നെയാണ് ഹോമിലും വ്യക്തമാകുന്നത്. അതുകൊണ്ട് തന്നെ കാണുന്നവര്‍ക്ക് എല്ലാം റിലേറ്റ് ചെയ്യാന് കഴിയുന്ന കഥയാണ് ചിത്രത്തിന്റേത്.\nഇന്ദ്രന്‍സിന്റെ ഒലിവര് ട്വിസ്റ്റ് എന്ന കഥാപാത്രം തന്നെയാണ് ചിത്രത്തില് കൂടുതല് ആകര്‍ഷിക്കുന്നത്. ഒപ്പം ഭാര്യയായി എത്തുന്ന മഞ്ജു പിള്ളയും മക്കളായ ശ്രീനാഥ് ഭാസി, നസ്‌ലെന് തുടങ്ങിയവരുടെയും പ്രകടനവും ശ്രദ്ധേയമാണ്. അതേസമയം, തണ്ണീര്‍മത്തന് ദിനങ്ങള് കണ്ടപ്പോള് തന്നെ കഥാപാത്രമായി നസ്‌ലെനെ തീരുമാനിച്ചിരുന്നു എന്ന് റോജിന് പറഞ്ഞു. ചാള്‍സ് എന്ന കഥാപാത്രമായിട്ടാണ് നസ്‌ലെന് ചിത്രത്തിലെത്തുന്നത്. ‘തണ്ണീര്‍മത്തന് ദിനങ്ങള് കണ്ട അന്നുമുതല് ഞാന് മനസ്സില് കരുതിവെച്ചതാണ് അനിയന്റെ കഥാപാത്രം നസ്‌ലെന് ചെയ്യണം എന്നുള്ളത്. അന്ന് പക്ഷെ കഥാപാത്രമായ ചാള്‍സിന് ആവശ്യമായ പ്രായം അവന് ഉണ്ടായിരുന്നില്ല’ റോജിന് പറഞ്ഞു. മലയാള സിനിമയില് തന്റേതായ വ്യക്തിമുദ്ര പതിപ്പിക്കാന് പ്രാപ്തനായ അഭിനേതാവാണ് നസ്‌ലെന് എന്ന് വിജയ് ബാബു മുമ്ബ് പറഞ്ഞിരുന്നു. ഇന്ദ്രൻസിനെ കേന്ദ്ര കഥാപാത്രമാക്കി റോജിൻ തോമസ് സംവിധാനം ചെയ്ത ചിത്രമാണ് ‘ഹോം’. ആമസോൺ പ്രൈമിലൂടെ പ്രേക്ഷകർക്ക് മുന്നിലെത്തിയ ചിത്രത്തിന് വലിയ സ്വീകാര്യതയാണ് ലഭിക്കുന്നത്. എല്ലാവർക്കും റിലേറ്റ് ചെയ്യാൻ സാധിക്കുന്ന ഒരു കുടുംബ ചിത്രമായാണ് ഹോം എത്തിയിരിക്കുന്നത്.\nഇപ്പോഴിതാ ചിത്രത്തിലേക്ക് എത്താൻ ഇടയായത് അച്ഛനെ റീചാർജ് ചെയ്യാൻ പഠിപ്പിച്ചതിൽ നിന്നുമാണെന്ന് പറയുകയാണ് സംവിധായകനായ റോജിൻ തോമസ്. “നിങ്ങൾക്ക് അറിയുന്നത് എഴുതുക” എന്ന് വിശ്വസിക്കുന്ന റോജിന്റെ സിനിമയിലെ കഥാപാത്രങ്ങൾ എല്ലാം താൻ എപ്പോഴെങ്കിലും നേരിട്ട് കണ്ടിട്ടുള്ള ആളുകളാണ് എന്നാണ് റോജിൻ പറയുന്നത്.ഹോം സിനിമയുടെ ആശയം ഉദിച്ചത് അച്ഛൻ ഒരു സഹായം ചോദിച്ചു വന്നപ്പോഴാണെന്ന് റോജിൻ ഇന്ത്യൻ എക്സ്പ്രസ്സിന് നൽകിയ അഭിമുഖത്തിൽ പറഞ്ഞു. “ഏഴ് വർഷം മുൻപാണ് എനിക്ക് ഈ ആശയം ലഭിച്ചത്. ഇന്റർനെറ്റ് ഉള്ള ഡെസ്ക്‌ടോപ്പിൽ നിന്നും എങ്ങനെ മൊബൈൽ റീചാർജ് ചെയ്യാം എന്ന് എന്നോട് അച്ഛൻ ചോദിച്ചു. എങ്ങനെയാണ് സിപിയു ഓൺ ചെയ്യേണ്ടത് എന്ന് പോലും അറിയാതെയാണ് അദ്ദേഹം അത് ചോദിച്ചത്. പിന്നീട് ഞാൻ അത് കാണിച്ചു കൊടുക്കാൻ തുടങ്ങിയപ്പോൾ അദ്ദേഹം ഓരോന്നും നിങ്ങൾ ട്രെയിലറിൽ കാണുന്ന പോലെ കുറിച്ചെടുക്കാൻ തുടങ്ങി. എല്ലാം പറഞ്ഞു കൊടുത്ത ശേഷം അദ്ദേഹത്തിനോട് ഞാൻ സ്വയം ഫോൺ റീചാർജ് ചെയ്യാൻ ആവശ്യപ്പെട്ടു. അച്ഛൻ അത് ചെയ്തു. ട്രാൻസാക്ഷൻ പൂർത്തിയപ്പോൾ ഇതുവരെ കണ്ടിട്ടില്ലാത്ത അത്രയും സന്തോഷവാനായ അച്ഛനെ ഞാൻ കണ്ടു” റോജിൻ ഓർത്തെടുത്തു.\nജിയ ഇറാനിക്കൊപ്പമുള്ള സ്വകാര്യ ചിത്രങ്ങൾ എഡിറ്റ് ചെയ്തത്; റിതു താൻ തെളിവ് നിരത്തിയാൽ ഹെൽമെറ്റ് വെച്ച് നടക്കേണ്ടി വരുമെന്ന താക്കീത് കൊടുത്ത് ജിയാ ഇറാനിയും..സംഭവം ഇങ്ങനെ !!


പിതാവിനെ പരിചരിച്ച് എസ്എസ്എല്‍സിക്ക് ഉന്നതവിജയം: ആര്യയെ കാണാൻ ഗോപിനാഥ് മുതുകാടെത്തി | Gopinath Muthukadu visits SSLC topper Arya - Malayalam Oneindia\n33 min ago രാഹുല് വിദേശത്ത്; 'മഹാരാഷ്ട്ര' പ്രതിസന്ധിയില്, റാലിയും വെള്ളത്തില്,നട്ടം തിരിഞ്ഞ് കോണ്‍ഗ്രസ്\n41 min ago മിഷന് ഏഴിന് തുരങ്കം വെച്ച് വിമതര്... മൂന്ന് പേരെ പുറത്താക്കി, ബിജെപിയില് വിമത കലാപം തുടരുന്നു!!\n1 hr ago രാജ്യത്ത് പൂർത്തിയാക്കാനുള്ളത് 566 ദേശീയപാതാ പദ്ധതികൾ: കാലതാമസമുണ്ടാകില്ലെന്ന് നിതിൻ ഗഡ്കരി\nUpdated: Tue, May 21, 2019, 14:00 [IST]\nകോഴിക്കോട്: അഞ്ച് മാസമായി അബോധാവസ്ഥയില് കഴിയുന്ന പിതാവിനെ പരിചരിച്ചു കൊണ്ട് എസ് എസ് എല് സിയില് മുഴുവന് വിഷയത്തിലും എ പ്ലസ് നേടിയ ആര്യ രാജിനെ അഭിനന്ദിക്കാന് മജീഷ്യന് ഗോപിനാഥ് മുതുകാട് മലാപ്പറമ്പിലെ വീട്ടിലെത്തി.\nവിരലുകളിലെ മാന്ത്രികത വാക്കുകളിലേക്ക് മാറ്റിപ്പിടിച്ച് മുതുകാട് ആര്യക്ക് ആത്മവിശ്വാസം പകരാന് ശ്രമിച്ചു. ജീവിതം നെഗറ്റീവും പോസിറ്റീവും കലര്‍ന്നതാണ്. ആര്യയുടെ പോസിറ്റീവ് എനര്‍ജിയെ പുറത്തു കൊണ്ടുവരാന് ഒരു നെഗറ്റീവ് സംഭവിച്ചു. അതാണ് ജീവിതം. മോള് നന്നായി പഠിക്കുക, ഫൈറ്റ് ചെയ്യുക, ജീവിതത്തില് ഏറ്റവും ഉയര്‍ന്ന പൊസിഷനിലെത്തണം - മുതുകാട് പറഞ്ഞു.\nറെയില്‍വേയില് ഉന്നത പദവിയിലിരിക്കുന്ന ലിബന്‍രാജിന് ചെറിയ പ്രായത്തില് ഒരു കണ്ണ് നഷ്ടമായി. പക്ഷേ, അയാള് അതൊരു വെല്ലുവിളിയായി ഏറ്റെടുത്തു. ഇരുപത്തിമൂന്നാം വയസില് സിവില് സര്‍വീസ് പാസായി. അദ്ദേഹം ജീവിതത്തില് സംഭവിച്ച നെഗറ്റീവിനെ ഒരു തമാശയായിട്ടാണ് കണ്ടത്. അങ്ങനെയൊരു ദുരന്തം സംഭവിച്ചത് പോസിറ്റീവായി കരുതി അദ്ദേഹം മുന്നേറി. ആര്യയും അതുപോലെ പഠിച്ച് മുന്നേറണം - മുതുകാട് ആത്മവിശ്വാസം പകര്‍ന്നു. ആര്യക്ക് ലാപ്‌ടോപും പഠനമേശയും സ്‌പോണ്‍സര് ചെയ്ത മാതൃസ്‌നേഹം ചാരിറ്റബിള് ട്രസ്റ്റ് ചെയര്‍മാന് പി ഷാനും മുതുകാടിനൊപ്പമുണ്ടായിരുന്നു.\nകഴിഞ്ഞ ഡിസംബര് 25ന് കോട്ടയത്ത് വെച്ചുണ്ടായ അപകടത്തിലാണ് ആര്യയുടെ അച്ഛന് രാജന് തലക്ക് ഗുരുതര പരുക്കേറ്റ് അബോധാവസ്ഥയിലായത്. രണ്ട് മാസത്തോളം സ്‌കൂള് വിദ്യാഭ്യാസം മുടങ്ങിയ ആര്യ ഡോക്ടര്‍മാരുടെ ഉപദേശപ്രകാരം പാഠഭാഗങ്ങള് ഉറക്കെ വായിച്ച് പഠിച്ച് പരീക്ഷ എഴുതുകയായിരുന്നു. അച്ഛനെ ഉണര്‍ത്താനുള്ള ആര്യയും പരിശ്രമമാണ് ഫുള് എ പ്ലസ് നേട്ടത്തിലെത്തിയത്. വാടകവീട്ടില് അമ്മ സബിതക്കൊപ്പം വിധിക്കെതിരെ പൊരുതുന്ന ആര്യയുടെ കഥ മാധ്യമങ്ങളിലൂടെയാണ് പുറംലോകം അറിഞ്ഞത്.\ngopinath muthukad sslc result magician father accident injury treatment kozhikkode ഗോപിനാഥ് മുതുകാട് ആര്യ പിതാവ് അപകടം പരിക്ക് ചികിത്സ കോഴിക്കോട്\nGopinath Muthukadu visits SSLC topper Arya\n''ന്റെ മോളെ കുറിച്ച് പറഞ്ഞിലെങ്കിൽ പിന്നെ ഞാനെങ്ങനെ അവളുടെ പച്ചനയാകും'', കണ്ണീർ കുറിപ്പ്\nയുപിയിൽ പുതിയ തന്ത്രങ്ങളുമായി പ്രിയങ്ക, മുൻ മന്ത്രിമാരും എംപിമാരും ഉൾപ്പെടെ 11 പേർക്കെതിരെ നടപടി


മൊബൈൽ ഫോണും നെറ്റും ഇല്ലാതെ ടോയ്‌ലറ്റിൽ പോകാൻ പറ്റില്ല എന്നുള്ളവരാണോ നിങ്ങൾ? എങ്കിൽ ഇതറിഞ്ഞോ നിങ്ങൾക്ക് സംഭവിക്കാൻ ഇരിക്കുന്നത്; ദാ..നോക്കാം|\nഇന്ന് ടോയ്‌ലറ്റിൽ ഇരിക്കുമ്പോൾ മൊബൈലും ടാബ്ലറ്റുകളുമൊക്കെ ഉപയോഗിക്കുന്നവർ ധാരാളമാണ്. സോഷ്യൽ മീഡിയയും വാർത്തകളുമൊക്കെ വായിക്കാൻ അര മണിക്കൂറിൽ കൂടുതൽ ടോയ്‌ലറ്റിൽ ഇരിക്കുന്നവരുമുണ്ട്. എങ്കിൽ ഓർക്കുക അങ്ങനെയുള്ളവരെ കാത്തിരിക്കുന്നത് ഗുരുതര ആരോഗ്യ പ്രശ്നങ്ങളാണ്.\nഇ-കോളി, സാൽമൊണല്ല, ഷിഗെല്ല, മെഴ്സ, സ്ട്രെപ്ടോകോകസ് തുടങ്ങിയ ബാക്ടീരിയകൾ കാരണം ഹെപറ്റൈറ്റിസ് എ, വയറിളക്കം തുടങ്ങിയ അസുഖങ്ങൾ കണ്ടു തുടങ്ങും. ബാത്ത് റൂമിലെ തറയിലും, ഫ്ലഷിന്റെ മുകളിലും, വാഷ് ബേസിന്റെ മുകളിലുമൊക്കെയാണ് സാധാരണ ഫോണുകൾ വയ്ക്കുക.\nPrevious Articleതന്റെ വിവാഹ ബന്ധം തകരാൻ കാരണം ഇതാണ് ; നടി മേനക തുറന്നു പറയുന്നത് ഇങ്ങനെ\nNext Article സുന്ദരിമാരായിരുന്ന നായികമാരുടെ ഇപ്പോഴത്തെ കോലം കണ്ടാൽ കണ്ണുതള്ളും ; ദാ..നോക്കാം


DGCA extends ban on international scheduled flight operations till August 31-അന്താരാഷ്ട്ര വിമാന സർവീസുകൾക്കുള്ള വിലക്ക് ഓഗസ്റ്റ് 31 വരെ തുടരും\nരാജ്യാന്തര വിമാന സർവീസുകൾക്കുള്ള വിലക്ക് ഓഗസ്റ്റ് 31 വരെ തുടരും\nനിരോധനം അടുത്തമാസം 31 വരെ തുടരുമെന്ന് സിവിൽ വ്യോമയാന ഡയരക്ടറേറ്റ് ജനറൽ അറിയിച്ചു\nUpdated: July 31, 2020 11:24:32 pm\nന്യൂഡൽഹി: രാജ്യത്ത് അന്താരാഷ്ട്ര വിമാന സർവീസുകൾക്കുള്ള വിലക്ക് ഓഗസ്റ്റ് 31 വരെ നീട്ടി. നേരത്തേ പ്രഖ്യാപിച്ച വിലക്ക് ജൂലൈ 31ന് അവസാനിക്കാനിരിക്കേയാണ് പുതിയ തീരുമാനം. അന്താരാഷ്ട്ര ഷെഡ്യൂൾഡ് വിമാനസർവീസുകൾക്കുള്ള നിരോധനം അടുത്തമാസം 31 വരെ തുടരുമെന്ന് സിവിൽ വ്യോമയാന ഡയരക്ടറേറ്റ് ജനറൽ അറിയിച്ചു. നേരത്തേ ജൂൺ 30 വരെ പ്രഖ്യാപിച്ച വിലക്ക് ജൂലൈ 15ലേക്കും ജൂലൈ 31ലേക്കും നീട്ടിയിരുന്നു.\nകോവിഡ് വ്യാപനത്തിന്റെ പശ്ചാത്തലത്തിൽ മാർച്ച് 25നാണ് രാജ്യാന്തര വിമാന സർവീസുകൾ റദ്ദാക്കിയത്. മേയ് ആറു മുതൽ വന്ദേ ഭാരത് മിഷന്റെ ഭാഗമായി എയർ ഇന്ത്യ വിമാനങ്ങൾ വിദേശത്തുനിന്ന് സർവീസ് നടത്തിയിരുന്നു. മേയ് 25 മുതൽ എയർ ഇന്ത്യയും സ്വകാര്യ വിമാന കമ്പനികളും ആഭ്യന്തര സർവീസും ആരംഭിച്ചു. എന്നാൽ ഷെഡ്യൂൾഡ് അന്താരാഷ്ട്ര വിമാന സർവീസുകൾക്കുള്ള വിലക്ക് തുടരുകയായിരുന്നു.\nRead More: അന്താരാഷ്ട്ര വിമാന സര്‍വീസുകള് ആരംഭിക്കുന്നതിനുള്ള തടസ്സങ്ങള് എന്താണ്?\nരാജ്യത്ത് ഓഗസ്റ്റിൽ അൺലോക്ക് മൂന്നാം ഘട്ടത്തിന്റെ ഭാഗമായുള്ള ഇളവുകൾ പ്രാബല്യത്തിൽ വരാനിരിക്കുകയാണ്. അൺലോക്ക് മൂന്നിനുള്ള മാർഗനിർദേശങ്ങൾ കേന്ദ്രസർക്കാർ അടുത്തിടെ പുറപ്പെടുവിച്ചിരുന്നു. ഓഗസ്റ്റ് അഞ്ച് മുതല് രാത്രി കര്‍ഫ്യൂ ഒഴിവാക്കിയിട്ടുണ്ട്. യോഗാ കേന്ദ്രങ്ങളും ജിംനേഷ്യങ്ങളും തുറക്കാന് കേന്ദ്ര സര്‍ക്കാര് അനുമതി നല്‍കിയിരുന്നു. കേന്ദ്ര ആഭ്യന്തര മന്ത്രാലയം പുറത്തിറക്കിയ മാര്‍ഗനിര്‍ദ്ദേശമനുസരിച്ച് രാത്രിയില് ജനങ്ങള്‍ക്ക് യാത്ര ചെയ്യാം. എന്നാൽ സ്‌കൂളുകള് ഓഗസ്റ്റ് 31 വരെ അടഞ്ഞു കിടക്കും.\nRead More: ലോകത്ത് കോവിഡ് ബാധിതർ 1.68 കോടി കവിഞ്ഞു; ഇന്ത്യയിൽ 16 ലക്ഷത്തിലധികം\nഅതേസമയം, രാജ്യത്ത് കോവിഡ് വ്യാപനം ആശങ്കാകരമായി വർധിക്കുകയാണ്. ലോകത്ത് ഏറ്റവുമധികം കോവിഡ് മരണങ്ങൾ റിപ്പോർട്ട് ചെയ്ത രാജ്യങ്ങളുടെ പട്ടികയിൽ ഇന്ത്യ അഞ്ചാം സ്ഥാനത്തെത്തി. 24 മണിക്കൂറിനിടെ ഇന്ത്യയില് 779 പേരാണ് മരണപ്പെട്ടത്. ഇതോടെ ഇന്ത്യയില് കോവിഡ് ബാധിതരായി മരിച്ചവരുടെ എണ്ണം 35,747 ആയി. നേരത്തേ ഇറ്റലിയായിരുന്നു മരണസംഖ്യയിൽ അഞ്ചാമത്. ഇറ്റലിയില് ഇതുവരെ 35,132 പേരാണ് കോവിഡ് ബാധിച്ച് മരിച്ചത്.\nപുതിയ കോവിഡ് കേസുകളുടെ വർദ്ധനവ് തടയുന്നതിനായി തമിഴ്‌നാടും ബീഹാറും സംസ്ഥാന വ്യാപക ലോക്ക്ഡൗൺ ദീർഘിപ്പിച്ചിട്ടുണ്ട്. തമിഴ്നാട് ഓഗസ്റ്റ് 31 വരെയും ബീഹാർ ഓഗസ്റ്റ് 16 വരെയുമാണ് ലോക്ക്ഡൗൺ നീട്ടിയത്.\nWeb Title: Dgca international flight ban extention\nപഞ്ചാബില് വ്യാജ മദ്യ ദുരന്തത്തിൽ 21 മരണം; അന്വേഷണത്തിന് ഉത്തരവ്


ജോ ബൈഡനെ അഭിനന്ദിച്ച് ജോര്‍ജ് ബുഷ്; ഫോണില് വിളിച്ചെന്ന് വാര്‍ത്താക്കുറിപ്പ് | George W Bush congratulated Joe Biden\nജോ ബൈഡനെ അഭിനന്ദിച്ച് ജോര്‍ജ് ബുഷ്; ഫോണില് വിളിച്ചെന്ന് വാര്‍ത്താക്കുറിപ്പ്\nnewyork, First Published 8, Nov 2020, 11:23 PM\nഎഴുപത്തിയേഴുകാരനായ ജോ ബൈഡൻ അമേരിക്കൻ പ്രസിഡന്റ് തെരഞ്ഞെടുപ്പു ജയിക്കുന്ന ഏറ്റവും പ്രായം കൂടിയ വ്യക്തിയാണ്. അമേരിക്കയുടെ ചരിത്രത്തിലെ ഏറ്റവും സമർഥനായ വൈസ് പ്രസിഡന്റ് എന്നാണ് ബറാക് ഒബാമ ഒരിക്കൽ ബൈഡനെ വിശേഷിപ്പിച്ചത്.\nവാഷിംഗ്‍ടണ്: അമേരിക്കയുടെ നാല്‍പ്പത്തിയാറാമത്തെ പ്രസിഡന്‍റായി തെരഞ്ഞെടുക്കപ്പെട്ട ജോ ബൈഡനെ അഭിനന്ദിച്ച് അമേരിക്കന് മുന് പ്രസിഡന്‍റ് ജോര്‍ജ് ഡബ്ല്യു ബുഷ്. നിയുക്തി പ്രസിഡന്‍റിനെ ഫോണില് വിളിച്ചെന്ന് വാര്‍ത്താക്കുറിപ്പ്. ടംപിന് മുമ്പ് പ്രസിഡന്‍റായ റിപ്പബ്ലിക്കന് നേതാവാണ് ബുഷ്. 273 ഇലക്ടറല് വോട്ടുമായിട്ടാണ് ഡെമോക്രാറ്റ് സ്ഥാനാര്‍ത്ഥി ജോ ബൈഡന് അമേരിക്കന് പ്രസിഡന്‍റ് തെരഞ്ഞെടുപ്പില് ജയിച്ചത്.


ധ്യാനഗുരുക്കന്മാരേ ഇതിലേ ഇതിലേ... - Hrudayavayal\nധ്യാനഗുരുക്കന്മാരേ ഇതിലേ ഇതിലേ…\nBy administrator on June 22, 2016, 7:11 am Comments Off on ധ്യാനഗുരുക്കന്മാരേ ഇതിലേ ഇതിലേ…\nകഴിഞ്ഞ ദിവസം വിദേശത്തുള്ള ഒരു സുഹൃത്ത് വിശേഷങ്ങള് പങ്കുവച്ചകൂട്ടത്തില് പറഞ്ഞതാണ് ഇക്കാര്യം. കേരളത്തില് നിന്നുള്ള ഒരു പ്രഗത്ഭനായ ഒരു സുവിശേഷപ്രഘോഷകന്റെ ധ്യാനത്തില് പങ്കെടുക്കാന് അവനും പോയിരുന്നു. ഓര്‍ലാന്‍ഡോ കൂട്ടക്കൊലയുടെ പശ്ചാത്തലത്തില് ധ്യാനഗുരു പറഞ്ഞത് അത് ദൈവികശിക്ഷയുടെ ഫലം ആണെന്നായിരുന്നു.. കേട്ടപ്പോള് തനിക്ക് അസ്വസ്ഥത തോന്നിയെന്നാണ് സുഹൃത്ത് പറഞ്ഞത്.\nകേട്ടപ്പോള് എനിക്കും അസ്വസ്ഥതയാണ് തോന്നിയത്. ദുരന്തങ്ങളെയും അക്രമങ്ങളെയും നാം എങ്ങനെയെല്ലാമാണ് വ്യാഖ്യാനിക്കുന്നത് എന്നോര്‍ത്ത്..\nഒരു പ്രകൃതിക്ഷോഭമുണ്ടായാല്.. ഒരു കൂട്ടമരണം സംഭവിച്ചാല് അവിടെയെല്ലാം ഗന്ധകവും തീയുമിറക്കി സോദോം ഗൊമോറ നശിപ്പിച്ച ദൈവത്തെ കൂട്ടുപിടിച്ച് അവിടെയുള്ളവരുടെ പാപങ്ങളുടെ ഫലമായിരുന്നു അതെന്ന് വാദിക്കുന്നത് തീര്‍ച്ചയായും ക്രൂരതയാണ്.\nനമ്മുടെ നാടിനെ തന്നെ കണ്ണീരിലാഴ്ത്തിയ തട്ടേക്കാട് ബോട്ട് ദുരന്തവും പെരുമണ്‍ദുരന്തവും പിന്നെ ലാത്തൂരും കച്ചും സുനാമിയുമെല്ലാം അപ്പോള് ദൈവകോപത്തിന്റെ ഫലമാണെന്ന് വിധിയെഴുതേണ്ടിവരും. അതെത്രമേല് വേദനയാണോ അതുപോലെ തന്നെയാണ് ഏതു ദുരന്തത്തെയും ദൈവകോപവുമായി നാം ബന്ധിപ്പിക്കുന്നതിലെ അര്‍ത്ഥശൂന്യതയും.\nക്രൈസ്തവരാണ് ശാപമെന്ന് ചിലര് അഭിപ്രായപ്പെടുമ്പോള് അത് നമ്മെ എത്രത്തോളം അസ്വസ്ഥപ്പെടുത്തുന്നുണ്ടോ അത്തരം ഗണത്തിലാണ് ഇത്തരം ചില വ്യാഖ്യാനങ്ങളെയും പെടുത്തുന്നത്. മതതീവ്രവാദം പിടിച്ച ചിലരെപോലെ നമ്മുടെ ധ്യാനഗുരുക്കന്മാരും സംസാരിക്കുന്നത് തീര്‍ച്ചയായും സങ്കടപ്പെടുത്തുന്നുണ്ട്. മൗലികവാദം ഏതു മതത്തിന്റേതായാലും അപകടം പിടിച്ച ഒന്നാണ്.\nധ്യാനാവസരങ്ങള് ദൈവത്തിന്റെ സ്‌നേഹവും കരുണയും തിരിച്ചറിയുന്ന മണിക്കൂറുകളാണ്. സ്വന്തം തെറ്റുകളെക്കുറിച്ചുള്ള ബോധ്യങ്ങള് മനസ്സിലാക്കുന്ന നിമിഷങ്ങളാണ്. അനുതപിക്കാനുള്ള തിരുമണിക്കൂറുകളാണ്. അവിടെ മൂന്നാംകിട സിനിമകളിലെ കഥാപാത്രങ്ങളെ പോലെ ദൈവം പ്രതികാരത്തിനായി ഇറങ്ങിത്തിരിക്കുന്നതായി ചിത്രീകരിക്കുന്നത് അപലപനീയമാണ്.\nവലിയ പാപബോധവുമായി ചിലരെങ്കിലും സമീപിക്കുന്ന ഒരവസരം കൂടിയാണ് ധ്യാനവേളകള്. എല്ലാവരും വിശുദ്ധരും നന്മനിറഞ്ഞവരും മാത്രമായിരുന്നുവെങ്കില് കുമ്പസാരക്കൂടുകളോ ധ്യാനകേന്ദ്രങ്ങളോ ഇവിടെ ആവശ്യം വരില്ലായിരുന്നു. അപ്പോള് എവിടെയെങ്കിലും എങ്ങനെയെങ്കിലും പതറിപ്പോയിട്ടുള്ളവരാണ് ചിലരെങ്കിലും.\nമറ്റ് ചിലരാവട്ടെ ഇടയ്ക്കിടെ പതറിപ്പോകുന്നവരായിരിക്കാം. അതെന്തായാലും അത്തരക്കാര് ധ്യാനത്തിനായി വരുന്നത് ഇത്തിരിയെങ്കിലും ആശ്വാസം തേടിയാണ്. അവരുടെ മനസ്സുകളിലേക്ക് , ആത്മാവിലേക്ക് എന്തിന്റെ പേരിലാണെങ്കിലും അമ്ലമഴ പെയ്യിക്കരുത്. അവര് പാപികളാണെങ്കില് തന്നെ…\nകുറ്റബോധമല്ല പശ്ചാത്താപമാണ് നമുക്കുണ്ടാവേണ്ടത്. കുററബോധം വീണ്ടും തിന്മയിലേക്കാണ് വ്യക്തികളെ നയിക്കുന്നത്. പശ്ചാത്താപമാകട്ടെ നന്മയിലേക്കും. യൂദാസിന്റേത് കുറ്റബോധമായിരുന്നു. പത്രോസിന്റേത് പശ്ചാത്താപവും. കുറ്റബോധം കൊണ്ട് നീറിയവന് കെട്ടിത്തൂങ്ങി ചത്തു. പശ്ചാത്തപിച്ചവന് ഹൃദയം നുറുങ്ങുമാറ് കരഞ്ഞു. ഇത്തരമൊരു നീറുന്ന അനുഭവത്തിലേക്കാണ് ധ്യാനഗുരുക്കന്മാര് നയിക്കേണ്ടത്.\nഒരു തെറ്റിനെ മറ്റൊരു തെറ്റുകൊണ്ട് ന്യായീകരിക്കുന്നത് എത്രത്തോളം ക്രിസ്തീയമാണ്? ഓര്‍ലാന്‍ഡോ കൂട്ടക്കൊല ദൈവശിക്ഷയാകുന്നുവെങ്കില് കൊലപാതകത്തെ അംഗീകരിക്കുന്നതിന് തുല്യമാവില്ലേ അത്? ദൈവം ഒരു തോക്കു കൊടുത്തുവിട്ടതാണെന്ന് ആ ഗേ ക്ലബിലേക്ക്..! നമ്മുടെ ദൈവം അത്രമേല് അസഹിഷ്ണുവാണോ.. ക്ഷമിക്കാന് കഴിയാത്തവനാണോ.. ഗേ ക്ലബിലെ ആ കൊലപാതകത്തെ ന്യായീകരിക്കുന്നതിന് തുല്യമല്ലേ അങ്ങനെ പറയുന്നത്?\nസഹോദരനെ ഭോഷനെന്ന് വിളിക്കുന്നത് പോലും കൊലപാതകമാണെന്നാണ് ക്രിസ്തു പറഞ്ഞുവച്ചത്. വഴിവിട്ട ബന്ധങ്ങളുടെ പേരില് ഓരോരുത്തര് നശിക്കുന്നത് ദൈവം അവരെ ശിക്ഷിക്കുന്നതുകൊണ്ടല്ല അവര് അവരുടെ തന്നെ നാശത്തിന് വഴി തിരഞ്ഞെടുക്കുന്നതുകൊണ്ടാണ്. സ്വര്‍ഗ്ഗവും നരകവും മനുഷ്യന്റെ തന്നെ തിരഞ്ഞെടുപ്പാണ്. ജീവനും മരണവും നമ്മുടെ കണ്‍മുമ്പില് വച്ചിട്ട് മാറിനില്ക്കുന്നവനാണ് നമ്മുടെ ദൈവം. ആരെങ്കിലും വാതില് തുറന്നു തന്നാല് മാത്രം അകത്തേക്ക് കയറുന്ന വിധത്തിലുള്ള മാന്യനും.\nഉള്ളിലെ ഫരിസേയ മനോഭാവമാണ് നാം ചിലപ്പോഴെങ്കിലും ചിലര്‍ക്കെതിരെ അന്ധമായി വിധിയെഴുതുന്നതിന് പിന്നിലെ ഒരു കാരണം. ഞാന് ശരിയാണ് എന്ന് ഞാന് വിചാരിക്കുന്നു. ഞാന് ശരിയായതുകൊണ്ട് മറ്റുള്ളവരും ശരിയാകണമെന്ന് ഞാന് ശഠിക്കുന്നു. പക്ഷേ ഇതെത്രത്തോളം ശരിയാവും?\nസ്വവര്‍ഗ്ഗവിവാഹത്തെ സഭ ഒരിക്കലും അംഗീകരിക്കുകയോ പ്രോത്സാഹിപ്പിക്കുകയോ ചെയ്യുന്നില്ല..അത്തരം ബന്ധങ്ങളെ നിഷേധിക്കുകയാണ് സഭ ചെയ്യുന്നതും. പക്ഷേ വ്യത്യസ്തമായ ലൈംഗികാഭിമുഖ്യമുള്ളവരെ സഹതാപപൂര്‍വ്വം കാണുവാനും അവരിലുള്ള കഴിവുകളെ സഭയ്ക്കും സമൂഹത്തിനുമായി വിനിയോഗിക്കുവാനും സഭ ശ്രമിക്കുന്നുമുണ്ട്. ഇതൊരിക്കലും തെറ്റിനെ ശരിവയ്ക്കുകയല്ല തെറ്റുകാരെ ഉള്‍ക്കൊള്ളാന് ശ്രമിക്കുന്നതിന്റെ ഭാഗമാണ്.\nപാപിയെ സ്‌നേഹിക്കുകയും പാപത്തെ വെറുക്കുകയും ചെയ്യുന്നവനാണ് നമ്മുടെ ദൈവം. എല്ലാ വിധത്തിലും എല്ലാ തെറ്റുകളില് നിന്നും അകന്നു ജീവിച്ച ഒരേ ഒരാളേ ഈ ഭൂമിയിലുണ്ടായിരുന്നുള്ളൂ. അത് ക്രിസ്തുമാത്രമായിരുന്നു. അതുകൊണ്ടുതന്നെ ഏതു തെറ്റിനോടും അവന് വേണമെങ്കില് കലഹിക്കാമായിരുന്നു. ഏതു തെറ്റുകാരെയും നിന്ദിക്കാമായിരുന്നു.. ഏതൊന്നിനോടും അസഹിഷ്ണുത പുലര്‍ത്താമായിരുന്നു.\nപക്ഷേ അവന് ചെയ്തത് എന്താണ്.. ജീവിതത്തിന്റെ വിവിധ വഴികളില് ഇടറിപോയവരുടെ നേര്‍ക്കെല്ലാം അവന് കരുണയൊഴുക്കി. അവരോടെല്ലാം അവന് പറഞ്ഞത് സാരമില്ല ഇനി പഴയത് ആവര്‍ത്തിക്കരുത് എന്നാണ്..\nവേശ്യകള്..വട്ടപ്പലിശക്കാര്.. രോഗം ശാപമാണെന്ന് കരുതിയവരുടെ ധാരണകളെ പോലും അവന് തിരുത്തി.എന്നിട്ട് അവന് അവരെയെല്ലാം കൂടെ കൂട്ടി..\nഇടറിപോകുമായിരുന്ന പലരും അവന്റെ സഹവാസം കൊണ്ട് ഇന്ന് അള്‍ത്താരകളില് വണങ്ങപ്പെടുന്ന വിധത്തിലുള്ള പുണ്യജീവിതങ്ങളായി. ഇതാണ് ക്രിസ്തുവിന്റെ അഭിഷിക്തര് ചെയ്യേണ്ടതും.\nഒരാള്‍ക്കെതിരെയും അന്ധമായി വിധിയെഴുതാതെ അവരെ ക്രിസ്തുവിന്റെ കണ്ണുകളിലൂടെ നോക്കിക്കാണാന് ശ്രമിക്കുക. അവരുടെ തെറ്റുകള് നമുക്ക് ദഹിക്കുന്ന കാര്യമായിരിക്കില്ല.. അവരുടെ തെറ്റുകള് ഉള്‍ക്കൊള്ളാന് കഴിയണമെന്നുമില്ല. പക്ഷേ അവരെ സ്വന്തം പുണ്യത്തിന്റെ മേനിനടിക്കല് കൊണ്ട് വിധിയെഴുതാതിരിക്കാനെങ്കിലും നമുക്ക് കഴിഞ്ഞുകൂടെ?\nകരുണയില്ലാതെ മറ്റുള്ളവര്‍ക്കെതിരെ നാം വിധിയെഴുതരുത്. ദെവശിക്ഷയുടെയും കോപത്തിന്റെയും വ്യാഖ്യാനങ്ങളില് നിന്ന് നമ്മുടെ തിരുവചനങ്ങളെ ഇനിയെങ്കിലും മോചിപ്പിക്കണം. കരുണയുടെ വര്‍ഷം അന്ധമായ വിധിയെഴുത്തലുകള്‍ക്കുള്ളതല്ല വിധികളെ പൊളിച്ചെഴുതാനുള്ള വേളയായി മാറണം.\nനമ്മുടെ ആത്മീയനേതാക്കന്മാര്‍ക്ക് ബൈബിള് പഴയ നിയമത്തിലെ യോനായുടെ മനസ്സല്ല ഉണ്ടാവേണ്ടത്. സ്വന്തം ജനത്തിന് വേണ്ടി വാദിക്കാന് തയ്യാറാകുന്ന അബ്രഹാമിനെ\nപോലെയുള്ളവരുടെ മനസ്സാണ് ഉണ്ടാവേണ്ടത്.\nവളര്‍ച്ചയ്ക്കുവേണ്ടി അദ്ധ്വാനിക്കാത്ത ഒരു രാത്രികൊണ്ട് വളരുകയും അടുത്തരാത്രിയില് നശിക്കുകയും ചെയ്ത ഒരു ചെടിയുടെ നാശത്തില് പോലും ദൈവത്തിനോട് കുപിതനാകുന്ന യോനായോട് ദൈവം ചോദിക്കുന്നുണ്ട് ഇടംവലം തിരിച്ചറിയാന് കഴിവില്ലാത്ത ഒരു ലക്ഷത്തിയിരുപതിനായിരത്തില്‍പരം ആളുകളും അസംഖ്യം മൃഗങ്ങളും വസിക്കുന്ന മഹാനഗരമായ നിനവെയോട് എനിക്ക് അനുകമ്പ തോന്നരുതെന്നോ?\nഅതെ, നമ്മുടെ ദൈവം പാപിയുടെ നാശത്തില് സന്തോഷിക്കുന്ന ദൈവമല്ല. കൂട്ടം തെറ്റി മേഞ്ഞ കുഞ്ഞാടിനെ തേടിപോകുകയും അതിനെ കണ്ടുപിടിച്ച് തോളിലേറ്റി മടങ്ങുകയും ചെയ്യുന്ന നല്ല ഇടയനാണ്.. ഇതാണ് ഇടയദൗത്യം..ഇതുതന്നെയാണ് ഇടയമുദ്രയും. കാരുണ്യം.\nധ്യാനഗുരുക്കന്മാരേ ഇതിലേ ഇതിലേ… added by administrator on June 22, 2016, Time: 7:11 am


ഹനീഫ് അദേനി ചിത്രം 'ദേവ് ഫക്കീറി'ൽ നായകനായി ആന്റണി വർഗീസ് -\nഹനീഫ് അദേനി ചിത്രം ‘ദേവ് ഫക്കീറി’ൽ നായകനായി ആന്റണി വർഗീസ്\n‘അങ്കമാലി ഡയറീസ്’ എന്ന ചിത്രത്തിലൂടെ മലയാള സിനിമയിലേക്ക് എത്തിയ നടനാണ് ആന്റണി വർഗീസ്. ആദ്യ ചിത്രത്തിലെ കഥാപാത്രത്തിന്റെ പേരായ പെപ്പെ എന്നാണ് ഇപ്പോഴും ആന്റണി അറിയപ്പെടുന്നത്. അന്തർദേശിയ വേദികളിൽ മികച്ച അഭിപ്രായവും പുരസ്കാരങ്ങളും സ്വന്തമാക്കിയ ‘ജെല്ലിക്കെട്ടി’ലാണ് ആന്റണി അവസാനമായി അഭിനയിച്ചത്.\nആന്റണി നായകനാകുന്ന അടുത്ത ചിത്രമാണ് ‘ദേവ് ഫക്കീർ’. മമ്മൂട്ടിയാണ് ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്ത് വിട്ടത്. ഹനീഫ് അദേനി പ്രൊഡക്ഷൻസിന്റെ ബാനറിൽ ഹനീഫ് അദേനിയും ബാദുഷയും ചേർന്നാണ് ചിത്രം നിർമിക്കുന്നത്.\nസാക് ഹാരിസാണ് ദേവ് ഫക്കീർ സംവിധാനം ചെയ്യുന്നത്. ഹനീഫ് അദേനിയുടെ തന്നെയാണ് തിരക്കഥ. ഹനീഫ് അദേനിയുടെ മറ്റു ചിത്രങ്ങൾ പോലെ തന്നെ ഇതും ഡാർക്ക് മൂഡിലുള്ള ചിത്രമായിരിക്കുമെന്നാണ് ഫസ്റ്റ് ലുക്ക് പോസ്റ്റർ സൂചിപ്പിക്കുന്നത്.\nRead More:ചൂട് കൂടുന്നു; ആരോഗ്യകാര്യത്തിൽ എടുക്കാം കൂടുതൽ കരുതൽ\n‘ജെല്ലിക്കെട്ടി’ന് ശേഷം ഒട്ടേറെ ചിത്രങ്ങളാണ് ആന്റണി വർഗീസിനെ തേടി എത്തുന്നത്. ‘അജഗജാന്തരം’, ‘മേരി ജാൻ’, തുടങ്ങിയവയാണ് ആന്റണിയുടെ പുതിയ ചിത്രങ്ങൾ.\nകണ്ണീര് തുടച്ച് ഒറ്റദിനം കൊണ്ട് ലോകത്തിനു മുൻപിൽ സൂപ്പർസ്റ്റാറായി ക്വാഡൻ !


കുട്ടനാടിന് സഹായവുമായി എം.ഇ.എസ്. കോളേജ് വിദ്യാർഥികൾ | nedunkandam\nകുട്ടനാടിന് സഹായവുമായി എം.ഇ.എസ്. കോളേജ് വിദ്യാർഥികൾ\nPublished: Aug 1, 2018, 01:32 PM IST\nനെടുങ്കണ്ടം എം.ഇ.എസ്. കോളേജിലെ വിദ്യാര്‍ഥികള് ശേഖരിച്ച ഫണ്ടുകൊണ്ട് വാങ്ങിയ സാധനങ്ങള് പ്രിന്‍സിപ്പല് പ്രൊഫ.എ.എം.റഷീദ് ദുരിതാശ്വാസ പ്രവര്‍ത്തനങ്ങള്‍ക്ക് കൈമാറുന്നു\nനെടുങ്കണ്ടം: വെള്ളപ്പൊക്കത്തെ തുടർന്ന് ദുരിതം അനുഭവിക്കുന്ന കുട്ടനാട്ടിലെ ജനങ്ങൾക്ക് സഹായവുമായി നെടുങ്കണ്ടം എം.ഇ.എസ്. കോളേജിലെ വിദ്യാർഥികൾ. നെടുങ്കണ്ടം പഞ്ചായത്തിലെ കടകൾ, പൊതുജനങ്ങൾ, കോളേജ് അധ്യാപകർ, വിദ്യാർഥികൾ, സമീപ വിദ്യാലയങ്ങൾ എന്നിവിടങ്ങളിൽനിന്ന് കോളേജിലെ എൻ.എസ്.എസ്. യൂണിറ്റും എൻ.സി.സി. യൂണിറ്റും ചേർന്നാണ് ഫണ്ട് ശേഖരണം നടത്തിയത്.\nകോളേജിൽ നടന്ന ചടങ്ങിൽ ഈ തുക ഉപയോഗിച്ച് വാങ്ങിയ പലവ്യഞ്ജനസാധനങ്ങൾ ദുരിതാശ്വാസപ്രവർത്തനങ്ങളിൽ ഏർപ്പെട്ടിരിക്കുന്ന സന്നദ്ധ സംഘടനകളെ ഏൽപ്പിച്ചു. പരിപാടിയിൽ കോളേജ് പ്രിൻസിപ്പൽ പ്രൊഫ.എ.എം.റഷീദ് ദുരിതാശ്വാസരംഗത്ത് പ്രവർത്തിക്കുന്ന ചങ്ങനാശ്ശേരി മീഡിയ വില്ലേജിന് സാധനങ്ങൾ കൈമാറി. എൻ.എസ്.എസ്. പ്രോഗ്രാം ഓഫീസർമാരായ കെ.എ.റമീന, സി.ടി.ഷാനവാസ്, എൻ.സി.സി. പ്രോഗ്രാം ഓഫീസർ റിഷാൽ റഷീദ് എന്നിവർ സംസാരിച്ചു.


അന്നും പുജ്യം ഇന്നും പുജ്യം; തോറ്റത് ഞങ്ങളല്ല, ബിജെപിയാണെന്ന് കോൺഗ്രസ് - ഇ വാർത്ത | evartha\nഅന്നും പുജ്യം ഇന്നും പുജ്യം; തോറ്റത് ഞങ്ങളല്ല, ബിജെപിയാണെന്ന് കോൺഗ്രസ്\nഡല്‍ഹി നിയമസഭ തെരഞ്ഞെടുപ്പ് ഫലം പുറത്തു വന്നതിനു പിന്നാലെ വിചിത്രവാദവുമായി കോൺഗ്രസ് രംഗത്ത്. തോറ്റത് ഞങ്ങളല്ലെന്നും യഥാര്‍ത്ഥത്തില് ബിജെപിയാണ് തോറ്റതെന്നും കോണ്‍ഗ്രസ് നേതാവ് സാധു സിങ് ധരംസോട്ട് പറഞ്ഞു. 2015 തെരഞ്ഞെടുപ്പില് കോണ്‍ഗ്രസിന് ഒറ്റ സീറ്റ് പോലും ലഭിച്ചില്ല. ഇത്തവണയും അങ്ങനെ തന്നെ. അങ്ങനെ നോക്കിയാല് യഥാര്‍ത്ഥത്തില് ബിജെപിയാണ് പരാജയപ്പെട്ടതെന്നും പഞ്ചാബിലെ ക്യാബിനറ്റ് മന്ത്രി കൂടിയായ സാധു സിങ് വ്യക്തമാക്കി.\n‘നേരത്തെ ഞങ്ങള്‍ക്ക് പൂജ്യമായിരുന്നു. ഇപ്പോഴും പൂജ്യമാണ്.അതുകൊണ്ട് ഇത് ഞങ്ങളുടെ തോല്‍വി അല്ല. ഇത് ബിജെപിയുടെ പരാജയമാണ്’- സാധു സിങ് മാധ്യമങ്ങളോട് പറഞ്ഞു.\nഡല്‍ഹി തെരഞ്ഞെടുപ്പില് കോണ്‍ഗ്രസ് സമ്പൂര്‍ണ പരാജയം ഏറ്റുവാങ്ങിയതിനെ കുറിച്ച് ചോദിച്ചപ്പോഴാണ് ക്യാബിനറ്റ് മന്ത്രിയുടെ പ്രതികരണം. അതേസമയം, വിദ്വേഷത്തിനും വൃത്തിക്കെട്ട രാഷ്ട്രീയത്തിനും എതിരെയുളള ജനവിധിയാണ് ഡല്‍ഹിയിലേതെന്ന് പഞ്ചാബ് നിയമസഭയിലെ പ്രതിപക്ഷ നേതാവായ ഹര്‍പാല് സിങ് ചീമ പറഞ്ഞു. ആംആദ്മി സര്‍ക്കാരിന്റെ വികസന അജന്‍ഡയ്ക്ക് അനുകൂലമായ ജനവിധിയാണിതെന്നും അദ്ദേഹം പറഞ്ഞു. 117 സീറ്റുകളുളള പഞ്ചാബ് നിയമസഭയില് 19 സീറ്റുകളുളള ആംആദ്മി പാര്‍ട്ടിയാണ് രണ്ടാമത്തെ വലിയ കക്ഷി.\nTopics: bjp congress delhi Sadhu Singh Dharam Sott


ആര്യയുമായുള്ള ബന്ധം; മനസ്സുതുറന്ന് അനുഷ്ക | KeralaLives\nHome Entertainment Slider South Indian Buzz ആര്യയുമായുള്ള ബന്ധം; മനസ്സുതുറന്ന് അനുഷ്ക\nആര്യയുമായുള്ള ബന്ധം; മനസ്സുതുറന്ന് അനുഷ്ക\n6:18 AM Entertainment , Slider , South Indian Buzz Edit\nതമിഴ് നടന് ആര്യയും തെന്നിന്ത്യന് സുന്ദരി അനുഷ്ക ഷെട്ടിയും പ്രണയത്തിലാണെന്ന് തമിഴ്മാധ്യമങ്ങളില് ഗോസിപ്പുകള് വന്നിരുന്നു. മാത്രമല്ല അനുഷ്ക ഉടന് വിവാഹിതയായേക്കുമെന്നും വാര്‍ത്തയില് പറഞ്ഞിരുന്നു. പുതിയ ചിത്രമായ രുദ്രമ്മാദേവിയുടെ റിലീസുമായി ബന്ധപ്പെട്ട് ചെന്നൈയില് അനുഷ്ക മാധ്യമങ്ങളെ കാണാന് എത്തി.\nഎന്നാല് ഗോസിപ്പുകളെ കുറിച്ചും വിവാഹ കാര്യങ്ങളെ കുറിച്ചും മാത്രമായിരുന്നു മാധ്യമ പ്രവര്‍ത്തകര്‍ക്ക് അനുഷ്‌കയോട് ചോദിക്കാനുണ്ടായിരുന്നത്.\nനടന് ആര്യയുമായി നല്ല സൗഹൃദമാണെന്നും നല്ല നടനും കൂടെ അഭിനയിക്കാന് വളരെ കംഫര്‍ട്ടബിളായ വ്യക്തിയാണ് ആര്യയെന്നും അനുഷ്‌ക വ്യക്തമാക്കി. തമിഴില് മാത്രമല്ല തെലുങ്കിലും കൂടെ അഭിനയിക്കുന്ന താരങ്ങളുമായി എന്തു വാര്‍ത്ത എഴുതാനും നിങ്ങള്‍ക്ക് സാധിക്കും. അനുഷ്ക പറയുന്നു.\nകൂടെ അഭിനയിച്ച താരങ്ങളില് റാണ ദഗുപതിയുമായി മാത്രമാണ് എന്‍റെ പേരു ചേര്‍ത്ത് ഗോസിപ്പുവരാത്ത ഒരേഒരു താരം. റാണ എനിക്ക് സഹോദരനെപ്പോലെയാണ്. ഇത്തരം വാര്‍ത്തകള് കേട്ട് ഇതൊരു ്പ്രശ്നമല്ലാതായി മാറി. ഗോസിപ്പുകള് എന്നെ അലട്ടാറില്ല. അതില്‍ചെലുത്തേണ്ട ശ്രദ്ധ ഞാനെന്‍റെ കഥാപാത്രങ്ങളില് പുലര്‍ത്തുന്നു. അനുഷ്ക പറഞ്ഞു.\nആര്യയും അനുഷ്കയും ഒന്നിക്കുന്ന ഇഞ്ചി ഇടുപ്പഴകി, തെലുങ്ക് ചിത്രം രുദ്രമ്മാദേവി എന്നിവയാണ് അനുഷ്കയുടെ പുതിയ ചിത്രങ്ങള്.


കോവിഷീൽഡ് ഒറ്റ ഡോസാക്കാൻ നീക്കം ; രണ്ട് വ്യത്യസ്ത ഡോസ് നല്‍കുന്നതും പഠിക്കും | National | Deshabhimani | Tuesday Jun 1, 2021\nവാക്‌സിൻ ക്ഷാമം രൂക്ഷമായി തുടരവെ കോവിഷീൽഡ് ഒറ്റഡോസില് ഒതുക്കാന് കേന്ദ്രം. ഇതിന്റെ പ്രായോഗികത പഠിക്കാന് നീക്കം തുടങ്ങി. ഒരാൾക്ക് രണ്ട് വ്യത്യസ്‌ത വാക്‌സിൻ നല്‍കുന്നതിനെക്കുറിച്ചും പഠിക്കും. ഒരു മാസത്തിനുള്ളിൽ ഇക്കാര്യം പഠിച്ച് രണ്ടര മാസംകൊണ്ട് റിപ്പോര്‍ട്ട് തേടും. രണ്ട് വ്യത്യസ്‌ത വാക്‌സിന് നൽകിയാലും ഫലപ്രാപ്‌തിയിൽ കുറവില്ലെന്ന് കണ്ടെത്തിയാൽ വാക്‌സിനേഷൻ പ്രക്രിയയിൽ മാറ്റം വരുത്തും. യുപിയിൽ നിരവധി പേർക്ക് ആദ്യ ഡോസിൽനിന്ന് വ്യത്യസ്‌തമായ വാക്‌സിൻ രണ്ടാം ഡോസായി നൽകി. ഇതിൽ ആശങ്ക വേണ്ടെന്ന നിലപാടാണ് കേന്ദ്രം സ്വീകരിച്ചത്.\nകോവിഷീൽഡ് വാക്‌സിൻ ഡോസുകളുടെ ഇടവേള കൂട്ടിയതിന്റെ അനന്തരഫലം കേന്ദ്രം വൈകാതെ വിലയിരുത്തും. ഒറ്റഡോസ് വാക്‌സിനായാണ് തുടക്കത്തിൽ കോവിഷീൽഡ് തയ്യാറാക്കിയത്. ഫലപ്രാപ്‌തി കൂട്ടാന് പിന്നീട് രണ്ട് ഡോസ് ആക്കുകയായിരുന്നു. ഓക്‌സ്‌ഫഡ് സർവകലാശാല വികസിപ്പിച്ച കോവിഷീൽഡിന്റെ അതേ സാങ്കേതികവിദ്യയാണ് ഒറ്റ ഡോസ് വാക്‌സിനുകളായ ജോൺസൺ ആൻഡ് ജോൺസണും സ്‌പുട്‌നിക് ലൈറ്റും പിന്തുടരുന്നത്.\nവാക്‌സിനുകളുടെ പാർശ്വഫലങ്ങളെക്കുറിച്ച് മനസ്സിലാക്കാൻ കേന്ദ്രം ആപ്പിന് രൂപം നൽകും. കോവിൻ ആപ്പുമായി ലിങ്ക് ചെയ്‌തുള്ള ഈ ആപ്പിൽ കുത്തിവയ്‌പ് എടുത്തവർക്ക് തങ്ങളുടെ പ്രശ്‌നങ്ങൾ എളുപ്പം റിപ്പോർട്ട് ചെയ്യാനാകും. ജൂണിൽ കൂടുതൽ വാക്‌സിൻ ഡോസുകൾ ലഭ്യമാക്കുമെന്ന് കേന്ദ്രം സംസ്ഥാനങ്ങളെ അറിയിച്ചു. ആരോഗ്യ സെക്രട്ടറി രാജേഷ് ഭൂഷണിന്റെ അധ്യക്ഷതയിൽ ചേർന്ന വാക്‌സിനേഷൻ വിലയിരുത്തൽ യോഗത്തിലാണ് ഇക്കാര്യം അറിയിച്ചത്. വൃദ്ധർക്കും ഭിന്നശേഷിക്കാർക്കുമായി കൂടുതൽ ‘അയൽപ്പക്ക വാക്‌സിനേഷൻ കേന്ദ്രങ്ങൾ’ തുറക്കണമെന്നും വാക്‌സിൻ പാഴാക്കൽ പരമാവധി കുറയ്‌ക്കണമെന്നും കേന്ദ്രം നിർദേശിച്ചു. ഞായറാഴ്‌ച വാക്‌സിൻ കുത്തിവയ്‌പ്പുകളുടെ എണ്ണം 10.15 ലക്ഷത്തിലേക്ക് കുറഞ്ഞു.\n8 ലക്ഷം വാക്സിനേഷൻ\n370–-ാം വകുപ്പ്: രണ്ടാം വാർഷികത്തിൽ പ്രതിഷേധം\nരാമക്ഷേത്രം 2023ൽ തുറക്കും ലക്ഷ്യം പൊതുതെരഞ്ഞെടുപ്പ്


അച്ഛന്റെ തിരുത്തല് വാദത്തിന് മകന്റെ തിരുത്ത്\n30 May 2015 1:00 PM GMT\nഒടുവില് കോണ്‍ഗ്രസ് ഒരുവിധം ഒപ്പിച്ചെടുത്തു. ഇല്ലെങ്കില് പെട്ടു പോകുമായിരുന്നു. അന്തരിച്ച ജി കാര്‍ത്തികേയന്റെ പത്‌നി ഡോ. എംടി സുലേഖയെ തന്നെ വേണമെന്നായിരുന്നു കോണ്‍ഗ്രസ് നേതാക്കളുടെ ആഗ്രഹം. പക്ഷെ അവര് അമ്പിനും വില്ലിനും അടുക്കുന്നില്ലെന്ന് വന്നപ്പോഴാണ് രണ്ടാമത്തെ മകന് ശബരിനാഥനെ സ്ഥാനാര്‍ത്ഥിയാക്കാന് കോണ്‍ഗ്രസ് നേതാക്കള് തയ്യാറായത്.\nരാഷ്ട്രീയ പാരമ്പര്യം എന്നത് രക്തത്തിലൂടെ വരേണ്ട ഒന്നല്ല എന്ന അഭിപ്രായക്കാരനായിരുന്നു ജി കാര്‍ത്തികേയന് എന്നായിരുന്നു കേട്ടു കേള്‍വി. ഗള്‍ഫില് പോയി പച്ചപിടിക്കാതെ തിരികെ വന്ന മകനെ ഒന്നു രക്ഷപ്പെടുത്താന് തന്റെ പ്രതാപകാലത്ത് സാക്ഷാല് കെ കരുണാകരന് ശ്രമിച്ചിട്ടു പോലും വിട്ടുകൊടുക്കാതെ രമേശ് ചെന്നിത്തലയെയും എം ഐ ഷാനവാസിനെയും കൂട്ടുപിടിച്ച് തിരുത്തല്‍വാദവുമായി ഇറങ്ങിയ ആളാണ് ജികെ. അന്ന് കരുണാകരനെ വിരട്ടാന് കഴിഞ്ഞെങ്കിലും അധികാര രാഷ്ട്രീയത്തിന്റെ ഗതിവിഗതികള്‍ക്കിടയില് അതേ മുരളീധരന് തന്നെ കാര്‍ത്തികേയന്റെ സ്വപ്‌നമായിരുന്ന കെപിസിസി പ്രസിഡന്റിന്റെ കസേരയില് കയറി ഇരുന്നത് വിധിയുടെ വിളയാട്ടമായിരിക്കാം. പക്ഷെ പകരം ചെയ്യാന് ഇപ്പോള് മകന് അവസരമുണ്ടായിരിക്കുന്നു. പിസി വിഷ്ണുനാഥ് മുതല് ഡീന് കുര്യാക്കോസ് വരെയുള്ളവര് ജാഗ്രതൈ.\nഎന്നാലും അരുവിക്കര തിരഞ്ഞെടുപ്പ് പോരാട്ടത്തിന്റെ ആദ്യ റൗണ്ടിലെ സ്ഥാനാര്‍ത്ഥി നിര്‍ണയത്തില് പാര്‍ട്ടിക്കകത്ത് ഉമ്മന്‍ചാണ്ടിയാണ് വിജയിച്ചതെന്ന് വേണം പറയാന്. നിര്‍ണായക തിരഞ്ഞെടുപ്പില് യുഡിഎഫിന് എന്തെങ്കിലും പ്രതീക്ഷ വേണമെങ്കില് കാര്‍ത്തികേയന്റെ കുടുംബത്തില് നിന്നും ഒരാള് വരണമെന്ന കാര്യത്തില് കോണ്‍ഗ്രസുകാര്‍ക്ക് പോലും തര്‍ക്കമുണ്ടായിരുന്നില്ല. സഹതാപ തരംഗം സൃഷ്ടിക്കലല്ലാതെ മറ്റൊന്നും ജനങ്ങളോട് പറയാന് ഇല്ലാതിരിക്കുമ്പോള് അതല്ലാതെ മറ്റൊരു അഭയവും ഉണ്ടായിരുന്നുമില്ല. അത് ഡോ. സുലേഖയായിരുന്നെങ്കില് ഉമ്മന്‍ചാണ്ടിക്ക് ആശങ്ക ഒന്നു കൂടി കുറയുമായിരുന്നു. പക്ഷെ മകന് ശബരിനാഥനെയാണ് കിട്ടിയത്. ഉള്ളത് മതി എന്ന നിലയില് പോലും ഉമ്മന്‍ചാണ്ടിക്കാണ് വിജയം.\nകൃത്യമായ പരാജയം രമേശ് ചെന്നിത്തലയ്ക്കും. മറ്റൊന്നുമല്ല ഇനി തിരഞ്ഞെടുപ്പില് ഐ ഗ്രൂപ്പിന് പാലം വലിക്കാനാവില്ല. പ്രിയപ്പെട്ട ജികെയുടെ പുത്രനാണ്. അപ്പോള് ചെന്നിത്തലയ്ക്കും കൂട്ടര്‍ക്കും മനസു തുറന്ന് പാരവയ്ക്കാനാവില്ല. മാത്രമല്ല പ്രചാരണത്തില് ഉഷാറായി പങ്കെടുക്കേണ്ടിയും വരും. മറ്റൊരാളായിരുന്നു സ്ഥാനാര്‍ത്ഥിയെങ്കില് കളിയാകെ മാറിയേനെ. രാജ്‌മോഹന് ഉണ്ണിത്താന് ഒഴികെ ഒരുമാതിരി ഐ ഗ്രൂപ്പുകാരൊന്നും അവിടെ മത്സരിക്കാന് തയ്യാറാവില്ല. സ്വാഭാവികമായും പാലോട് രവി തൊട്ട് താഴോട്ടുള്ള എ ഗ്രൂപ്പ് നേതാക്കളുടെ പട്ടിക നോക്കേണ്ടി വരും. ഐ ഗ്രൂപ്പിന് പെനാല്‍ട്ടി സ്‌പോട്ടില് പന്ത് വച്ച് കൊടുക്കുന്നത് പോലയാകുമായിരുന്നു അത്. അവര് രാജകീയമായി പാരവയ്ക്കുന്നു, അരുവിക്കരയില് യുഡിഎഫ് തോല്‍ക്കുന്നു, നേതൃത്വമാറ്റം എന്ന ആവശ്യം സ്വാഭാവികമായും ഉയരുകയും അംഗീകരിക്കപ്പെടുകയും ചെയ്യുന്നു. ഈ തിരക്കഥയുടെ പ്രസക്തി ഇപ്പോള് നഷ്ടപ്പെട്ടു.\nഇനി ശബരിനാഥന് അരുവിക്കരയില് തോറ്റു എന്നു തന്നെയിരിക്കട്ടെ. ജികെയുടെ മകന് തിരഞ്ഞെടുപ്പില് തോറ്റതിന്റെ പേരില് അത്ര പെട്ടെന്ന് നേതൃത്വമാറ്റം ആവശ്യപ്പെടാന് ഐ ഗ്രൂപ്പിന് കഴിയുമോ? ഇല്ല എന്നുതന്നെയാണ് ഉത്തരം. ഏതായാലും ഈ മന്ത്രിസഭയുടെ കാലത്ത് മുഖ്യമന്ത്രിയാകാം എന്ന ചെന്നിത്തലയുടെ മോഹം നടക്കാന് സാധ്യത കുറവാണെന്ന് തന്നെ വേണം കരുതാന്. ആദ്യ റൗണ്ട് വിജയം വീണ്ടും മുഖ്യനോടൊപ്പം എന്ന് മാത്രമേ ഉത്തരമുള്ളു. പിന്നെ ആകെ ഒരു വിഷമം അദ്ദേഹത്തിന് ഉണ്ടാവാന് സാധ്യതയുള്ളു. സ്വന്തം വീട്ടിലും ഒരാള് ഖദറിട്ട് നടക്കുന്നുണ്ട്. ഈ ബഹളത്തിനിടയില് ആ പുള്ളിയെ ഒരു കരയ്ക്കടുപ്പിക്കല് പാടായിരിക്കും. മുത്തൂറ്റിലോ മറ്റോ ഒരു പണി മേടിച്ചു കൊടുക്കേണ്ടി വന്നേക്കാം.\nനഷ്ടം യൂത്ത് കോണ്‍ഗ്രസ്, കെ എസ് യു വിഭാഗങ്ങള്‍ക്ക് മാത്രം. ഇതുവരെ വെള്ളംകോരിയതും വിറകുവെട്ടിയതും വെറുതെ. അതുകൊണ്ടാണ് രാവിലെ തന്നെ ശബരിനാഥന്റെ സ്ഥാനാര്‍ത്ഥിത്വത്തിനെതിരെ കെ എസ് യുക്കാര് കെപിസിസിക്ക് കത്തുകൊടുത്തത്. പക്ഷെ ഏശിയില്ല. അല്ലെങ്കിലും ഏശുമെന്ന വിചാരിച്ചല്ലല്ലോ ഇത്തരം കത്തെഴുത്തുകള്. കോണ്‍ഗ്രസിലായതുകൊണ്ട് കത്തെങ്കിലും എഴുതാം. എസ്എഫ്‌ഐക്കാരോ മറ്റോ ഇമ്മാതിരി കത്തുമായി എകെജി സെന്റര് പരിസരത്ത് കറങ്ങി നടന്നിരുന്നെങ്കില് കാണാമായിരുന്നു കളി. ഇതുപോലെയുള്ള സംഭവങ്ങള് നടക്കുന്ന രാജ്യത്ത് കാമ്പസ് രാഷ്ട്രീയം മുരടിച്ചുപോയി, അത് പുനഃരുജ്ജീവിപ്പിക്കണം എന്നൊക്കെ പറഞ്ഞു നടക്കുന്നവര് കുറച്ച് ദിവസത്തേക്കെങ്കിലും കെ എസ് യു, യൂത്ത് കോണ്‍ഗ്രസ് ഭിക്ഷാംദേഹികളുടെ പരിസരത്ത് കൂടി പോകരുത്.\nപിതാവിന്റെ പുത്രന് എന്നതിനപ്പുറം ശബരിനാഥിനും ചില രാഷ്ട്രീയ പാരമ്പര്യങ്ങള് ഉണ്ടെത്രെ. ഏതോ കോളേജില് യൂണിയന് ഭാരവാഹിയായിരുന്നു എന്ന് ചാനലുകള് ഇതിനകം ഗവേഷണം ചെയ്ത് കണ്ടുപിടിച്ചു കഴിഞ്ഞു. അതെന്തുമാകാട്ടെ. നല്ല വിദ്യാഭ്യാസമുള്ള ആളാണ് കെ എസ് ശബരിനാഥന്. അത് തീരെയില്ലാത്ത ആളുകളുടെ ഇടയിലേക്കാണ് പോകുന്നത്. കോണ്‍ഗ്രസിലെ\nപൊതുബോധം വച്ച് ചളിയില് ചവിട്ടിയിട്ട് കഴുകി കളയുമാവാം അല്ലെങ്കില് ചളിയില് തീരെ ചവിട്ടില്ല എന്ന നിലപാടെടുക്കുകയുമാവാം. അവിടെയാവും ഈ രാഷ്ട്രീയ ഉദയം കര്‍ക്കിടക വാവിനായിരുന്നോ എന്ന് തീരുമാനിക്കപ്പെടുക.


ചെടികളുടെ പൂക്കളും കായ്കളും കൊഴിഞ്ഞു പോകാതിരിക്കാന് — Vikaspedia\nഇലകള് വിളറി മഞ്ഞനിറത്തിലാകുക, പാകമാകാതെ ഫലങ്ങള് പഴുക്കുക, ഫലത്തില് നിന്ന് വെള്ളം വരിക, ചെടികള് വേഗത്തില് ക്ഷീണിച്ച് പോകുക എന്നിവയെല്ലാം പിത്ത കോപത്തില് കാണുന്ന ചില ലക്ഷണങ്ങളാണ്. ഇരട്ടിമധുരവും ഇലിപ്പക്കാതലും കഷായംവെച്ച് ആറി അതില് പാലും തേനും ചേര്‍ത്ത് ചെടിയുടെ കടയില് ഒഴിക്കുക. ത്രിഫലകഷായം വെച്ച് ചൂടാറിയശേഷം നെയ്യും തേനും ചേര്‍ത്ത് ചെടിക്ക് നനയ്ക്കുക. രാമച്ചം, മുത്തങ്ങ എന്നിവ കഷായം വെച്ച് തണുത്ത ശേഷം അതില് തേനും നെയ്യും പാലും ചേര്‍ത്ത് ചെടിക്ക് നനച്ചു കൊടുക്കുന്നതും പിത്തദോഷ കോപം ശമിക്കുന്നതിന് സഹായകമെന്ന് വൃക്ഷായുര്‍വേദത്തില് പറയുന്നു.ഫലങ്ങള് പാകമാകാന്\nപൂവ് ഉണ്ടായതിനുശേഷം വീണ്ടും പൂക്കാത്ത ചെടികള് പൂക്കുന്നതിനായി മത്സ്യമാംസാദികള് കഴുകിയ വെള്ളം ഒഴിക്കുക.\nവൃക്ഷം കാരണമില്ലാതെ ശോഷിച്ചുപോകുകയാണെങ്കില് പഞ്ചസാര, എള്ളുപൊടി, പശുവിന് പാല് എന്നിവ വെള്ളം ചേര്‍ത്ത് യോജിപ്പിച്ച് മരത്തില് പുരട്ടുക, സസ്യങ്ങളില് പുകയേല്പിക്കുന്നതും നല്ലതാണ്.\nഒരു വൃക്ഷം ഇടിത്തീതട്ടി കരിഞ്ഞുപോയാല് മുത്തങ്ങ, രാമച്ചം, ഇലിപ്പപ്പൂവ്, പയറ്, ഉഴുന്ന്, യവം, എള്ള് ഇവയെല്ലാം ചേര്‍ത്ത് നനച്ചു കൊടുക്കുക.\nഇരട്ടിമധുരം, ഇലിപ്പപ്പൂവ്, പഞ്ചസാര, കൊട്ടം, തേന് എന്നിവയെല്ലാം ചേര്‍ത്ത് അരച്ച് ഗുളികകളാക്കി വൃക്ഷത്തിന് ചുറ്റും കുഴിച്ചിട്ടാല് വൃക്ഷം നല്ലതുപോലെ തഴച്ച് വളരും.\nമാവ് പുഷ്ടിപ്പെടുന്നതിനായി കടുക്, കൂവളത്തില, അരിക്കാടിവെള്ളം, പിണ്ണാക്ക് എന്നിവ ചേര്‍ത്ത് തിളപ്പിച്ച് ആറിത്തണുത്ത വെള്ളം കൊണ്ട് മാവിന്റെ കടയില് നനയ്ക്കുക.\nപച്ചക്കറികള്, മാങ്ങ എന്നിവയുടെ വലുപ്പം കൂട്ടുന്നതിനായി പാല്, എള്ള്, മാംസം, മത്സ്യം എന്നിവ തിളപ്പിച്ചാറി തണുത്തശേഷം കടയില് നനയ്ക്കുക, അല്ലെങ്കില് ഇവ അരച്ച് കടയിലിടുക.\nപേരാല്‍ത്തൊലി, അത്തിത്തൊലി, ചാണകം എന്നിവ തേനും നെയ്യും ചേര്‍ത്ത് അരച്ച് സസ്യങ്ങളുടെ മുറിവുകളില് പുരട്ടിയാല് മുറിവുകള് വേഗത്തില് ഉണങ്ങും.\nചെളിയും താമരപ്പൂവും ചേര്‍ത്തരച്ച് കുഴമ്പ് രൂപത്തിലാക്കി പുരട്ടിയാല് തീപൊള്ളല് മൂലമുണ്ടാകുന്ന ഉപദ്രവങ്ങള് ശമിക്കും.\nഇരട്ടിമധുരം, പഞ്ചസാര, കൊട്ടം, ഇലിപ്പപ്പൂവ് എന്നിവയെല്ലാം അരച്ച് വൃക്ഷത്തിന്റെ വേരില് പുരട്ടുക. കുരുവില്ലാത്ത പഴങ്ങള് ഉണ്ടാകും.\nകളകളെ നശിപ്പിക്കാന് എരുക്ക് സമൂലം ചെറിയ കഷണങ്ങളാക്കി സസ്യങ്ങളുടെ കടകളിലേക്ക് വെള്ളം പോകുന്ന ചാലുകളില് ഇടവിട്ട് വെക്കുക.\nപാലുള്ള മരങ്ങളുടെ പാലെടുത്ത് നെല്‍പ്പാടങ്ങളിലെ വെള്ളത്തില് ഒഴിച്ചാല് നെല്ല് നശിപ്പിക്കുന്ന കീടങ്ങളെ തടയാന് കഴിയും.\nചെടികളുടെ വേരില് ശുദ്ധമായ കായം കെട്ടിവെക്കുന്നത് ചെടികളുടെ പൂക്കളും കായ്കളും കൊഴിഞ്ഞുപോകാതിരിക്കാന് സഹായിക്കും.


നരേന്ദ്ര മോദിയുടെ ജനപ്രീതിയിൽ ഇടിവ്; രണ്ടു വർഷത്തിൽ 16 ശതമാനം കുറവെന്ന് അന്താരാഷ്ട്ര ഏജൻസി - Approval Rating of Narendra Modi falls by 16 percent, says Morning Consult - ഇ വാർത്ത | evartha\nനരേന്ദ്ര മോദിയുടെ ജനപ്രീതിയിൽ ഇടിവ്; രണ്ടു വർഷത്തിൽ 16 ശതമാനം കുറവെന്ന് അന്താരാഷ്ട്ര ഏജൻസി\nNational Desk 18 June 2021\nപ്രധാനമന്ത്രി നരേന്ദ്രമോദി(Narendra Modi)യുടെ ജനപ്രീതിയിൽ കാര്യമായ ഇടിവെന്ന് റിപ്പോർട്ട്. ലോക നേതാക്കളുടെ ജനസമ്മിതി വിലയിരുത്തുന്ന മോണിംഗ് കണ്‍സൾട്ട് (Morning Consult) എന്ന യുഎസ് കമ്പനിയാണ് റിപ്പോർട്ട് പുറത്തുവിട്ടിരിക്കുന്നത്.\n2019 ഓഗസ്റ്റ് മാസത്തിൽ 82 ശതമാനമായിരുന്ന മോദിയുടെ ജനപ്രീതി 66 ശതമാനമായി കുറഞ്ഞെന്നാണ് കമ്പനിയുടെ കണ്ടെത്തൽ. ഈ കാലയളവിൽ മോദിയോടുള്ള എതിർപ്പിൻ്റെ ശതമാനം ഇരട്ടിയായിട്ടുമുണ്ട്. 2019 ഓഗസ്റ്റിൽ 14 ശതമാനമായിരുന്നു മോദിയെ എതിർത്തിരുന്നതെങ്കിൽ ഇപ്പോഴത് 28 ശതമാനമാണ്. മോണിങ് കൺസൾട്ട് പുറത്തുവിട്ട ഗ്രാഫ് പ്രകാരം രാജ്യത്ത് കോവിഡ് താണ്ഡവമാടിയ കഴിഞ്ഞമാസങ്ങളിൽ മോദിയുടെ ജനപ്രീതി 63 ശതമാനം വരെ ഇടിഞ്ഞിരുന്നു.\nതങ്ങളുടെ പൊളിറ്റിക്കല് ഇന്റലിജന്‍സ് യൂണിറ്റില് നിന്നാണ് മോണിംഗ് കണ്‍സല്‍ട്ട് വിവരങ്ങള് ശേഖരിക്കുന്നത്. അതേസമയം അമേരിക്കയുള്‍പ്പെടയുള്ള രാജ്യങ്ങളുടെ ഭരണാധികാരികളേക്കാള് ജനപ്രീതിയില് മുന്നില് മോദി തന്നെയാണെന്ന് മോണിംഗ് കണ്‍സല്‍ട്ട് പറയുന്നു.\nഅമേരിക്കന് പ്രസിഡന്റ് ജോ ബൈഡന് 53 ശതമാനമാണ് ജനസമ്മിതി. കാനഡ പ്രധാനമന്ത്രി ജസ്റ്റിന് ട്രൂഡോയ്ക്ക് 48 ശതമാനവും. യുകെ പ്രധാനമന്ത്രി ബോറിസ് ജോണ്‍സണ് 44 ശതമാനവുമാണ് ജനസപ്രീതി.\nമറ്റ് ഭരണാധികളുടെ ജനപ്രീതി\nസൂണ് ജെ ഉന് ( ദക്ഷിണ കൊറിയ) 37%\nജെയര് ബൊല്‍സുനാരോ ( ബ്രസീല്) 35%\nഇമ്മാനുവേല് മാക്രോണ് ( ഫ്രാന്‍സ്) 35 %\nസ്‌കോട്ട് മോറിസണ് (ഓസ്‌ട്രേലിയ) 54%\nApproval Rating of Narendra Modi falls by 16 percent, says Morning Consult\nTopics: Morning consult Narendra Modi


എറണാകുളം മെഡിക്കൽ കോളജ് ബിരുദദാന ചടങ്ങ് – കേരള മുഖ്യമന്ത്രിയുടെ ഔദ്യോഗിക വെബ്സൈറ്റ്\nഎറണാകുളം മെഡിക്കൽ കോളജ് ബിരുദദാന ചടങ്ങ്\nലോകത്തിന്റെ മുന്നിൽ കേരളത്തിന്റെ അന്തസ്സുയർത്തുന്നതിൽ ആരോഗ്യമേഖല വഹിച്ച പങ്ക് വളരെ വലുതാണ്. കേരള വികസന മോഡലിന്റെ ആധാരശിലകളിലൊന്നാണ് പൊതുജനാരോഗ്യരംഗം. രണ്ടായിരാമാണ്ടിൽ എല്ലാവർക്കും ആരോഗ്യം എന്ന ലോകാരോഗ്യസംഘടനയുടെ പ്രഖ്യാപനം അതിനും വളരെ\nമുമ്പേ നേടിയെടുക്കാൻ നമുക്ക് സാധിച്ചിട്ടുണ്ട്. എന്നാൽ ആ ലക്ഷ്യം അതിന്റേതായ അർഥത്തിൽ കാത്തുസൂക്ഷിക്കാൻ നമുക്കു സാധിച്ചിട്ടുണ്ടോയെന്നതു സംബന്ധിച്ച് ആത്മപരിശോധന നടത്തുന്നത് നന്നായിരിക്കും.\nവികസിത രാജ്യങ്ങൾക്ക് തുല്യമായ ആരോഗ്യ നിലവാരം കൈവരിച്ച സംസ്ഥാനമാണ് കേരളം. അംഗീകൃത ആരോഗ്യ മാനദണ്ഡങ്ങളായ ശിശു-മാതൃമരണ നിരക്കുകൾ കുറച്ചുകൊണ്ടുവരാനും ആയുർദൈർഘ്യം വർധിപ്പിക്കാനും കേരളത്തിനു കഴിഞ്ഞിട്ടുണ്ട്. പ്രാഥമികാരോഗ്യ കേന്ദ്രം മുതൽ മെഡിക്കൽ കോളേജുകൾ\nവരെയുള്ള സർക്കാർ ആശുപത്രികൾ പാവപ്പെട്ടവർക്ക് ചികിത്സാലഭ്യത ഉറപ്പുവരുത്താൻ വേണ്ടി ഇവിടെ സ്ഥാപിച്ചിട്ടുണ്ട്. സർക്കാരും പൊതുസമൂഹവും ചെലവിടുന്ന മൊത്തം തുക കണക്കിലെടുത്താൽ, വികസിത രാജ്യങ്ങളിലേതിനെ അപേക്ഷിച്ച് വളരെ തുച്ഛമായ തുകയാണ് ആരോഗ്യാവശ്യങ്ങൾക്കായി നാം ചെലവിടുന്നതെന്ന് കാണാൻ കഴിയും. ആ തുച്ഛമായ തുകകൊണ്ടാണ് സാമൂഹ്യനീതിയിൽ അധിഷ്ഠിതമായ മികച്ച ആരോഗ്യനിലവാരം കൈവരിക്കാൻ കേരളത്തിനു കഴിഞ്ഞത്. അതുകൊണ്ടാണ് കേരളത്തിന്റെ ആരോഗ്യമാതൃകയെ ലോകാരോഗ്യ സംഘടനയും മറ്റും പ്രകീർത്തിക്കുന്നത്.\nകേരളത്തിലെ സർക്കാർ മെഡിക്കൽ കോളേജുകളിൽ ഇന്ന് നവീന ചികിത്സാസൗകര്യങ്ങൾ ലഭ്യമാണ്. ഹൃദ്രോഗ ചികിത്സക്കാവശ്യമായ ആഞ്ചിയോപ്ലാസ്റ്റിയും ബൈപാസ്സ് സർജറിയും അവയവമാറ്റ ശാസ്ത്രക്രിയകളും അവിടെ നടക്കുന്നു. ഹൃദയം മാറ്റിവയ്ക്കൽ, കരളുമാറ്റി വയ്ക്കൽ തുടങ്ങിയവയൊക്കെ സ്വകാര്യ സൂപ്പർ സ്പെഷ്യാലിറ്റി ആശുപത്രിയിലെന്ന പോലെ നമ്മുടെ മെഡിക്കൽ കോളജുകളിലും ഇന്ന് ചെയ്യാൻ സാധിക്കും. ഇത് പ്രശംസനീയമായ കാര്യമാണ്. നേട്ടങ്ങൾ ഇങ്ങനെ ഒരുപാടുണ്ടെങ്കിലും ഒരു കാര്യത്തിൽ നാം പുലർത്തിയ അശ്രദ്ധ ചൂണ്ടിക്കാട്ടാതിരിക്കാൻ കഴിയില്ല. പകർച്ചവ്യാധികളായ രോഗങ്ങൾ പ്രതിരോധിക്കുന്നതിൽ നമ്മൾ\nകാണിച്ച ശ്രദ്ധ പകർച്ചേതര രോഗങ്ങളുടെ കാര്യത്തിൽ വേണ്ടത്ര ഉണ്ടായില്ല. ഫലമോ. ജീവിതശൈലീ രോഗങ്ങൾ എന്നപേരിൽ അവയിന്ന് വ്യാപകമായിക്കഴിഞ്ഞു.\nജീവിത ശൈലീരോഗങ്ങൾ എന്ന വർത്തമാനകാല ആരോഗ്യ പ്രതിസന്ധിയുടെ തീവ്രത നാം വിചാരിക്കുന്നതിലും അധികമാണ്. ഹൃദ്രോഗം, രക്താതിമർദ്ദം, പ്രമേഹം തുടങ്ങിയ സമ്പന്നരുടേതെന്ന് വിശേഷിപ്പിക്കപ്പെട്ടിരുന്ന പല രോഗങ്ങളും ഇന്നിവിടെ സർവസാധാരണമായിരിക്കുന്നു. ഇവയിൽ പല രോഗങ്ങളും പ്രായമായവരിൽ കാണപ്പെടുന്നവയാണ്. വർധിച്ചുവരുന്ന ആയുർദൈർഘ്യം , രോഗനിർണയ ചികിത്സാ സൗകര്യങ്ങളുടെ ലഭ്യത തുടങ്ങിയ കാരണങ്ങളാൽ ഇത്തരം രോഗങ്ങളുടെ വർധനവിനെ നമ്മുടെ വിജയങ്ങളുടെ പരാജയമായിവേണം വിശേഷിപ്പിക്കാൻ.\nരാജ്യത്ത് കാൻസർ കൂടുതലായി കാണുന്ന പ്രദേശങ്ങളിലൊന്നാണ് കേരളം. ഇന്ത്യൻ ശരാശരിയെക്കാൾ ഉയർന്ന തോതിലാണ് ഇവിടെ ഈ രോഗം കാണുന്നത്. കേരളത്തിൽ ഇതൊരു വലിയ പൊതുജനാരോഗ്യ പ്രശ്നമായി മാറിക്കഴിഞ്ഞു. സര്ക്കാ്ർ ഈ പ്രശ്നം ഗൗരവമായാണ് കാണുന്നത്. കാൻസർ പ്രതിരോധത്തിനും ചികിത്സക്കുമായി വിപുലമായ സംവിധാനങ്ങൾ സർക്കാർ ഏർപ്പെടുത്തിയിട്ടുണ്ട്. കേരളത്തെ മലബാർ, കൊച്ചി, തിരുവനന്തപുരം എന്നിങ്ങനെ മൂന്ന് മേഖലകളാക്കി തിരിച്ചാണ് ഇത് നടപ്പാക്കാൻ ഉദ്ദേശിക്കുന്നത്.\nഒപ്പം മധ്യകേരളത്തിന്റെ ദീർഘകാലാവശ്യമായ കാൻസർ കെയർ സെന്റർ കൊച്ചി കേന്ദ്രമാക്കി രൂപീകരിക്കാനും സർക്കാർ തീരുമാനിച്ചിട്ടുണ്ട്. എല്ലാ അർഥത്തിലും പൂർണമായ ഒന്നായിരിക്കും കൊച്ചി റീജണൽ കാൻസർ സെന്റർ. ഈ സെന്ററിനാവശ്യമായ സ്റ്റാഫ് പാറ്റേണിനുള്ള അനുമതി നല്കിക്കഴിഞ്ഞിട്ടുണ്ട് എന്നകാര്യം ഞാൻ സന്തോഷപൂര്വ്വം അറിയിക്കുന്നു. സെന്റർ രൂപീകരിക്കുന്നതിനുള്ള നിലവിലെ ഡീറ്റെയിൽഡ് പ്രോജക്ട് റിപ്പോര്ട്ട് സമഗ്രമായി രൂപപ്പെടുത്താൻ ആരോഗ്യവകുപ്പ് സെക്രട്ടറിയെ ചുമതലപ്പെടുത്തിയിട്ടുണ്ട്. ഒരു സമഗ്ര കാൻസർ സെന്റർ രൂപീകരിക്കുന്നത് വലിയ സാമ്പത്തിക ചെലവുള്ള കാര്യമാണ്. അതുകൊണ്ടുതന്നെ കൊച്ചിയിലെ വ്യവസായ പ്രമുഖരുടെ സഹായസഹകരണങ്ങൾ സർക്കാർ ഇതിനായി അഭ്യര്ത്ഥികച്ചിട്ടുണ്ട്.\nകേവലം കാൻസർ കെയർ സെന്റർ രൂപീകരിക്കുകയെന്നതിൽ ഒതുങ്ങുന്നില്ല. ക്യാൻസർ ചികിത്സയ്ക്ക് ആവശ്യമായ യൂണിറ്റുകൾ താഴേത്തട്ടിലേക്ക് വ്യാപിപ്പിക്കുവാനും പദ്ധതിയുണ്ട്. ആദ്യഘട്ടമെന്ന നിലയിൽ മെഡിക്കൽ കോളേജ്, ജില്ലാ ആശുപത്രി എന്നിവിടങ്ങളിൽ ഇത്തരം യൂണിറ്റുകൾ ആരംഭിക്കും. താലൂക്ക് ആശുപത്രി തലം വരെ ഇവ എത്തിക്കുകയെന്നതാണ് സർക്കാരിന്റെ ലക്ഷ്യം.\nഇന്നിവിടെ 100 ഡോക്ടർമാരാണ് ബിരുദദാന ചടങ്ങിൽ പങ്കെടുക്കുന്നത്. ഒരുകാര്യം ഞാൻ നിങ്ങളെ ഓർമിപ്പിക്കാൻ ആഗ്രഹിക്കുന്നു. സർക്കാർ അശുപത്രിയെ ആശ്രയിക്കുന്നവരിൽ ഭൂരിഭാഗവും പാവപ്പെട്ടവരായിരിക്കും. അവർക്ക് ആശ്വാസം പകരുന്നതിൽ ഡോക്ടർമാർ മുൻഗണന നല്കണം. മനുഷ്യരാശിക്ക് സേവനം ചെയ്യാനായി ഞാനെന്റെ ജീവിതം ഉഴിഞ്ഞുവെക്കും; എന്റെ രോഗിയുടെ ആരോഗ്യമായിരിക്കും എന്റെ പ്രഥമ പരിഗണന എന്ന വൈദ്യശാസ്ത്ര കുലപതിയായ ഗ്രീസിലെ ഹിപ്പോക്രാറ്റസിന്റെ വാക്കുകൾ നിങ്ങൾ പ്രതിജ്ഞാരൂപത്തിൽ ചൊല്ലാൻ പോകുകയാണ്. കാമ്പസ് വിട്ടിറങ്ങിയാൽ എത്രപേർ ഇത് പാലിക്കുന്നുവെന്ന് ഒന്നാലോചിക്കുന്നത് നന്നായിരിക്കും. എത്ര ഡോക്ടർമാരുടെ മനസ്സുകളിൽ ഇത് മായാതെ പതിഞ്ഞുകിടക്കും? ഇത് മനസ്സിൽ നിന്നു മാഞ്ഞുപോകാതിരിക്കാൻ പ്രത്യേക ശ്രദ്ധവെക്കണമെന്ന് ഞാൻ അഭ്യർഥിക്കട്ടെ.\nഅടുത്തയിടെ അമേരിക്കയിൽ നടത്തിയ ഒരു സർവേ വെളിവാക്കിയ വസ്തുതകൾ കൗതുകകരമായിരുന്നു. തങ്ങൾ ചെയ്ത പ്രതിജ്ഞയുടെ ഉള്ളടക്കത്തെക്കുറിച്ച് കുറച്ചെങ്കിലും ഓർമയും അവബോധവും ഉണ്ടായിരുന്നത് തലമുതിർന്ന ഡോക്ടർമാർക്കായിരുന്നു; ചെറുപ്പക്കാർക്കല്ല. ഈ പ്രതിജ്ഞാവാചകം മറക്കുന്നതിനാലാണ് തന്റെ മുന്നിലിരിക്കുന്ന രോഗിയെ കേവലം കച്ചവട മനസ്സോടെ മാത്രം പരിശോധിക്കാൻ ചിലർ തയ്യാറാകുന്നത്.\nസർക്കാർ ആശുപത്രികൾ കേന്ദ്രീകരിച്ചും ചില ദുഷ്പ്രവണതകൾ നടക്കുന്നുണ്ട്. അനാവശ്യ ടെസ്റ്റുകളും മറ്റും ചെയ്യാൻ രോഗികളെ നിർബന്ധിക്കുന്നവരുണ്ട്. ലബോറട്ടറികളുമായുള്ള അവിശുദ്ധ കൂട്ടുകെട്ട് വൈദ്യാശാസ്ത്രത്തിന്റെ ധാർമികതയ്ക്ക് നിരക്കുന്നതല്ല. എക്സ്റേ, സ്കാനിംഗ് ഉൾപ്പെടെയുള്ള\nപരിശോധനകൾക്ക് 50 ശതമാനംവരെ കമ്മീഷൻ ഇനത്തിൽ ചിലർ കൈപ്പറ്റാറുണ്ട്.\nഅതുപോലെ തന്നെ പ്രധാനപ്പെട്ട ഒന്നാണ് ഔഷധവ്യാപാരികളുമായുള്ള അവിശുദ്ധ ബന്ധം. മരുന്ന് കൂടുതൽ ചെലവാക്കുന്ന ഡോക്ടർമാരെ അവർ പ്രത്യേകം ആദരിക്കും. വിദേശ യാത്രയടക്കമുള്ള സൗകര്യങ്ങളാണ് അവർ ഓഫർ ചെയ്യുന്നത്. ഇവരെ വകവയ്ക്കാതെ ചികിത്സ നടത്തുന്നവർ ഇല്ലെന്നല്ല. എന്തായാലും ഇത്തരം പ്രവണതകൾ ഒഴിവാക്കേണ്ടതുണ്ട്. മനുഷ്യജീവനുമായി ബന്ധപ്പെട്ട ശാസ്ത്രമാണ് നിങ്ങൾ കൈകാര്യം ചെയ്യുന്നത്. അതിൽ ധാർമികത ഇല്ലാതായാൽ ഈ ലോകത്ത് പിന്നെ എവിടെ ധാർമികത അവശേഷിക്കും? ധാർമികതയുടെ അവസാനത്തെ കാവലാളുകളാണ് നിങ്ങൾ ഓരോരുത്തരും.\nഎറണാകുളം മെഡിക്കൽ കോളേജിനെ സംബന്ധിച്ചിടത്തോളം അടിയന്തിര പ്രാധാന്യമുള്ള വിഷയങ്ങൾ എന്റെ ശ്രദ്ധയിലുണ്ട്. ചികിത്സാ ഉപകരണങ്ങൾ വാങ്ങുന്നത്, സൂപ്പർ സ്പെഷ്യാലിറ്റി വിഭാഗങ്ങൾ ആരംഭിക്കുന്നത്, കാർഡിയാക് ഐസിയു തുടങ്ങിയവ സംബന്ധിച്ച നിർദേശങ്ങൾ സർക്കാരിന്റെ പരിഗണനയിലാണ്. അവയിൽ എത്രയും വേഗം പരിഹാരം കാണുന്നതായിരിക്കും എന്ന് പറഞ്ഞുകൊണ്ടും, ഇന്നത്തെ\nബിരുദദാന ചടങ്ങിൽ പങ്കെടുക്കുന്നവര്ക്ക് എല്ലാ ഭാവുകങ്ങളും നേർന്നു കൊണ്ടും ഞാൻ നിർത്തുന്നു.\n08/27/2016 / In Public Speeches, Speeches / Tags: cancer centre, Doctor, health sector, Kerala, Life style disease, treatment / By CM Kerala / Comments Off on എറണാകുളം മെഡിക്കൽ കോളജ് ബിരുദദാന ചടങ്ങ്


പകൽ പൊള്ളുന്ന ു ; വഴിയോര ദാഹശമനി കേന്ദ്രങ്ങൾക്ക് ചാകര : Deepika.com Nattu Visesham\nപകൽ പൊള്ളുന്ന ു ; വഴിയോര ദാഹശമനി കേന്ദ്രങ്ങൾക്ക് ചാകര\nശാസ്താംകോട്ട: വേനൽ കടുത്തതോടെ വഴിയോര ദാഹശമനി വിൽപ്പന കേന്ദ്രങ്ങൾക്ക് ചാകരയായി. പ്രധാന റോഡുകൾ എന്നോ ഇടറോഡുകൾ എന്നോ വ്യത്യാസമില്ലാതെ എവിടെ നോക്കിയാലും താത്ക്കാലിക ദാഹശമനികേന്ദ്രങ്ങളാണ്.\nപ്രധാനമായും തണ്ണി മത്തൻ, തണ്ണി മത്തൻ ജുസ് വിൽപ്പന കേന്ദ്രങ്ങളാണ് വേനൽക്കാലത്ത് വഴിയോരങ്ങളിൽ സ്ഥാനം പിടിക്കുന്നതെങ്കിൽ ഇത്തവണ മുൻവർഷത്തെപ്പോലെ തണ്ണി മത്തൻ-ജൂസ് വിൽപ്പന കേന്ദ്രങ്ങൾ തുറന്നിട്ടില്ല.\nതണ്ണിമത്തന്‍റെ വില വർധനയും ക്ഷാമവുമാണ് ഇതിന് കാരണം. എങ്കിലും ഈ വേനൽക്കാലത്തും തണ്ണിമത്തൻ - ജൂസ് വിൽപ്പന കേന്ദ്രങ്ങൾ തന്നെയാണ് മുന്നിൽ. മുൻ വർഷങ്ങളിൽ തണ്ണി മത്തൻ കിലോയ്ക്ക് 15 രൂപ നിരക്കിൽ ലഭിച്ചിരുന്നെങ്കിൽ ഈ വർഷം ആരംഭത്തിൽ തണ്ണിമത്തന് കിലോയ്ക്ക് 30 രൂപ ആയിരുന്നു. ഇപ്പോൾ വില അല്പം കുറഞ്ഞ് 25 ൽ എത്തിയിട്ടുണ്ട്. എന്നാലും ഇനി വിലയിൽ വലിയ മാറ്റം പ്രതീക്ഷിക്കണ്ടായെന്നാണ് വ്യാപാരികൾ പറയുന്നത്.\nഎങ്കിലും തണ്ണി മത്തൻ ജൂസിന് മുൻവർഷത്തെപ്പോലെ ഈ വർഷവും ഇരുപത് രൂപയാണ് വില. ഇത് കൂടാതെ കരിമ്പിൽ ജൂസ്, കുലുക്കി സർബത്ത്, സംഭാരം, കരിക്ക്, പനംകരിക്ക്, ഉപ്പിലിട്ടത് തുടങ്ങിയവയുടെ കച്ചവടവും പൊടിപൊടിക്കുകയാണ്. കരിമ്പിൻ ജൂസിന് 25 രൂപയും കരിക്കിന് 30 രൂപയും ആണ് വില. കരിക്കിന് മുൻവർഷങ്ങളിൽ 50 രൂപയായിരുന്നു വില.\nഎന്നാൽ തമിഴ്നാട് അടക്കമുള്ള അന്യ സംസ്ഥാനത്ത് നിന്ന് കരിക്ക് വരുന്നതിനാലാണ് വില കുറഞ്ഞത് .\nഎങ്കിലും നാടൻ കരിക്കിനാണ് ഇപ്പോഴും പ്രിയം. കുലുക്കി സർബത്തിന് ഇനം അനുസരിച്ച് 20 മുതൽ 30 വരെയും സംഭാരത്തിന് 10 മുതൽ 20 രൂപ വരെയുമാണ് വില. മാങ്ങാ, നാരങ്ങ, നെല്ലിക്ക തുടങ്ങിയവയാണ് ഉപ്പിലിട്ട് വിൽപ്പനയ്ക്ക് വച്ചിരിക്കുന്നത്. അപൂർവം അവസരങ്ങളിൽ പനംകരിക്ക് വിൽപ്പനക്കാരെയും കാണാം.\nഇത് തമിഴ്നാട് അടക്കമുള്ള അന്യസംസ്ഥാനങ്ങളിൽ നിന്നാണ് വരുന്നത്. എന്നാൽ വഴിയരികിൽ ഇത്തരത്തിൽ കച്ചവടം നടത്തുന്ന കേന്ദ്രങ്ങളിൽ ഉപയോഗിക്കുന്ന വെള്ളം തുടങ്ങിയ സാധനങ്ങളുടെ ഗുണനിലവാരത്തെ സംബന്ധിച്ച് ആക്ഷേപം ഉയരാറുണ്ട്. ഇവിടെയൊക്കെ വേണ്ടത്ര പരിശോധന കൾ ന ട ക്കാറുമില്ല.\nവഴിയോര കച്ചവടകേന്ദ്രങ്ങൾ കൂടാതെ സ്ഥിരം സംവിധാനമായി പ്രവർത്തിക്കുന്ന ബേക്കറികൾ, കൂൾബാറുകൾ, സ്റ്റഷനറി കടകൾ, ഐസ് ക്രീം പാർലർ തുടങ്ങി എല്ലാ സ്ഥലങ്ങളിലും ദാഹശമനികളുടെ വിൽപ്പന പൊടിപൊടിക്കുകയാണ്.


അയേൺ ഗുളിക കഴിച്ച വിദ്യാർത്ഥിനി മരിച്ചു, വിഷ ബാധയെന്ന് സംശയം\nമുംബയ് : സർക്കാർ സ്‌കൂളിലെ കുട്ടികളിലെ വിളർച്ച പ്രതിരോധിക്കാൻ അധികൃതർ നൽകിയ അയേൺ ഗുളിക കഴിച്ച വിദ്യാർത്ഥിനി മരിച്ചു. 160ൽ അധികം വിദ്യാർത്ഥികളെ ആശുപത്രിയിൽ പ്രവേശിപ്പിക്കുകയും ചെയ്തു. അധികൃതർ വിതരണം ചെയ്ത അയേൺ ഗുളികകളിൽ നിന്ന് വിഷാംശം അകത്ത് ചെന്നതാണ് മരണകാരണമെന്ന് സംശയിക്കുന്നു.\nമുംബയ് മുൻസിപ്പൽ സ്കൂളിലാണ് സംഭവം. സ്കൂളിൽ വിതരണം ചെയ്‌ത അയേൺ-ഫോളിക് ആസിഡ് അടങ്ങിയ ഗുളിക കഴിച്ചതിനെ തുടർന്ന് അവശനിലയിലായി ആശുപത്രിയിൽ പ്രവേശിപ്പിച്ച പെൺകുട്ടിയാണ് മരിച്ചത്. തിങ്കളാഴ്ചയാണ് സ്കൂളിൽ ഗുളികകളുടെ വിതരണം നടന്നത്. വ്യാഴാഴ്ച രാത്രിയാണ് കുട്ടി രക്തം ഛർദ്ദിച്ച് മരിച്ചത്.


പാക്കിസ്ഥാനിലൊരു സെഞ്ചുറി നേടാൻ വിരാട് കോഹ്‌ലി പാടുപെടും; പാക് കോച്ച്- Virat Kohli fantastic, but will find it hard to scoreacentury in Pakistan: Mickey Arthur | Indian Express Malayalam\nvirat kohli fantastic but will find hard to scoreacentury in pakistan mickey arthur\nവിരാട് കോഹ്‌ലിക്ക് പാക്കിസ്ഥാനിൽ കളിക്കാൻ അവസരം ലഭിച്ചിട്ടില്ല\nFebruary 7, 2018 12:26:51 pm\nഇന്ത്യൻ നായകൻ വിരാട് കോഹ്‌ലി ഓരോ മൽസരം കഴിയുന്തോറും പുതിയ റെക്കോർഡുകൾ വാരിക്കൂട്ടുകയാണ്. ഏകദിന കരിയറിലെ തന്റെ 33-ാം സെഞ്ചുറിയാണ് ഡർബനിൽ ദക്ഷിണാഫ്രിക്കയ്ക്ക് എതിരായ ആദ്യ ഏകദിന മൽസരത്തിൽ ഇന്ത്യൻ നായകൻ വിരാട് കോഹ്‌ലി നേടിയത്. സെഞ്ചുറിക്കൊപ്പം അപൂർവ്വമായൊരു റെക്കോർഡും കോഹ്‌ലി കൈപ്പിടിയിൽ ഒതുക്കിയിരുന്നു. കളിച്ച വിദേശ രാജ്യങ്ങളിലെല്ലാം സെഞ്ചുറി നേടിയ കളിക്കാരൻ എന്ന റെക്കോർഡാണ് കോഹ്‌ലി സ്വന്തം പേരിലാക്കിയത്.\nസച്ചിന് തെൻഡുല്‍ക്കര്, സനത് ജയസൂര്യ തുടങ്ങിയ മഹാരഥന്മാര്‍ക്കൊപ്പമാണ് ഇപ്പോള് കോഹ്‌ലിയുടെ റെക്കോർഡ് ബുക്കിലെ സ്ഥാനം. സച്ചിനും ജയസൂര്യയും ഒമ്പത് രാജ്യങ്ങളിൽവച്ച് സെഞ്ചുറി നേടിയിട്ടുണ്ട്. എന്നാല് സച്ചിന് വെസ്റ്റ് ഇന്‍ഡീസിലും ജയസൂര്യക്ക് സിംബാബ്‌വേയിലും സെഞ്ചുറി നേടാന് സാധിച്ചിട്ടില്ല. അതുപോലെ തന്നെ വിരാട് കോഹ്‌ലിക്കും ഒരു രാജ്യത്ത് വച്ച് മാത്രം സെഞ്ചുറി നേടാൻ ഇതുവരെ സാധിച്ചിട്ടില്ല. അതിനുകാരണം ആ രാജ്യത്ത് ഇതുവരെ ഒരു മൽസരത്തിലും കോഹ്‌ലി കളിച്ചിട്ടില്ല. പാക്കിസ്ഥാൻ ആണ് ആ രാജ്യം.\n2009 ൽ പാക്കിസ്ഥാനിൽ കളിക്കാനെത്തിയ ശ്രീലങ്കൻ ടീമിനുനേരെ ഭീകരാക്രമണം ഉണ്ടായതോടെയാണ് പാക്കിസ്ഥാനിൽ ക്രിക്കറ്റ് മൽസരം വേണ്ടെന്ന് തീരുമാനമായത്. മാത്രമല്ല ഇന്ത്യ-പാക്കിസ്ഥാൻ ബന്ധംം വഷളായതോടെ പാക്കിസ്ഥാനുമായുളള മൽസരം വേണ്ടെന്ന് ഇന്ത്യയും തീരുമാനിച്ചിരുന്നു.\nപക്ഷേ സാഹചര്യം മാറി പാക്കിസ്ഥാനിൽ ക്രിക്കറ്റ് മൽസരം നടന്നാൽ അവിടെവച്ച് കോഹ്‌ലിക്ക് സെഞ്ചുറി നേടാൻ കഷ്ടപ്പെടേണ്ടി വരുമെന്നാണ് പാക്കിസ്ഥാൻ ക്രിക്കറ്റ് കോച്ച് മിക്കി ആർതർ പറഞ്ഞിരിക്കുന്നത്. ”കോഹ്‌ലി മികച്ച കളിക്കാരനാണ്. പക്ഷേ പാക്കിസ്ഥാനിൽ വച്ച് കോഹ്‌ലിക്ക് ഒരു സെഞ്ചുറി നേടുക ബുദ്ധിമുട്ടായിരിക്കും. ഓരോ ടീമിനെതിരെയും കോഹ്‌ലി സ്കോർ നേടുമ്പോൾ സന്തോഷം തോന്നാറുണ്ട്. കോഹ്‌ലിയുടെ ബാറ്റിങ് കാണാൻ എനിക്ക് ഇഷ്ടമാണ്. പക്ഷേ പാക്കിസ്ഥാൻ മണ്ണിൽ സെഞ്ചുറി നേടാൻ കോഹ്‌ലിയെ ഞങ്ങളുടെ ബോളർമാർ അത്ര പെട്ടെന്ന് അനുവദിക്കില്ല” ആർതർ പറഞ്ഞു.\nപാക്കിസ്ഥാനിൽ മൽസരം കളിക്കാൻ ഇന്ത്യ എത്തുമെന്നാണ് പ്രതീക്ഷയെന്നും ദക്ഷിണാഫ്രിക്കക്കാരനായ ആർതർ പറഞ്ഞു.\nWeb Title: Virat kohli fantastic but will find hard to scoreacentury in pakistan mickey arthur


Sabarimala verdict: ശബരിമല ദർശനത്തിന് യുവതികളെത്തി; എത്തിയത് ആന്ധ്ര സ്വദേശികൾ, ഇരുവരെയും മടക്കി അയച്ചു - two ladies from andhra who reached sabarimala were sent back | Samayam Malayalam\ntwo ladies from andhra who reached sabarimala were sent back\nSamayam Malayalam | Updated: 18 Nov 2019, 10:07:00 PM\nതിങ്കളാഴ്‌ച വൈകിട്ടാണ് ആന്ധ്ര സ്വദേശികളായ സ്‌ത്രീകൾ ശബരിമല ദർശനത്തിനായി എത്തിയത്. പമ്പ ബേസ് ക്യാമ്പിൽ വെച്ച് പോലീസ് ഇവരെ തടഞ്ഞ് പരിശോധന നടത്തി. തുടർന്ന് സാഹചര്യം അറിയിച്ച് ഇവരെ മടക്കി അയക്കുകയായിരുന്നു.\nആന്ധ്ര സ്വദേശികളായ രണ്ട് സ്‌ത്രീകളാണ് ദർശനത്തിന് ഇത്തിയത്.\nപമ്പ ബേസ് ക്യാമ്പിൽ വെച്ചാണ് ഇരുവരെയും പോലീസ് തടഞ്ഞത്.\nയുവതികൾ എത്തുമെന്ന് ഇൻ്റലിജൻസ് റിപ്പോർട്ടുണ്ടായിരുന്നു.\nപമ്പ: ശബരിമലയിൽ ദർശനത്തിന് എത്തിയ ആന്ധ്ര സ്വദേശികളായ രണ്ട് സ്‌ത്രീകളെ തിരിച്ചയച്ചു. തിങ്കളാഴ്‌ച വൈകിട്ട് എത്തിയ യുവതികളെ പമ്പ ബേസ് ക്യാമ്പിൽ വെച്ച് പോലീസ് തടയുകയായിരുന്നു. ഇരുവരുടെയും പ്രായം അമ്പതിൽ താഴെയാണെന്ന് പരിശോധനയിൽ വ്യക്തമായി.\nയുവതികൾ ദർശനത്തിന് എത്തിയെന്ന വിവരത്തെ തുടർന്നാണ് പോലീസ് പരിശോധന നടത്തിയത്. വനിത പോലീസ് ഉദ്യോഗസ്ഥർ ഇരുവരുടെ രേഖകൾ പരിശോധിച്ചു. ഇരുവർക്കും 50 വയസിൽ താഴെയാണ് പ്രായമെന്ന് വ്യക്തമായതോടെ സാഹചര്യങ്ങൾ പറഞ്ഞ് മനസിലാക്കി മടക്കി അയക്കുകയായിരുന്നു.\nശബരിമല ദർശനത്തിന് സ്‌ത്രീകൾ എത്തുമെന്ന് ഇൻ്റലിജൻസ് റിപ്പോർട്ടുണ്ടായിരുന്നു. അന്യസംസ്ഥാനത്ത് നിന്ന് സ്‌ത്രീകൾ എത്താനുള്ള സാധ്യത കൂടുതലാണ്. കഴിഞ്ഞ ശനിയാഴ്‌ചയും 50 വയസിൽ താഴെയുള്ള മൂന്ന് സ്‌ത്രീകൾ എത്തിയിരുന്നു. ഇവരെയും പോലീസ് മടക്കി അയക്കുകയായിരുന്നു.\nതിരുവനന്തപുരത്ത് പോലീസ് അറസ്റ്റ് ചെയ്ത് വിട്ടയച്ച യുവാവ് തൂങ്ങി മരിച്ചു ആര്‍ട്ടിക്കിള് ഷോ\nശബരിമല യുവതീ പ്രവേശനം പോലീസ് Women Sabarimala verdict sabarimala police Andhra Pradesh\nWeb Title : two ladies from andhra who reached sabarimala were sent back


July 10, 2019 - TVSAMSKARA\nകർണാടക രാഷ്ട്രീയ പ്രതിസന്ധി; കോൺഗ്രസിന് വീണ്ടും തിരിച്ചടി;2കോണ്‍ഗ്രസ് എം എല് എമാര് കൂടി രാജിവച്ചു\nകര്‍ണാടകയില് രണ്ട് കോണ്‍ഗ്രസ് എം എല് എമാര് കൂടി രാജി വെച്ചു. സുധാകര്, എം.ടി.ബി നാഗരാജ് എന്നിവരാണ് സ്പീക്കറെ നേരിട്ട് കണ്ട് രാജി സമര്‍പ്പിച്ചത്. അതേസമയം വിമത…\nകർണാടകയ്ക്ക് പിന്നാലെ ഗോവയിലും പ്രതിസന്ധി; 10 കോണ്‍ഗ്രസ് എംഎല്‍എമാരാണ് ബിജെപിയിലേക്ക് പോയി\nകര്‍ണാടകയിലെ രാഷ്ട്രീയ പ്രതിസന്ധിക്ക് പിന്നാലെ ഗോവയിലും പ്രതിസന്ധി. ഗോവയിലെ കോണ്‍ഗ്രസ് എംഎല്‍എമാര് കൂട്ടത്തോടെ ബിജെപിയിലേക്ക്. ഗോവ നിയമസഭയിലെ പ്രതിപക്ഷ നേതാവടക്കം 10 കോണ്‍ഗ്രസ് എംഎല്‍എമാരാണ് ബിജെപിയിലേക്ക് പോയത്.…\nകുട്ടികളെ ലൈംഗിക പീഡനത്തിനിരയാക്കുന്നവര്‍ക്ക് വധശിക്ഷ കര്‍ശന നടപടിയുമായി കേന്ദ്ര സര്‍ക്കാര്. കുട്ടികളെ ലൈംഗിക പീഡനത്തിനിരയാക്കുന്നവര്‍ക്ക് വധശിക്ഷ നല്‍കാനുള്ള വകുപ്പുകള് ഉള്‍പ്പെടുത്തി ഭേദഗതി ചെയ്ത പോക്‌സോ നിയമത്തിന് ക്യാബിനറ്റ്…\nപെട്രോൾ, ഡീസൽ വിലവര്‍ധന പിൻവലിക്കില്ല; കേന്ദ്ര സര്‍ക്കാര്\nപെട്രോൾ, ഡീസൽ വില വര്‍ധന പിൻവലിക്കാനാകില്ലെന്ന് കേന്ദ്ര സര്‍ക്കാര്. പെട്രോളിനും ഡീസലിനും ഒരു ശതമാനം സെസ് ഏര്‍പ്പെടുത്തിക്കൊണ്ടുള്ള ബജറ്റ് പ്രഖ്യാപനം വലിയ പ്രതിഷേധങ്ങൾക്ക് വഴിവെച്ചിരുന്നു. ബജറ്റ് ചര്‍ച്ചക്കുള്ള…\nഫൈനല് കാണാതെ ഇന്ത്യ പുറത്ത്; ഇന്ത്യക്ക് 18 റൺസിന്റെ തോൽവി; ധോണിയുടെയും ജഡേജയുടെയും പോരാട്ടം വിഫലം\nലോകകപ്പ് സെമിഫൈനലില് ന്യൂസീലന്‍ഡിനെതിരേ 240 റണ്‍സ് വിജയലക്ഷ്യം പിന്തുടരുന്ന ഇന്ത്യയ്ക്ക് അവിശ്വസനീയമായ തകർച്ചയാണ് ആദ്യം മുതലേ ഉണ്ടായത്. എന്നാൽ ധോണിയും ജഡേജയുമായുള്ള കൂട്ടുകെട്ടാണ് ഇന്ത്യക്ക് വിജയ പ്രതീക്ഷ…\nകർണാടക രാഷ്ട്രീയ പ്രതിസന്ധി; രാജിവച്ച എം.എല്.എയെ കോൺഗ്രസ് മുറിയില് പൂട്ടിയിട്ടു\nകര്‍ണാടക രാഷ്ട്രീയത്തിൽ വീണ്ടും നാടകീയ രംഗങ്ങള്. രാജി സമര്‍പ്പിച്ച കോണ്‍ഗ്രസ് എം.എല്.എയെ കോണ്‍ഗ്രസ് നേതാക്കള് മുറിയിൽ പൂട്ടിയിട്ടു. രാജിവച്ച കെ. സുധാകറിനെയാണ് മന്ത്രി കെ.ജെ. ജോര്‍ജിന്റെ മുറിയില്…\nപ്രാഥമിക വിദ്യാഭ്യാസ മേഖലയില് ഘടനാമാറ്റം; അഞ്ചാം ക്ലാസ് എല്.പി വിഭാഗത്തിലേക്കും എട്ടാം ക്ലാസ് യു.പി വിഭാഗത്തിലേക്കും മാറണം: ഹൈക്കോടതി\nകേരളത്തിലെ പ്രാഥമിക വിദ്യാഭ്യാസ മേഖലയില് ഘടനാമാറ്റം നടപ്പാക്കണമെന്നും കേന്ദ്ര വിദ്യാഭ്യാസ അവകാശ നിയമത്തിലെ ഘടനയിലേക്ക് മാറണമെന്നും ഹൈക്കോടതി. ഹൈക്കോടതി ഫുള്‍ബെഞ്ചിന്റെ ഉത്തരവാണിത്. ഇതനുസരിച്ച് അഞ്ചാം ക്ലാസ് എല്.പി…\nഇന്ത്യക്ക് ദയനീയ തകര്‍ച്ച: 10 ഓവര് പൂര്‍ത്തിയാവുംമുമ്പ്4വിക്കറ്റുകള് നഷ്ടമായി; ന്യൂസിലന്‍ഡിനെതിരെ വിജയലക്ഷ്യം 240\nലോകകപ്പ് ക്രിക്കറ്റ് സെമിയില് ന്യൂസിലന്‍ഡിനെതിരെ ഇന്ത്യക്ക് വന് ബാറ്റിംഗ് തകര്‍ച്ച. 240 റണ്‍സ് വിജയലക്ഷ്യവുമായി ബാറ്റ് ചെയ്യുന്ന ഇന്ത്യക്ക് പത്തോവര് പൂര്‍ത്തിയാവും മുമ്പ്4വിക്കറ്റുകള് നഷ്ടമായി.…\nജയവും തോല്‍വിയും രാഷ്ട്രീയ പ്രവര്‍ത്തനത്തിന്റെ ഭാഗമാണ്; അമേഠിയുമായുള്ള ബന്ധം തനിക്ക് ഒരിക്കലും അവസാനിപ്പിക്കാന് കഴിയില്ല: രാഹുൽ ഗാന്ധി\nഅമേഠിയുമായുള്ള ബന്ധം തനിക്ക് ഒരിക്കലും അവസാനിപ്പിക്കാന് കഴിയില്ലെന്ന് രാഹുൽ ഗാന്ധി. പരാജയപ്പെട്ടശേഷം ആദ്യമായി അമേഠി സന്ദര്‍ശിക്കവെയാണ് രാഹുല് ഇക്കാര്യം വ്യക്തമാക്കിയത്. ജയവും തോല്‍വിയും രാഷ്ട്രീയ പ്രവര്‍ത്തനത്തിന്റെ ഭാഗമാണ്.…


ജേക്കബ് തോമസ് ബിജെപി അംഗത്വം സ്വീകരിച്ചു - ഇ വാർത്ത | evartha\nജേക്കബ് തോമസ് ബിജെപി അംഗത്വം സ്വീകരിച്ചു\nസംസ്ഥാന മുന് ഡിജിപി ജേക്കബ് തോമസ് ബി.ജെ.പിയില് അംഗത്വം സ്വീകരിച്ചു. തേക്കിന്‍കാട് മൈതാനിയില് നടന്ന പൊതു സമ്മേളനത്തില് ദേശീയ അധ്യക്ഷന് ജെപി നദ്ദയില് നിന്നാണ് ജേക്കബ് തോമസ് ബിജെപി അംഗത്വം സ്വീകരിച്ചത്. നേരത്തെ തന്നെ ബിജെപി അടുപ്പം ജേക്കബ് തോമസ് പ്രകടിപ്പിച്ചിരുന്നു.\nഅതേസമയം, തെരഞ്ഞെടുപ്പു പ്രചാരണത്തിന്റെ ഭാഗമായി രണ്ട് ദിവസത്തെ കേരള സന്ദര്‍ശനത്തിന് എത്തിയതാണ് നദ്ദ. അതേസമയം പത്ത് മാസങ്ങള്‍ക്ക് ശേഷം ശോഭാ സുരേന്ദ്രന് ബിജെപി കോര് മീറ്റിംഗിനെത്തി. സംസ്ഥാന അധ്യക്ഷന് കെ.സുരേന്ദ്രനുമായുള്ള അഭിപ്രായ ഭിന്നതയും ഗ്രൂപ്പ് പോരും കാരണം പാര്‍ട്ടി യോഗങ്ങളില് നിന്ന് ശോഭാ സുരേന്ദ്രന് മാറി നില്‍ക്കുകയായിരുന്നു.


അന്ന് കോണ്‍ഗ്രസ്, ഇന്ന് ബിജെപി; പാര്‍ട്ടി മാറിയിട്ടും ഒരേ ഡിവിഷനില് നിന്ന് വിജയിച്ച് സത്യഭാമ | kozhikode corporation 71 division candidate won second time\nഅന്ന് കോണ്‍ഗ്രസ്, ഇന്ന് ബിജെപി; പാര്‍ട്ടി മാറിയിട്ടും ഒരേ ഡിവിഷനില് നിന്ന് വിജയിച്ച് സത്യഭാമ\nKozhikode, First Published Dec 17, 2020, 8:16 PM IST\n2015 ല് കോണ്‍ഗ്രസ് സ്ഥാനാര്‍ത്ഥിയായി വിജയിച്ച സത്യഭാമ 2015ല് കോണ്‍ഗ്രസുമായി തെറ്റി ബിജെപിയിലെത്തി. 2020ല് അതേ ഡിവിഷനില് മത്സരിച്ച് വിജയിച്ചു.\nകോഴിക്കോട്: പാര്‍ട്ടി മാറിയിട്ടും ഒരേ ഡിവിഷനില് നിന്ന് തന്നെ ജയിച്ച് വീണ്ടും കൗണ്‍സിലറായി അത്താണിക്കല് 71-ാം ഡിവിഷനിലെ സ്ഥാനാര്‍ത്ഥി. കോഴിക്കോട് കോര്‍പ്പറേഷനിലെ അത്താണിക്കല് 71-ാം ഡിവിഷനില് കഴിഞ്ഞ തവണ കോണ്‍ഗ്രസ് സ്ഥാനാര്‍ത്ഥി ആയിരുന്ന സിഎസ് സത്യഭാമയാണ് ഇത്തവണ ബി.ജെ.പി ടിക്കറ്റില് ജയിച്ചത്.\n2010ലെ തദ്ദേശതെരഞ്ഞെടുപ്പിലാണ് അത്താണിക്കല് ഡിവിഷനില് നിന്നും സി.എസ്. സത്യഭാമ കോണ്‍ഗ്രസ് സ്ഥാനാര്‍ത്ഥിയായി മത്സരിച്ച് വിജയിച്ചത്. അന്ന് 47വോട്ടിന് സി.പി.എമ്മിലെ എം. ശ്രീജയെ പരാജയപ്പെടുത്തിയാണ് സത്യഭാമ കൗണ്‍സിലറാകുന്നത്. 2015 ആകുമ്പോഴേക്കും കോണ്‍ഗ്രസുമായി തെറ്റിപിരഞ്ഞ് സത്യഭാമ ബി.ജെ.പിയിലെത്തുകയായിരുന്നു.\nഇത്തവണ അത്താണിക്കല് ഡിവിഷനില് ബി.ജെ.പി. സ്ഥാനാര്‍ത്ഥിയായ സത്യഭാമ കോര്‍പ്പറേഷന് സ്റ്റാന്‍ഡിങ് കമ്മിറ്റി ചെയര്‍പേഴ്‌സണായിരുന്ന സിപിഐയിലെ ആശാ ശശാങ്കനെയാണ് പരാജയപ്പെടുത്തിയത്. 1519 വോട്ടുകള് നേടിയ സത്യഭാമ 135 വോട്ടുകളുടെ ഭൂരിപക്ഷവും സ്വന്തമാക്കി. മഹിളഐക്യവേദിയുടെ സംസ്ഥാന വൈസ് പ്രസിഡന്റാണ് സി.എസ്. സത്യഭാമ.\nLast Updated Dec 17, 2020, 8:16 PM IST\nkozhikode corporation election


പ്രീമിയം ഔട്ട്‌ലറ്റുകളിലൂടെ വിലകൂടിയ ഹൈ-ഫാഷന് തുണിത്തരങ്ങള് വില്‍പ്പന നടത്തുന്ന ബ്ലൂമിങ്ങ്ഡേല്‍സിന്റെ ഫാഷന് ഫോട്ടോ ഷൂട്ടിന്റെ ഒരു ലൊക്കേഷന് ന്യൂയോര്‍ക്കിലെ ഗണേശ ടെമ്പിള് കൂടിയായിരുന്നു. അലങ്കാര ദീപങ്ങള്‍ക്ക് നടുവില് കയ്യില് കത്തുന്ന മെഴുകുതിരിയും മുഖത്ത് നിറ ചിരിയുമായി പോസ് ചെയ്യുന്ന മോഡലിന്റെ സൗന്ദര്യത്തെ ഒപ്പിയെടുക്കാന് ഇന്നലെ വൈകുന്നേരം ക്യാമറ കണ്ണുകള് ഏറേ തവണ തുറന്നടഞ്ഞു. ദീപാലങ്കാരങ്ങള്‍ക്കൊപ്പം ആര്‍ക്ക് ലൈറ്റില് തിളങ്ങി നിന്ന മോഡലും, ചുവരിലെ നടരാജ വിഗ്രഹവും, ബാക്ക്ഗ്രൗണ്ടില് ഒരുക്കിയ സ്റ്റഫ്ഫ് ചെയ്ത് മയിലും ഫാഷന് മാസികളിലെ താളുകള് ശ്രദ്ധേയമാക്കും.\nposted by prapra @ 3:23 PM4comments external links\nകാലം ശരിയല്ലെന്ന് തോന്നുന്നു. ജപ്തി ഭീഷണി, കിടപ്പാടം നഷ്ടപ്പെടല് തുടങ്ങിയവയൊക്കെ നേരിടുന്നത് പാവപ്പെട്ടവരും കര്‍ഷകരും മാത്രമല്ലെന്ന് തോന്നുന്നു. സൗരയൂഥത്തിലെ ഒന്‍പതംഗ ലിസ്റ്റില് നിന്ന് പുറത്താക്കല് ഭീഷണി നേരിട്ട് ഇരിക്കുകയാണ് പ്ലൂട്ടോ. സൂര്യനെ ചുറ്റിപറ്റി ജീവിക്കുന്ന ഗ്രഹങ്ങളുടെ പേരുകള് ചൊല്ലി പഠിച്ചവരും പാടി പറഞ്ഞവരും ഇനി ഒന്നു വിഷമിക്കും.\nഅന്തിമ തീരുമാനം അറിയാന് കുറച്ച് ദിവസം പിടിക്കും. ഇന്ന് ആരംഭിച്ച് ആഗസ്റ്റ് 25 വരെ നീളുന്ന International Astronomical Union-ന്റെ സമ്മേളനത്തിലെ മുഖ്യ വിഷയം ഇതായിരിക്കും. 75 ഓളം രാജ്യങ്ങളില് നിന്നുള്ള ശാസ്ത്രജ്ഞര് സമ്മേളനം തുടങ്ങുന്നതിന് മുമ്പ് തന്നെ പ്ലൂട്ടോയെ സൗരയൂഥത്തില് നിന്ന് പുറത്താക്കുന്നതിനെ അനുകൂലിച്ചും പ്രതികൂലിച്ചും ചേരികളില് ആണ്. പുതിയ കണ്ടുപിടുത്തങ്ങള് ഉണ്ടാവുന്ന ഈ അവസരത്തില് ഒരു ഗ്രഹത്തെ എങ്ങനെ നിര്‍വചിക്കാം എന്ന ചര്‍ച്ചായിരിക്കും ഏറ്റവും സംസാര വിഷയമാവുക. അടുത്ത കുറച്ച് ദിവസങ്ങളില് ഇതേ കുറിച്ച് വരുന്ന വാര്‍ത്തകള്‍ക്കായി കാത്തിരിക്കാം.\nposted by prapra @ 3:27 PM9comments external links


ബംഗളൂരു: 2008 ജൂലൈ 25ന് ബാംഗ്ലൂരിലുണ്ടായ സ്‌ഫോടന പരമ്പരക്കേസില് രണ്ട് പേരെ പോലീസ് കസ്റ്റഡിയിലെടുത്തു. 16ാം പ്രതിയായ പരപ്പനങ്ങാടി പുതുക്കുളം സ്വദേശി ഉമര്‍ഫാറൂഖ്. 17ാം പ്രതി വയനാട് വാരമ്പറ്റ സ്വദേശി ഇബ്രാഹീം മൗലവി എന്നിവരാണ് പോലീസ് പിടിയിലായത്.\nകാസര്‍കോട് ജില്ലയിലെ ബദിയിടുക്ക അരിയപ്പാടി കോണാജെ രിഫാഇയ്യ പള്ളിയില് ഒളിവില് കഴിയുകയായിരുന്ന ഇബ്രാഹീം മൗലവിയെ ഇന്ന്പുലര്‍ച്ചെയാണ് ബംഗളൂരു പൊലീസ് കസ്റ്റഡിയിലെടുത്തത്. കശ്മീരിലേക്ക് മലയാളി യുവാക്കളെ റിക്രൂട്ട് ചെയത കേസില് പ്രതിയായ ഇബ്രാഹീം മൗലവിയും കളമശ്ശേരി ബസ് കത്തിക്കല് കേസില് പ്രതിയായ ഉമര് ഫാറൂഖും മാസങ്ങളായി ഒളിവിലായിരുന്നു.\nഉമര് ഫാറൂഖിനെ അജ്മീറില് നിന്നാണ് അറസ്റ്റ് ചെയ്തതെന്നാണ് സൂചന. തടിയന്റവിടെ നസീറിന്റെ സഹായിയാണ് പിടിയിലായ ഇബ്രാഹീം മൗലവി. ത്വരീഖത്ത് പ്രസ്ഥാനവുമായി ബന്ധമുള്ളവരാണ് ഇബ്രാഹീം മൗലവിയും ഉമര് ഫാറൂഖും. ബാംഗ്ലൂര് സിറ്റി പോലീസ് കമ്മീഷണര് ശങ്കര് ബിദരിക്ക് ലഭിച്ച രഹസ്യ വിവരത്തെത്തുടര്‍ന്നാണ് അറസ്സ് നടന്നത്.\nബദിയടുക്കയില് ഗുണാജെറിഫായിലെ ജുമാമസ്ജിദില് മുഹമ്മദലി എന്ന പേരില് മുക്രിയായി കഴിയുകയായിരുന്നു ഇബ്രാഹിം മൗലവി.ഒന്നരവര്‍ഷമായി ഇയാള് ഒളിവിലായിരുന്നു.


Emalayalee.com - തോമസ് മാത്യുവിന്റെ (റോയി-63)സംസ്‌കാരം മെയ് 30-നു ശനിയാഴ്ച\nന്യു യോര്‍ക്ക്: റോക്ക് ലന്‍ഡിലെ വെസ്റ്റ് ഹാവര്‍സ്റ്റേയില് നിര്യാതനായകോഴഞ്ചേരി തെക്കേമല മാര്‍ത്താസ് വില്ലയില് കുടുംബാംഗമായ തോമസ് മാത്യുവിന്റെ (റോയി-63)സംസ്‌കാരം മെയ് 30-നു ശനിയാഴ്ച നടത്തും.\nസംസ്‌കാര ശുശ്രൂഷ രാവിലെ9മണി:മണിക്ക്. സെന്റ് ജോണ്‍സ് ഇന്ത്യന് ഓര്‍ത്തഡോക്‌സ് ചര്‍ച്ച്, 331 ബ്ലെയ്‌സ്‌ഡെല് റോഡ്, ഓറഞ്ച്ബര്‍ഗ്, ന്യു യോര്‍ക്ക്-10962. തുടര്‍ന്ന് സംസ്‌കാരം: ഗെത് സെമനി സെമിത്തേരി, റോക്ക് ലാന്‍ഡ് ലെയ്ക്ക് റോഡ്, കോങ്കേഴ്‌സ്, ന്യു യോര്‍ക്ക്-10920\nഭാര്യ നിത തോമസ് നാലു മാസം മുന്‍പാണു നിര്യാതയായത്.\nഫിലിം മേക്കറായ സ്റ്റീവന് റോയി തോമസ്, വിദ്യാര്‍ഥിയായ ജോഷ്വ തോമസ് എന്നിവരാണു മക്കള്.\nസഹോദരര്: റേച്ചല് വര്‍ഗീസ് (ആനി), അന്നമ്മ മോഹന് (ശാന്ത) സാമുവല് മാത്യു (റെന്നി)


sbi atm card: എടിഎം കാർഡും പിൻ നമ്പറും സുരക്ഷിതമാണോ? ഇക്കാര്യങ്ങൾ ചെയ്യാതിരിക്കാം - sbi given some tips to customers on ways to keep their money safe | Samayam Malayalam\nsbi given some tips to customers on ways to keep their money safe\nAswathi V | Samayam Malayalam | Updated: 09 Jan 2021, 07:46:00 PM\nബാങ്കിംഗ് തട്ടിപ്പുകൾ ഒഴിവാക്കാൻ ഉപയോക്താക്കൾ എടിഎം ഇടപാടുകൾ പൂർണ്ണ സ്വകാര്യതയോടെ നടത്തണമെന്ന് എസ്‌ബി‌ഐ ശുപാർശ ചെയ്തു. ഒപ്പം പണം സുരക്ഷിതവുമായി സൂക്ഷിക്കുന്നതിന് എന്തൊക്കെ ചെയ്യണമെന്നും ചെയ്യരുതെന്നുമുള്ള കുറച്ച് ടിപ്പുകളും എസ്ബിഐ ട്വീറ്റിൽ പങ്കുവച്ചു.\nകൊച്ചി: പണം സുരക്ഷിതമായി സൂക്ഷിക്കാൻ ഉപഭോക്താക്കൾക്ക് ടിപ്പുകൾ നൽകി സ്റ്റേറ്റ് ബാങ്ക് ഓഫ് ഇന്ത്യ (എസ്‌ബി‌ഐ). ബാങ്കിംഗ് തട്ടിപ്പുകൾ ഒഴിവാക്കാൻ ഉപയോക്താക്കൾ എടിഎം ഇടപാടുകൾ പൂർണ്ണ സ്വകാര്യതയോടെ നടത്തണമെന്ന് എസ്‌ബി‌ഐ ശുപാർശ ചെയ്തു. ഒപ്പം പണം സുരക്ഷിതവുമായി സൂക്ഷിക്കുന്നതിന് എന്തൊക്കെ ചെയ്യണമെന്നും ചെയ്യരുതെന്നുമുള്ള കുറച്ച് ടിപ്പുകളും എസ്ബിഐ ട്വീറ്റിൽ പങ്കുവച്ചു.\nഎടിഎം ഇടപാടുകൾ തികച്ചും സ്വകാര്യമായി നടത്തുക. പാസ്‍വേഡ് മറ്റുള്ളവർ കാണാതെ നൽകുക.\nഇടപാട് പൂർത്തിയാക്കിയ ശേഷം മെഷീനിൽ വെൽക്കം സ്ക്രീൻ പ്രദർശിപ്പിച്ചിട്ടുണ്ടെന്ന് ഉറപ്പുവരുത്തുക.\nമൊബൈൽ നമ്പർ ബാങ്കിൽ രജിസ്റ്റർ ചെയ്തിട്ടുണ്ടെന്ന് ഉറപ്പുവരുത്തുക. ഇതിലൂടെ മുഴുവൻ ഇടപാടുകൾക്കും അലേർട്ടുകൾ ലഭിക്കും.\nഎടിഎമ്മിന് ചുറ്റുമുള്ള ആളുകളിൽ സംശയം തോന്നുന്നവരെ നിരീക്ഷിക്കുകയും ജാഗ്രത പാലിക്കുകയും ചെയ്യുക.\nഇടപാട് പൂർത്തിയാക്കിയ ശേഷം കാർഡ് തിരികെ ലഭിച്ചെന്നും ആ കാർഡ് നിങ്ങളുടെതാണെന്നും പരിശോധിച്ച് ഉറപ്പുവരുത്തു.\nഎടിഎമ്മുകളിൽ ഘടിപ്പിച്ചിരിക്കുന്ന ഉപകരണങ്ങൾ സംശയാസ്പദമായിട്ടുള്ളവ നിരീക്ഷിക്കുക.\nഎടിഎം / ഡെബിറ്റ് കാർഡ് നഷ്ടപ്പെടുകയോ മോഷ്ടിക്കപ്പെടുകയോ ചെയ്താൽ ഉടൻ ബാങ്കിനെ അറിയിക്കുക. ഏതെങ്കിലും അനധികൃത ഇടപാട് നടന്നിട്ടുണ്ടെങ്കിൽ ഉടൻ റിപ്പോർട്ടും ചെയ്യുക.\nബാങ്കിന്റെ എസ്എംഎസ്, മെയിൽ വഴിയുള്ള ഇടപാട് അലേർട്ടുകളും സ്റ്റേറ്റ്മെന്റുകളും പതിവായി പരിശോധിക്കുക.\nഎടിഎമ്മിൽിന്ന് പണം ലഭിക്കാതിരിക്കുകയും മെഷീൻ സ്ക്രീനിൽ ക്യാഷ് ഔട്ട് എന്ന് എഴുതി കാണിക്കാതിരിക്കുകയും ചെയ്യുന്നുണ്ടെങ്കിൽ ഈ വിവരം ഉടൻ ബാങ്കിനെ അറിയിക്കണം.\nഎടിഎം ഇടപാടുകൾ നടന്നയുടൻ എസ്എംഎസ് സന്ദേശം ലഭിക്കുന്നുണ്ടോ എന്ന് പരിശോധിക്കുക.\nദയവായി ഇതൊന്നും ചെയ്യരുത് !\nഎടിഎം കാർഡിൽ പിൻ നമ്പർ എഴുതരുത്. പിൻ നമ്പർ മനഃപാഠമാക്കുക.\nഎടിഎം പാസ്‌വേഡ് പരിചയമില്ലാത്തവരുമായി പങ്കുവയ്ക്കരുത്. കാർഡ് കൈമാറുകയോ കാർഡ് വിവരങ്ങൾ പങ്കുവയ്ക്കുകയോ ചെയ്യരുത്.\nബാങ്ക് ജീവനക്കാർ, അവരുടെ കുടുംബാംഗങ്ങൾ ഉൾപ്പടെ ആരുമായും പിൻ നമ്പർ പങ്കുവയ്ക്കരുത്.\nനിങ്ങളുടെ കണമുന്നിൽവച്ച് തന്നെ പേയ്മെന്റ് നടത്തുക. ഉദാഹരണത്തിന് പെട്രോൾ പമ്പിൽ പണമടയ്ക്കുമ്പോൾ മാറിനിന്ന് പേയ്മെന്റ് ചെയ്യുന്നതിന് പകരം നിങ്ങളുടെ മുന്നിൽനിന്ന് തന്നെ കാർഡ് ഉപയോഗിക്കാൻ അവസരമുണ്ടാക്കുക.\nഇടപാട് നടത്തുമ്പോൾ മൊബൈൽ ഫോണിൽ സംസാരിക്കുന്നത് ഒഴിവാക്കുക.\nഎസ്‌ബി‌ഐ എടിഎം sbi atm card sbi atm SBI ATM TRANSACTION ATM pin\nWeb Title : sbi given some tips to customers on ways to keep their money safe


idaneram: മഹാത്മാ ഫൂലെയുടെ വിദ്യാഭ്യാസനയം - സുരേഷ് മാനേ\n1.\tഎല്ലാ ശൂദ്രര്‍ക്കും അതിശൂദ്രര്‍ക്കും സ്ത്രീകള്‍ക്കും ജനകീയ വിദ്യാഭ്യാസം എന്തെന്നാല് ബ്രാഹ്മണിസം അവര്‍ക്ക് വിദ്യാഭ്യാസം നിഷേധിച്ചിരുന്നു.\n2.\tബഹുജനങ്ങള്‍ക്ക് മുന്‍ഗണ നല്‍കിക്കൊണ്ടുളള പെരുമാറ്റം നടപടികള് സംസ്ഥാന ഭരണത്തിന്റെ ഭാഗത്തു നിന്നുണ്ടാകണം.\n3.\tഈ ജനവിഭാഗങ്ങള്‍ക്കായി പൊതുഫണ്ടില് നിന്നും വിദ്യാഭ്യാസ സൗകര്യങ്ങളും ആനുകൂല്യങ്ങളും സ്‌കോളര്‍ഷിപ്പുകളും അനുവദിക്കണം.\n4.\tപ്രാഥമിക വിദ്യാഭ്യാസത്തിന് കൂടുതല് ഊന്നല് നല്‍കണം.\nഫൂലെയുടെ കാലഘട്ടത്തില് ശൂദ്രരേയും അതിശൂദ്രരേയും സ്തീകളേയും അടിമകളാക്കുന്ന ബ്രാഹ്മണസംവിധാനം ആഴത്തില് വേരോടിയതായിരുന്നു. വിദ്യാഭ്യാസത്തിനു മേല് ബ്രാഹ്മണര്‍ക്ക് സമ്പൂര്‍ണ്ണമായ ഒരു കുത്തകാവകാശം ശരിക്കുമുണ്ടായിരുന്നു. അടിമച്ചമര്‍ത്തപ്പെട്ട ജനങ്ങള്‍ക്ക് വിദ്യാഭ്യാസം അനുവദിക്കുന്നതിന് ബ്രിട്ടീഷുകാരടക്കം ആരും അനുകലമായിരുന്നില്ല. ശൂദ്രരെ വിദ്യാഭ്യാസം ചെയ്യിപ്പിക്കുന്ന വിഷയത്തില്, ബോര്‍ഡ് ഓഫ് കൗണ്‍സിലിന്റെ പ്രസിഡന്റായിരുന്ന ലോഡ് എല്ലെന് ബറോ നിരീക്ഷിച്ചത്. 'വിദ്യാഭ്യാസവും സംസ്‌കാരവും ഉയര്‍ന്ന സംസ്‌കാരവും ഉയര്‍ന്ന ജാതിക്കാരില് നിന്നും താഴ്ന്ന ജാതിക്കാരിലേയ്ക്ക് ഒഴുകാം. അങ്ങനെ വിനിമയം ചെയ്യപ്പെട്ടത് സമുദായത്തിന് പുതിയ ഊര്‍ജ്ജസ്വലത പകര്‍ന്നു നല്‍കിയേക്കാം. എന്നാല് താഴ്ന്ന വര്‍ഗ്ഗങ്ങളില് നിന്നും അവര്‍ക്കും മുകളിലുളളവരിലേയ്ക്ക് ഊര്‍ദ്ധഗമനം നടത്താന് അവര്‍ക്കൊരിക്കലും കഴിയില്ല. അവര്‍ക്കു ചെയ്യാന് കഴിയുന്നത് കേവലം താഴ്ന്ന വര്‍ഗ്ഗങ്ങളിലേയ്ക്ക് പകരാന് മാത്രമായിരിക്കും. എന്നാലത് ഒരു സാമൂഹ്യവി ക്ഷോഭത്തിലേക്കു നയിക്കും. അതിന്റെ ആദ്യ ഇര വിദേശികളുമായിരിക്കും.'7\nരാജാറാം മോഹന് റായിയെപ്പോലെ ഉയര്‍ന്ന ജാതിയില് നിന്നുളള സാമൂഹ്യ പരിഷ്‌ക്കര്‍ത്താക്കളും ബോര്‍ഡ് ഓഫ് എഡ്യൂക്കേഷനിലെ) സര്‍ക്കാര് നയരൂപീ കര്‍ത്താക്കളും അക്കാലത്ത് വിദ്യാഭ്യാസം ആര്‍ജ്ജിക്കുന്നത് തരംതാഴ്ത്ത പ്പെട്ടവരെ ശുദ്ധീകരിക്കുമെന്ന കാരണത്താല് ഉന്നതജാതിക്കാരുടെ വിദ്യാഭ്യാസത്തിനുവേണ്ടി മാത്രമാണ് വ്യക്തമായും നിലകൊണ്ടത്. ഫൂലെ ഈ ശുദ്ധീകരണ സിദ്ധാന്തത്തെ എതിര്‍ത്തുവെന്നു മാത്രമല്ല, വിശേഷാധികാരങ്ങളുളള ഏതാനും പേര്‍ക്കുമാത്രമല്ല, മറിച്ച് എല്ലാ ജനങ്ങള്‍ക്കും വേണ്ടിയുളള വിദ്യാഭ്യാസ ത്തിനായി അവകാശ വാദമുന്നയിക്കുകയും ചെയ്തു. അടിച്ചമര്‍ത്തപ്പെട്ട ജനവിഭാഗങ്ങള്‍ക്ക് വിദ്യാഭ്യാസം ലഭ്യമാക്കുന്നതിനുളള മുന്നേറ്റത്തിന് അദ്ദേഹം ദാര്‍ശനിക മായ അടിത്തറ സൃഷ്ടിക്കുകയും വിദ്യാഭ്യാസാ വകാശം ഉറപ്പുവരുത്തു ന്നതിനായി സാധ്യമായ എല്ലാ പരിശ്രമങ്ങളും നടത്തുകയും ചെയ്തു. ഈ ഉദ്യമത്തില് ഫൂലെ വിശിഷ്ടമായ സേവനമാണ് നല്‍കിയത്. അവ താഴെകൊടുക്കുന്നു.\n1.\tഇന്ത്യയിലാദ്യമായി പെണ്‍കുട്ടികള്‍ക്കായി ഒരു വിദ്യാലയം 1848 ല് ആരംഭിച്ചത് ഫൂലെയാണ്.\n2.\t1851 ജൂലൈ3ന് അദ്ദേഹം അയിത്തജാതിക്കാര്‍ക്കായി ആദ്യ സ്‌കൂള് ആരംഭിച്ചു. പിന്നെയും 1851 സെപ്റ്റംബര് 17 നും 1852 മാര്‍ച്ച് 15നുമായി അയിത്തജാതിക്കാര്‍ക്കും പെണ്‍കുട്ടികള്‍ക്കുമായുളള സ്‌കൂളുകള് ആരംഭിച്ചു.\n3.\tരാജ്യത്തെ ആദ്യത്തെ വനിതാ അധ്യാപികയായി സ്വന്തം ഭാര്യയായ സാവിത്രിബായിയെ അദ്ദേഹം നിയമിച്ചു.\n4.\t1876 ല് മറ്റു ഗ്രാമങ്ങളില് നിന്നും ചെറുനഗരങ്ങളില് നിന്നും പൂനയിലേക്കു വരുന്ന പിന്നോക്ക വിഭാഗ വിദ്യാര്‍ത്ഥികള്‍ക്കായി അദ്ദേഹം താമസസ്ഥലമൊരുക്കി.\n5.\tദരിദ്രരായ കുട്ടികള്‍ക്ക് പ്രത്യേക പ്രേരണ നല്‍കുന്നതിനായി അവര്‍ക്ക് സ്‌കോളര്‍ഷിപ്പ്, സമ്മാനങ്ങള് എന്നിവ ഉറപ്പുവരുത്തണമന്ന് അദ്ദേഹം 1882 ലെ വിദ്യാഭ്യാസ കമ്മീഷനായ ഹണ്ടര് കമ്മീഷനോട് ആവശ്യപ്പെട്ടു.\n6.\tബ്രാഹ്മണാധ്യാപകര്‍ക്കു പകരം കര്‍ഷക വിഭാഗങ്ങളില് നിന്നും അധ്യാപകരെ നിയമിക്കണമെന്ന് അദ്ദേഹം ആവശ്യപ്പെട്ടു.\n7.\tകുറഞ്ഞത് 12 വയസ്സുവരെയെങ്കിലും നിര്‍ബന്ധിതവും സാര്‍വത്രികവുമായ വിദ്യാഭ്യാസം നല്‍കണമെന്ന് അദ്ദേഹം ഹണ്ടര് കമ്മീഷനു നല്‍കിയ നിവേദനത്തില് ആവശ്യപ്പെട്ടു.\n8.\tസ്ത്രീ വിദ്യാഭ്യാസത്തിന് ഊന്നല് നല്‍കാനായി ഹണ്ടര് കമ്മീഷനുമുന്നില് വാദിച്ച ഒരേയൊരാള് ഫൂലെയാണ്.\n9.\tശൂദ്രരുടെയും അതിശൂദ്രരുടെയും വിദ്യാഭ്യാസത്തെ അവഗണിക്കുന്നതിനാല് അദ്ദേഹം ബ്രിട്ടീഷ് സര്‍ക്കാരിനെ കുറ്റപ്പെടുത്തി.\nരാജ്യത്തിന്റെ വികസനത്തെ സംബന്ധിച്ച് വ്യക്തമായൊരു കാഴ്ചപ്പാട് ഫൂലെയ്ക്കുണ്ടായിരുന്നു. 1882 ഒക്‌ടോബര് 19 ന് ഹണ്ടര് കമ്മീഷനു നല്‍കിയ നിവേദനത്തില് അദ്ദേഹം ബ്രിട്ടീഷ് സര്‍ക്കാരിന് മുന്നറിയിപ്പു നല്‍കിയത് 'ശൂദ്രരാണ് രാജ്യത്തിന്റെ ജീവനും മജ്ജയും. അതിനാല് അവരുടെമാത്രം, ബ്രാഹ്മണരുടെയല്ല, സാമ്പത്തികവും രാഷ്ട്രീയവുമായ പ്രയാസങ്ങളെ തരണം ചെയ്യുന്നതില് സര്‍ക്കാര് അത്യന്തം ശ്രദ്ധിക്കണം.'\nസര്‍ക്കാര് സര്‍വ്വീസിലും വിദ്യാഭ്യാസത്തിലും ഇന്ന് പിന്നോക്ക വിഭാഗക്കാര്‍ക്കുളള സംവരണ നയത്തിന്റെ ഉപജ്ഞാതാവ് ഫൂലെയാണ്. ബ്രിട്ടീഷുകാരാണ് ഭരിക്കുന്നതെങ്കില്‍കൂടി ഇവിടെ നടക്കുന്നത് ബ്രാഹ്മണ ഭരണമാണെന്നും രാജ്യമെമ്പാടുമുളള സര്‍ക്കാര് ഉദ്യോഗങ്ങളില് കുത്തകാ വകാശം അവര്‍ക്കായതിനാല് അവരാണ് രാജ്യത്തെ ഭരണസംവിധാനത്തെ മുന്നോട്ടുകൊണ്ടുപോകുന്നതെന്നും രാജ്യത്തിന്റെ ചരിത്രത്തിലാദ്യമായി ബ്രിട്ടീഷുകാരോടു പറഞ്ഞത് മഹാത്മാ ഫൂലെയായിരുന്നു. അതിനാല് സര്‍ക്കാര് ഉദ്യോഗങ്ങള് ശൂദ്രര്‍ക്കും നല്‍കണമെന്ന് ഫൂലെ ആവശ്യപ്പെട്ടു.\nമഹാത്മാഫൂലെ ഉല്‍പ്പതിഷ്ണുവും പ്രായോഗികമതിയുമായ സാമൂഹ്യ വിപ്ലവകാരിയായിരുന്നു. അദ്ദേഹത്തിന്റെ കാലത്ത് പൂനെയില് ജസ്റ്റിസ് റാനഡെ, ജി.എച്ച്. ദേശ്മുഖ് തുടങ്ങിയ ബ്രാഹ്മണ സാമൂഹ്യ പരിഷ്‌ക്കര്‍ത്താ ക്കളുണ്ടായിരുന്നു. എന്നാല് എപ്പോഴൊക്കെയാണോ സ്വജാതിക്കാരുടെ ഉഗ്രകോപത്തിന് വിധേയരാകുന്നത് അപ്പോഴൊക്കെയും അവര് ജാതിമത സമ്മര്‍ദ്ദങ്ങള്‍ക്ക് വശംവദരാകുമായിരുന്നു. എന്നാല് ഫൂലെയാകട്ടെ ജീവിതത്തിലെ എല്ലാ പ്രതിബന്ധങ്ങളേയും നേരിട്ടുകൊണ്ട് തന്റെ വിശ്വാസങ്ങള്‍ക്കുവേണ്ടി ഒരു പര്‍വ്വതത്തെപ്പോലെ നിലകൊണ്ടു. പൂനെയില് നിന്നുളള പ്രമുഖനായ കോണ്‍ഗ്രസ്സ്‌നേതാവും സാമൂഹ്യ പരിഷ്‌ക്കര്‍ത്താവുമായ ജസ്റ്റിസ് എം. ജി. റാനഡേ, മഹാത്മാഫൂലെയുട സമകാലികനായിരുന്നു. 1871 ല് മി. റാനഡേയുടെ വിധവയായ സഹോദരിയുടെ പുനര്‍വിവാഹം നടത്തണമെന്ന് മഹാത്മാഫൂലെ റാനഡേയോട് ആവശ്യപ്പെട്ടു. എന്നാല് പൂനയിലെ ബ്രാഹ്മണരില് നിന്നും തന്റെ പിതാവില് നിന്നുമുളള ഭ്രഷ്ടിനെ ഭയന്ന്, അദ്ദേഹം ഈ തര്‍ക്കത്തില് നിന്നും ഒഴിഞ്ഞുമാറി. ഇതിനെച്ചൊല്ലി ഫൂലെ റാനഡേയോടു പറഞ്ഞു. 'റാവു സാഹേബ്, എങ്കില്‍പ്പിന്നെ ഒരു സാമൂഹ്യ പരിഷ്‌ക്കര്‍ത്താ വാണെന്ന് നടിക്കാതിരിക്കൂ.'8 വീണ്ടും 1873 ഒക്‌ടോബറില് അതേമാസം തന്റെ ഭാര്യമരിച്ചതിനെതുടര്‍ന്ന് 32 വയസ്സുളള റാനഡേ 11 വയസ്സുളള ഒരു പെണ്‍കുട്ടിയെ വിവാഹം കഴിച്ചു. ജനങ്ങള്‍ക്കിടയില് റാനഡെ ഭക്ത്യാദരങ്ങളോടെ സ്വീകരിക്കപ്പെട്ടി രുന്നതിനാല് തന്റെ നിലപാടുകളോട് റാനഡെ കാട്ടിയ വഞ്ചനയാണി തെന്ന്9 മഹാത്മാഫൂലെ വിശേഷിപ്പിച്ചു. മറ്റൊരു ബ്രാഹ്മണ സാമൂഹ്യ പരിഷ്‌ക്കര്‍ത്താവായ ലോഹിതാവാദി ഗോപാല്‍റാവു ദേശ്മുഖിന്റെ കാര്യത്തിലും ഇതുതന്നെ സംഭവിക്കുകയും അവസാനം തന്റെ മകനെ ഇംഗ്ലണ്ടില് വിദ്യാഭ്യാസത്തിനായി അയച്ചതില് അദ്ദേഹം പ്രായശ്ചിത്തം ചെയ്യുകയും ചെയ്തു.\nജാതിയേയും വിവേചന സംസ്‌ക്കാരത്തേയും ഉയര്‍ത്തിപ്പിടിക്കുന്ന വര്‍ക്കെതിരെ ഫൂലെ നടത്തിയ ആക്രമണം അതിശ്ക്തമായിരുന്നതിനാല് അദ്ദേഹത്തിന്റെ ശത്രുക്കള് രണ്ടു പാവപ്പെട്ട മനുഷ്യരെ വാടകയ്‌ക്കെ ടുത്തു. അതിലൊരാള് രമോഷി ജാതിയില്‍പ്പെട്ടയാളും മറ്റെയാള് കുംഭാര് ജാതിയില്‍പ്പെട്ടവരുമായിരുന്നു. (ഇരു ജാതികളും ഇന്ന് മഹാരാഷ്ടയിലെ പിന്നോക്ക ജാതിപ്പട്ടികയിലാണ്) എന്നാല് കൊല്ലാനായിവന്ന ഇരുവരും തങ്ങളുടെ തെറ്റു മനസ്സിലാക്കുകയും അദ്ദേഹത്തിന്റെ ശിഷ്യന്മാരാ വുകയും ചെയ്തു. അതിലൊരാള് അദ്ദേഹത്തിന്റെ അംഗരക്ഷക നാവുകയും മറ്റൊരാള് ഫൂലെ സ്ഥാപിച്ച സംഘടനയായ സത്യശോധക് സമാജിന്റെ നെടുംതൂണായി മാറുകയും ചെയ്തു.\nഇന്ത്യയില് ഫെമിനിസം അഥവാ സ്ത്രീകള്‍ക്ക് തുല്യമായ അവകാശത്തിനു വേണ്ടിയുളള പോരാട്ടം അതിന്റെ ശരിയായ അര്‍ത്ഥത്തില് തുടങ്ങിയത് മഹാത്മാഫൂലെയും അദ്ദേഹത്തിന്റെ ഭാര്യ സാവിത്രിബായ് ഫൂലെയും നടത്തിയ വിപ്ലവകരമായ പരിശ്രമങ്ങളിലൂടെയായിരുന്നു. ഇരുവരും ചേര്‍ന്ന് പെണ്‍പള്ളിക്കൂടങ്ങള് സ്ഥാപിച്ചുവെന്നു മാത്രമല്ല, 1863 ല് ഒരു അനാഥാലയവും സ്ഥാപിച്ചു. 1860 ല് നിരവധി വിധവാ പുനര്‍വിവാ ഹങ്ങള് ഫൂലെ സംഘടിപ്പിച്ചു. 1865 ല് അദ്ദേഹം സതിസമ്പ്രദായത്തേയും, ഭര്‍ത്താവിന്റെ മരണത്തെത്തുടര്‍ന്ന് സ്ത്രീകള് തലമുണ്ഡനം ചെയ്യുന്ന ആചാരത്തേയും എതിര്‍ത്തു. പൂനെ നഗരത്തിലെ ക്ഷുരകന്മാരുടെ ഒരു ദിവസത്തെ പണിമുടക്കും ഫൂലെ സംഘടിപ്പിച്ചു.\n1890 നവംബര് 28 ന് ഫൂലെയുടെ മനുഷ്യാവകാശ പോരാട്ടങ്ങള് അവസാനിച്ചു. തന്റേതായ രീതിയില് അദ്ദേഹം ബുദ്ധന്റെ വഴി പിന്‍തുടരുകയും അന്വേഷിക്കുകയും ചെയ്തു. ഇക്കാരണത്താല് മാതൃഭാരതത്തിലെ ഏറ്റവും മഹാന്മാരായ പുത്രരിലൊരാളും ഇന്ത്യന് ഭരണഘടനയുടെ പിതാവുമായ ഡോ. അംബേദ്ക്കര് തന്റെ ഗുരുവായി ബുദ്ധനും കബീറിനുമൊപ്പം മഹാത്മാഫൂലെയേയും പ്രതിഷ്ഠിച്ചത്. ഫൂലെയ്ക്ക് ബുദ്ധന്റെ പ്രക്ഷോഭത്തെപ്പറ്റി നല്ല അവബോധ മുണ്ടായിരു ന്നെന്നു മാത്രമല്ല, അതിനെ പ്രകീര്‍ത്തിക്കുകയും ചെയ്തു.\nമഹാത്മാഫൂലെ, തന്തൈ പെരിയാര്, ഡോ. അംബേദ്ക്കര് തുടങ്ങിയ വിപ്ലവകാരികളായ നേതാക്കളെ, കേവലം സാമൂഹ്യ പരിഷ്‌ക്കര്‍ത്താ ക്കളെന്ന നിലയിലാണ് മനുവാദി (മനുവിന്റെ മാനസികാവസ്ഥയുളള) ചരിത്രമെഴുത്തുകാരും, സര്‍ക്കാരും, പൊതുജനാഭിപ്രായരൂപകര്‍ത്താക്കളും ഉയര്‍ത്തിക്കാട്ടുന്നത്. ഇവരെല്ലാവരും സാമൂഹ്യഘടനയെ മാറ്റിമറിക്കു വാനായി പോരാട്ടം നടത്തിയവരാണ്. അതിന്റെ ഭാഗമായി അതിലെ അധികാരഘടനയുടെ പങ്കിനെക്കുറിച്ച് ഇവര്‍ക്ക് നല്ല ധാരണയുണ്ടാ യിരുന്നു. അതിനാല് മഹാത്മാഫൂലെ തന്റെ ശൂദ്ര സഹോദരന്മാരോട് രാഷ്ട്രീയാധികാരത്തിനായി കഠിന പോരാട്ടം നടത്തുവാന് ആഹ്വാനം ചെയ്തിരുന്നു. അടിമപദവിയിലേയ്ക്ക് അവര് ചുരുക്കപ്പെട്ടതിനു കാരണം രാഷ്ട്രീയാധികാരത്തില് നിന്നും അകറ്റി നിര്‍ത്തപ്പെട്ടതാണെന്ന് അദ്ദേഹം പറഞ്ഞു. 'അധികാരം അപഹരിക്കപ്പെട്ടതിനാലാണ് ഇതെല്ലാം സംഭവിച്ചത്. നിങ്ങളെന്തുകൊണ്ടാണ് ഇത് സ്വയം ചോദിക്കാത്തത് ?' ഇതു വ്യക്തമാക്കുന്നത് രാഷ്ട്രീയാധികാരത്തിന്റെ പ്രാധാന്യത്തെക്കുറിച്ച് ഫൂലെയ്ക്ക് പൂര്‍ണ്ണബോധ്യമുണ്ടായിരുന്നുവെന്നാണ്. അതിനാല് മഹാത്മാഫൂലെയെ കേവലമൊരു സാമൂഹ്യ പരിഷ്‌ക്കര്‍ത്താവായി ഉയര്‍ത്തിക്കാട്ടുകയും സങ്കല്‍പ്പിക്കുകയും ചെയ്യുന്നത് പൂര്‍ണ്ണമായും തെറ്റാണ്. യഥാര്‍ത്ഥത്തില് അദ്ദേഹം ഒരു പരിഷ്‌ക്കര്‍ത്താവെന്നതിലുപരി ഒരു വിപ്ലവകാരിയും, ചരിത്രകാരനും, ചിന്തകനും, ദാര്‍ശനികനും ആധു നിക കാലത്തെ ഇന്ത്യയുടെ സാമൂഹ്യ വിപ്ലവത്തിന്റെ പിതാവുമാണ്.\nപ്രമുഖയായ സാമൂഹ്യശാസ്ത്രജ്ഞ ഗയില് ഓംവെറ്റ് ഫൂലെയുടെ പ്രക്ഷോഭങ്ങളെ നന്നായി ക്രോഡീകരിച്ചുകൊണ്ടു പ്രസ്താവിക്കുന്നു 'വിപ്ലവാത്മകമായ ദിശയിലൂടെ സാമൂഹ്യപരിവര്‍ത്തനത്തിനായുളള നവോത്ഥാനാഭിലാഷങ്ങളുടെ സാഫല്യത്തെയാണ് ഫൂലെയുടെ ചിന്തകള് പ്രതിനിധീകരിക്കുന്നത്. തന്റെ അനുശാസനങ്ങളിലൂടെ മഹാത്മാ ജ്യോതിബാഫൂലെ താഴ്ന്ന ജാതിക്കാര്‍ക്കിടയില് ഒരു പുതിയ അവബോധം സൃഷ്ടിച്ചടുത്തു. അയിത്താചരണം, വിധവാവിവാഹം, ജാതിനശീകരണം തുടങ്ങിയവയില് മാത്രമായി തന്റെ പ്രവര്‍ത്തനത്തെ അദ്ദേഹം കേന്ദ്രീകരിച്ചില്ല. മറിച്ച് അദ്ദേഹം കര്‍ഷകരുടെ താല്‍പര്യങ്ങള് സംരക്ഷിക്കുന്നതിനായി സാമ്പത്തിക പ്രശ്‌നങ്ങളും കൈകാര്യം ചെയ്തു. പിന്നോക്ക ജാതിക്കാരോട് ബ്രാഹ്മണ പുരോഹിതരെ ഉപേക്ഷിക്കുവാന് അദ്ദേഹം ആജ്ഞാപിച്ചു. സത്യശോധക് സമാജിലൂടെ ഫൂലെ ഒരു ബദല് മര്‍ഗ്ഗം നല്‍കുകയും അതുവഴി സാമൂഹ്യ വിപ്ലവത്തിനായി കഠിനപോരാട്ടം നടത്തുകയും ചെയ്തു.'10 മഹാത്മാ ഫൂലേ തന്റെ പ്രബോധനങ്ങളിലൂടെ താഴ്ന്നജാതിക്കാര്‍ക്കിടയില് ഒരു പുതിയ അവബോധം സൃഷ്ടിച്ചെടുത്തു. അയിത്തം, വിധവാവിവാഹം, ജാതിനശീകരണം തുടങ്ങിയ വിഷയങ്ങളില് മാത്രമായി ഫൂലെ തന്റെ ശ്രദ്ധ ഒതുക്കിനിര്‍ത്തിയില്ല, മറിച്ച് കര്‍ഷകരുടെ പ്രതിഷേധസമരങ്ങള് സംഘടിപ്പിക്കുന്നതിലൂടെ സാമ്പത്തിക വിഷയങ്ങളേയും അദ്ദേഹം കൈകാര്യം ചെയ്തു. ബ്രാഹ്മണപുരോഹിതരെ ഉപേക്ഷിക്കുവാന് അദ്ദേഹം പിന്നോക്കവിഭാഗങ്ങളോടു കല്‍പ്പിച്ചു. സത്യശോധക് സമാജിലൂടെ ഫൂലെ ഒരു ബദല് ജീവിതരീതി മുന്നോട്ടുവയ്ക്കുകയും സാമൂഹ്യവിപ്ലവത്തിനായി കഠിനമായി പരിശ്രമിക്കുകയും ചെയ്തു.\nഅദ്ദേഹത്തിന്റെ ഭാര്യയായ സാവിത്രിബായ് ഫൂലെയുടെ അളക്കാനാ കാത്ത സംഭാവനകളേയും, അതുപോലെ ഫൂലെയുടെ സഹകാരിയും ഇന്ത്യയിലെ തൊഴിലാളി പ്രസ്ഥാനത്തിന്റെ സ്ഥാപകനായ നാരായണ് മേഘാജി ലോകാനന്ദയേയും പരാമര്‍ശിക്കാതെ ഫൂലെയുടെ പോരാട്ടത്തെ പൂര്‍ണ്ണമായും മനസ്സിലാക്കാന് കഴിയുകയില്ല.\nസാവിത്രിബായ് ഫൂലെയാണ് (ജനുവരി 3,1831-മാര്‍ച്ച് 10,1897) ഇന്ത്യന് സ്‌കൂളുകളിലെ ആദ്യത്തെ വനിതാധ്യാപിക. ജനങ്ങളുടെ വിമോചന ത്തിനായി തന്റെ ഭര്‍ത്താവു നടത്തിയ പോരാട്ടങ്ങളില് മഹത്തായ ത്യാഗത്തോടെ അവര് സജീവമായി പങ്കെടുത്തു. മഹാത്മാഫൂലെയുടെ മരണത്തിനുശേഷവും അദ്ദേഹം പടുത്തുയര്‍ത്തിയ അടിത്തറയില് സാവിത്രിബായ് ഫൂലെ പോരാട്ടം തുടര്‍ന്നു. ശൂദ്രരുടേയും അതിശൂദ്രരു ടേയും ദയനീയമായ കഥകള് വിവരിക്കുന്ന നിരവധി കവിതകള് അവര് ചിട്ടപ്പെടുത്തി. പ്ലേഗ് ബാധിതരെ ശുശ്രൂഷിക്കുന്നതിനിടയില് 1897 മാര്‍ച്ച് 10 -ന് അവര് അന്തരിച്ചു.\nനാരായണ് മേഘാജി ലോകാനന്ദ്, തൊഴിലാളി പ്രസ്ഥാനത്തില് മാര്‍ഗ്ഗ ദര്‍ശകമായ പ്രവര്‍ത്തനങ്ങള് നടത്തി. രാജ്യത്തെ തൊഴിലാളി പ്രസ്ഥാനങ്ങളുടെ പിതാവെന്ന് അദ്ദേഹത്തെ ശരിയായി വിളിക്കപ്പെടുന്നു. അദ്ദേഹമാണ് ബോംബെയിലെ തുണിമില്‍ത്തൊഴിലാളികളുടെ ആദ്യ സംഘടന രൂപീകരിച്ചത്. ഇന്ന് തൊഴിലാളിവര്‍ഗ്ഗം അനുഭവിക്കുന്ന, എട്ടുമണിക്കൂറായി ജോലി സമയം പരിമിതപ്പെടുത്തിയതിന്റേയും, ഞായറാഴ്ച ഒഴിവുദിനമായി പ്രഖ്യാപിക്കപ്പെട്ടതിന്റേയും, ബഹുമതി എന്.എം.ലോകാനന്ദയുടെ പരിശ്രമങ്ങളിലേയ്ക്കാണ് പോകുന്നത്. മഹാത്മാ ഫൂലെയുടെ മാര്‍ഗ്ഗദര്‍ശനത്തില് ദീനബന്ധു (1877) എന്ന ഒരു മാസിക അദ്ദേഹം നടത്തി.\nകോളനി ഭരണത്തിന്റെ കാലഘട്ടത്തില്, 'മഹാത്മാ ഫൂലെയുടെ പ്രവര്‍ത്തനമേഖല വിശാലവും അദ്ദേഹത്തിന്റെ വ്യാപ്തി അത്യുജ്ജ്വ ലവുമായിരുന്നു. അദ്ദേഹത്തിന്റെ കാലഘട്ടത്തിലെ ഏറ്റവും പ്രധാന വിഷയങ്ങളായിരുന്ന മതം, വര്‍ണ്ണസമ്പ്രദായം, ആചാരാനുഷ്ഠാനങ്ങള്, ഭാഷ, സാഹിത്യം, ബ്രിട്ടീഷ് ഭരണം, പുരാണങ്ങള്, ലിംഗഭേദം, കാര്‍ഷികോല്‍പ്പാദനത്തിലെ വ്യവസ്ഥകള്, കര്‍ഷകരുടെ വിധി എന്നിവയെ അദ്ദേഹം തിരിച്ചറിയുകയും സൈദ്ധാന്തവല്‍ക്കരിക്കുകയും ചെയ്തു. ഈ പട്ടിക പരിമിതമാണ്. ഇനിയും വേണ്ടത്ര വികസിപ്പിക്കുവാന് കഴിയും. പത്തൊമ്പതാം നൂറ്റാണ്ടില് ഇത്രയും വിപുലമായ പരിധിയില് പ്രവര്‍ത്തിച്ച മറ്റൊരു വ്യക്തിത്വവും മനസ്സിലെത്തുന്നില്ല. അദ്ദേഹത്തിന് ആശയങ്ങളുടെ ഒരു പൂര്‍ണ്ണമായ സംഹിതയുണ്ടായിരുന്നു. ഇന്ത്യന് സമൂഹത്തില് വര്‍ഗ്ഗങ്ങളെ തിരിച്ചറിഞ്ഞ, അത്തരത്തില് പറയാമെങ്കില്, ആദ്യകാല ചിന്തകരിലൊരാളായിരുന്നു അദ്ദേഹം. ഇന്ത്യന് സമൂഹ ത്തിന്റെ ദ്വൈവര്‍ണ്ണിക ഘടനയെ അദ്ദേഹം വിശകലനം ചെയ്യുകയും സാമൂഹ്യ വിപ്ലവത്തിനായുള്ള മുന്നേറ്റ വിഭാഗങ്ങളായി ശുദ്രരേയും അതിശൂദ്രരേയും തിരിച്ചറിയുകയും ചെയ്തു. ബ്രാഹ്മണിസത്തിന്റെ നെടുങ്കോട്ടകളില് നിന്നും മുഴുവന് ജനതയേയും വിമോചിപ്പിക്കുന്ന തിനായി, പൊതു സമൂഹത്തിന്റെ പേരില് ശൂദ്രരും അതിശൂദ്രരും വിപ്ലവം നയിക്കേണ്ടതുണ്ട്.'11\nഫൂലെയുടെ പ്രസ്ഥാനം, സമത്വത്തിനും, യുക്തിപരതയ്ക്കും വേണ്ടി മാത്രമല്ല, പുതിയ സാമൂഹ്യ സാമ്പത്തിക രാഷ്ട്രീയ ബന്ധങ്ങള്‍ക്കുമുള്ള സാമൂഹ്യ വിപ്ലവയജ്ഞത്തെ പ്രതിനിധാനം ചെയ്യുന്നു. എന്നാല് നിര്‍ഭാഗ്യവശാല് അദ്ദേഹത്തിന്റെ അനുയായികള്‍ക്ക് തുടര്‍ച്ചയായ സാമ്പത്തിക രാഷ്ട്രീയ പദ്ധതികളിലൂടെ സാംസ്‌ക്കാരിക വിപ്ലവത്തി നായുള്ള അദ്ദേഹത്തിന്റെ നിരന്തരപോരാട്ടത്തെ തുടര്‍ന്നുകൊണ്ടു പോകാന് കഴിഞ്ഞില്ല12. ഫൂലെയ്ക്കു ശേഷമുള്ള കാലഘട്ടത്തില് 1890 മുതല് 1896 വരെ പടിഞ്ഞാറന് മഹാരാഷ്ട്രയില് ഫൂലെയുടെ പ്രസ്ഥാനം ഫലപ്രദമായിരുന്നു. എന്നാല് 1896 മുതല് 1902 വരെ സത്യശോധക് സമാജിന് ദുര്‍ഘടമായ വര്‍ഷങ്ങളായിരുന്നു. ഈ കാലഘട്ടത്തില് ഫൂലെയുടെ അടുത്ത സഹകാരികളായിരുന്ന നാരായണ് ലോകാനന്ദെ, സാവിത്രിഭായ്, വിശ്വാംഖോലെ, സുബേദര് തേറാട്ട്, ഡോണ്ടിബാ കുംഭാര് തുടങ്ങി മറ്റു പലരും അന്തരിച്ചു. 1920 ഡിസംബര് 12-ന് രാജര്‍ഷി സാഹു മഹാരാജിന്റെ അനുഗ്രഹാശ്ശിരസ്സോടെ പൂനയിലെ ജദ്ദെ മാന്‍ഷനില് ആരംഭിച്ച ഒരു അബ്രാഹ്മണ പാര്‍ട്ടിയില് സത്യശോധക് സമാജിലെ മിക്കവാറുമെല്ലാപേരും പങ്കെടുത്തുവെ ങ്കിലും അത് ജനങ്ങളെ സ്വാധീനിക്കുന്നതില് പരാജയപ്പെട്ടു. 1930 ഓടുകൂടി, ഫൂലെയുടെ പ്രസ്ഥാനത്തിലെ ഏറെക്കുറെ എല്ലാ നേതാക്കളേയും കോണ്‍ഗ്രസ്സ് പാര്‍ട്ടി വശത്താക്കി. ഈ ദുരന്തത്തിനുശേഷം മഹാരാഷ്ട്രായിലെ നിരവധി അബ്രാഹ്മണ നേതാക്കള്‍ക്ക് ഫൂലെയുടെ പ്രത്യയശാസ്ത്രവും പോരാട്ടവും ഒരു ഭാരവും തടസ്സവുമായി മാറി. അതവസാനിച്ചത് ഡോ. അംബേദ്ക്കര് ഫൂലയെ പരസ്യമായി തന്റെ ഗുരുക്കന്മാരിലൊരാളാണെന്നു പ്രഖ്യാപിച്ചു കൊണ്ട് അദ്ദേഹത്തിന്റെ പ്രസ്ഥാനത്തെ പുരുജ്ജീവി പ്പിച്ചതിനു ശേഷമാണ്.


‘ഹോലോങ് ബേ’ എന്ന സ്വപ്നഭൂമിക തേടി ഒരു യാത്ര – ആനവണ്ടി ട്രാവൽ ബ്ലോഗ് മലയാളം Aanavandi Travel Blog Malayalam\nHome/Travel & Travelogues/‘ഹോലോങ് ബേ’ എന്ന സ്വപ്നഭൂമിക തേടി ഒരു യാത്ര\nMay 29, 2018\tLeaveacomment 1,640 Views\nബഹറിനിൽ ജോലി ചെയ്യുന്ന മലയാളിയായ ദീപക് മേനോൻ ആണ് നമുക്കായി ഈ യാത്രാവിവരണം പങ്കുവെയ്ക്കുന്നത്.\nസ്വപ്ന ഭൂമിക തേടി ഒരു യാത്ര.. സിനിമയിലും മറ്റു ചിത്രങ്ങളിലും കണ്ടിട്ടുള്ള ‘ഹോലോങ് ബേ’ എന്ന സ്വപ്ന ഭൂമികയാണ് എന്നെ പോരാളികളുടെ നാടായ വിയറ്റ്നാമിലെത്തിച്ചത്. 25 ഡോളർ കൊടുത്തു ഓൺലൈൻ വിസ തരപ്പെടുത്തി. ബഹ്റൈനിൽനിന്നും ദുബായിലേക്കും അവിടെനിന്നും6മണിക്കൂർ പിന്നിട്ട യാത്രക്കു ശേഷം , വിയറ്റ്നാമിന്റെ തലസ്ഥാനമായ ഹാനോയിയിലെ നോയ് ബായ് ( Noi Bai ) ഇന്റർനാഷണൽ എയർപോർട്ടിലെത്തിച്ചേർന്നു. എയർപോർട്ടിൽ നിന്നും പ്രീപെയ്ഡ് ടാക്സിയെടുത് നേരത്തെ ബുക്ക് ചെയ്ത ഹോട്ടലിലെത്തി കുറച്ചു നേരം വിശ്രമിച്ച്, ദീഘയാത്രയുടെ ക്ഷീണമകറ്റി നഗരം കാണാനിറങ്ങി.\nതെക്കു കിഴക്കൻ ഏഷ്യൻ രാജ്യമായ വിയറ്റ്നാമിന്റെ നൂറ്റാണ്ടുകൾ പഴക്കമുള്ള തലസ്ഥാനമാണ് ‘ഹാനോയ്’. പുരാതന വാസ്തുവിദ്യകൾക്ക് പേരുകേട്ട ഈ നാട്ടിൽ ചൈനീസ് , ഫ്രഞ്ച് സംസ്കാരം എങ്ങും നിഴലിക്കുന്നു. വിറ്റ്നാമീസ് ആണ് ദേശിയ ഭാഷയെങ്കിലും അത്യാവശ്യം ഇംഗ്ലീഷും ഇവർക്ക് മനസിലാകും. ഇന്നാട്ടുകാർ വളരെ എളുപ്പത്തിൽ വിദേശിയരുമായി സൗഹൃദം സ്ഥാപിക്കുന്നു. പതിറ്റാണ്ടുകൾ നീണ്ടുനിന്ന യുദ്ധം വരുത്തിവച്ച ദാരിദ്ര്യത്തിൽ നിന്നും ഉയർത്തെഴുനേറ്റ ഈ രാജ്യം വളർച്ചയുടെ പാതയിലാണിന്ന്. വിറ്റ്നാമീസ് ഡോങ് ആണ് കറൻസി , ഒരു ഇന്ത്യൻ റുപീ ഏകദേശം 358 ഡോങ് വരും അതുകൊണ്ട് ചിലവുകുറഞ്ഞ സഞ്ചാരത്തിന് പറ്റിയ സ്ഥലമാണിവിടം.\nഇൻഡോചൈനീസ് കമ്യൂണിസ്റ് പാർട്ടി സ്ഥാപകനായ ഹോചിന് മിൻറെ ശവകുടീരമായിരുന്നു ആദ്യ ലക്‌ഷ്യം ഇരുപതാം നൂറ്റാണ്ടിലെ ഈ വിപ്ലവകാരി ഇന്നാട്ടുകാരുടെ വികാരമാണ്, സമയം വൈകിയതുകൊണ്ട് അകത്തേക്ക്‌കടക്കനായില്ല. തൂവെള്ള യൂണിഫോമിട്ട വിയറ്റ്നാമീസ് പട്ടാളക്കാർ കണ്ണുചിമ്മാതെ കാവൽ നിൽക്കുന്ന മന്ദിരത്തിന്റെ പുറത്തുനിന്ന് കുറച്ചു ഫോട്ടോയുമെടുത്ത്, സമീപത്തുള്ള ഒറ്റത്തൂണിൽ നിൽക്കുന്ന ബുദ്ധ ക്ഷേത്രത്തിലേക്ക് നടന്നു.\nതാമരക്കുളത്തിനു നടുവിൽ ഒറ്റത്തൂണിൽ നിൽക്കുന്ന ഈ ബുദ്ധ ക്ഷേത്രം സന്ദർശിക്കുന്നതിലൂടെ അളവറ്റ ഭാഗ്യവും , സന്തോഷവുമുണ്ടാകുമെന്നാണ് ഇന്നാട്ടുകാരുടെ വിശ്വാസം. പെപ്സിയും , ഫാന്റയും മറ്റു ഭക്ഷ്യ വസ്തുക്കളും ഭക്തർ നിവേദ്യമായി അർപ്പിക്കുന്നു. ബുദ്ധമന്ത്രധ്വനികളുയരുന്ന ശാന്തമായ ക്ഷേത്ര പരിസരത്ത് കുറച്ചുനേരമിരുന്നതിനുശേഷം യാത്ര തുടർന്നു . പോകുന്ന വഴിയിൽ ഫ്രഞ്ചുകാർ നിർമിച്ച പ്രസിഡന്റെ കൊട്ടാരവും കണ്ടു ഇരുട്ടുവീഴുന്നതുമുൻപ് ഇന്നത്തെയത്രയുടെ അവസാന ലക്ഷ്യമായ ടെമ്പിൾ ഓഫ് ലിറ്ററേച്ചർലിൽ എത്തിച്ചേർന്നു.\n1070ൽ നിർമിച്ച ക്ഷേത്രം ചൈനീസ് തത്ത്വചിന്തകനായ കൺഫ്യൂഷ്യസിനു സമർപ്പിതമാണ്. ഇവിടുത്തെ ആദ്യ സർവകലാശാലകൂടിയാണിത്. മനോഹരമായ പൂന്തോട്ടങ്ങളും , തടാകങ്ങളുമുള്ള ശാന്തമായ പ്രദേശം, ചൈനീസ് ശൈലിയിലുള്ള പഴയ കെട്ടിടങ്ങൾ , ചുറ്റിലും പുൽത്തകിടികൾ. നിരവധി വിദ്യാർത്ഥികൾ ഈ ക്ഷേത്രത്തിൽ താമസിച്ച് പഠിക്കുന്നു. സാമ്പത്തിക , ഭൗതിക നേട്ടങ്ങൾക്കുപരി വ്യക്തി ബദ്ധങ്ങൾക്ക് പ്രാധാന്യം നൽകാനും, സംതൃപ്‌തരും സന്തോഷവാന്മാരുമായി ജീവിക്കാനും പ്രാപ്തരാക്കുന്ന പാഠ്യപദ്ധതി. വില്ലോ മരങ്ങൾ നിഴൽവിരിച്ച വഴിയിലൂടെ ക്ഷേത്രസർവകലാശാല ചുറ്റിനടന്നു കണ്ടു. സന്ധ്യയാവുന്നോടെ സന്ദർശകരെല്ലാം മടക്കയാത്ര തുടങ്ങി. ഞാനും താമസിക്കുന്ന ഹോട്ടൽ സ്ഥിതിചെയ്യുന്ന ഓൾഡ് ക്വാർട്ടറിലിലേക്ക് മടങ്ങി.\nഇടുങ്ങിയ തെരുവിനിരുവശവും കച്ചവടക്കാരെ കൊണ്ട് നിറഞ്ഞ ഓൾഡ് ക്വാർട്ടർ ആണ് ഈ നാടിൻറെ വാണിജ്യഹൃദയം. ജനങ്ങളും, സൈക്കിളുകളും, മോട്ടോർ ബൈക്കുകളും\nതിങ്ങി നിറഞ്ഞ വഴികൾ. റോഡിനിരുവശവുമുള്ള പഴകിയ ഫ്രഞ്ചുനിര്മിത കെട്ടിടങ്ങൾക്കിടയിലൂടെ നടക്കുമ്പോൾ എങ്ങും തെരുവോര ഭക്ഷണശാലകൾ കാണാം. മാംസംവും മത്സ്യവും മൊരിയുന്ന മണം മൂക്കിലേക്ക് തുളച്ചു കയറുന്നു , ഓരോ തെരുവുകളിലും പലവിധ കച്ചവടക്കാർ . ചുറ്റുമുള്ള ഗ്രാമവാസികൾ അവർ നിർമിക്കുന്ന വിവിധ ഉത്പന്നങ്ങളും , പച്ചക്കറികളും, പഴങ്ങളും, വീട്ടിൽനിന്നും പാചകം ചെയ്ത ലഖു ഭക്ഷണവും ഇവിടെ കൊണ്ടുവന്നു വിൽക്കുന്നു. തെരുവോര കച്ചവടക്കാർക്കിടയിലൂടെ തീവണ്ടി കടന്നുപോകുന്നത് കൗതുക കാഴ്ചയാണ്.\nസന്ധ്യയാകുന്നോടെ വിയറ്റ്നാം രുചികൾ തേടി തെരുവോര ഭക്ഷണശാലകളിൽ തദ്ദേശീയരും , വിദേശികളും നിറയുന്നു. ഒരു തട്ടുകടയിൽ ഞാനും സ്ഥാനം പിടിച്ചു. വിവിധതരം മസാലകളിൽ പൊതിഞ്ഞ മത്സ്യ മാംസങ്ങൾ കനലിൽ മൊരിയിച്ചു വിൽക്കുന്നു , വലിയ ഡ്രമ്മുകളിൽനിന്നും പൈപ്പുവഴി നാടൻ ബീയറുകൾ പകർന്നു നൽകുന്നു. അരിയിൽ നിന്നും ഉണ്ടാക്കുന്ന വൈനും , മൃഗങ്ങളുടെ രക്തം കൊണ്ടുണ്ടാക്കുന്ന ഒരുതരം സോസേജിനും ആവശ്യക്കാരേറെയാണ് , വിഷ പാമ്പിന്റെ വൈൻ കഴിച്ചാൽ അസുഖങ്ങൾ ഭേദമാകുമെന്നാണ് ഇന്നാട്ടുകാരുടെ വിശ്വാസം അതുകൊണ്ട് പാമ്പിനെ കൊന്ന് കുപ്പിയിലെ വൈനിൽ ഇട്ടു വിൽക്കുന്നു . പുഴുക്കളും, പുൽച്ചാടി വറുത്തതും തെരുവിൽ സുലഭം. എന്തിനും ഏതിനും വളരെ കുറഞ്ഞവില . ഇതൊക്കെയുണ്ടെകിലും സ്വാദിഷ്ടമായ നമുക്ക് കഴിക്കാവുന്ന ഒരുപാട് ഭക്ഷണങ്ങൾ ഇവിടെ കിട്ടും. മാസങ്ങളോളം ഇവിടെ താമസിച്ചു കുറഞ്ഞ ചിലവിൽ ഭക്ഷണ വൈവിധ്യം ആസ്വദിക്കുന്ന ഒരുപാട് ബാക്ക്പാക് സഞ്ചാരികളുണ്ട്. കുറച്ച് ഭക്ഷണ വൈവിധ്യങ്ങൾ ആസ്വദിച്ച് ഞാൻ അടുത്ത തെരുവിലേക്ക് നടന്നു.\nഎവിടെ നോക്കിയാലും മസ്സാജ് പാർലറുകളും, മീനുകളെകൊണ്ട് കാലുവൃത്തിയാക്കുന്ന ഫിഷ് സ്പാകളും. നൈറ്റ് ക്ലബ്ബിലേക്ക് ആളുകളെ കൂട്ടാൻ അത്പവസ്ത്രധാരികളായ വിറ്റ്നാമീസുന്ദരികൾ റോഡിലെങ്ങും മെനുവുമായി തലങ്ങും വിലങ്ങും നടക്കുന്നു. ഡിജെ ക്ലബ്ബുകളിൽ ആൺ പെൺ വ്യത്യാസമില്ലാതെ എല്ലാം മറന്നാസ്വദിക്കുന്ന നാട്ടുകാരും വിദേശീയരും. ആർക്കും ആരേയും ശ്രദ്ധിക്കാൻ സമയമില്ല , ഈ ലോകത്തെ ചെറിയ ജീവിതം ആഘോഷമാക്കിതീർക്കുന്ന മനുഷ്യർ . യാത്ര ക്ഷീണമുള്ളതുകൊണ്ട് കുറച്ചു നേരം ഒരു ക്ലബ്ബിൽ ചിലവിട്ടതിനുശേഷം ഹോട്ടലിലേക്ക് നടന്നു.\nഹലോങ് ബേയിലൂടെ ക്രൂയിസ് യാത്രക്കു പോകാനുള്ള ആകാംഷയോടെയാണ് അടുത്ത ദിവസം ഉണർന്നത്. ഫ്ലെമിംഗോ ക്രൂയിസ് കമ്പനിയുടെ വാഹനം അതി രാവിലെ ഹോട്ടലിലെത്തി, മറ്റു യാത്രക്കാർക്കൊപ്പം എക്സ് പ്രെസ്സ് ഹൈവേ യിലൂടെയുള്ള രണ്ടര മണിക്കൂർ യാത്രക്ക് ശേഷം ഹലോങ് എന്ന മനോഹര പ്രദേശത്തെത്തി. വടക്കു കിഴക്കൻ വിയറ്റ്നാമിലെ പ്രകൃതി സൗന്ദര്യംകൊണ്ട് അനുഗ്രഹീതമായ പ്രദേശമാണ് ഹലോങ് ബേ. മരതക കാന്തിയുള്ള കടലും , ഗോപുരങ്ങൾ പോലെ ആകാശത്തേക്കുയർന്നുനിൽക്കുന്ന നിരവധി പാറക്കെട്ടുകളും , പച്ച പട്ടുപുതച്ച മഴക്കാടുകളും സഞ്ചാരിയുടെ മനസ് നിറക്കുന്നു. ഒരുപാട് ഹോളിവുഡ് സിനമകൾക്കു പശ്ചാത്തലമായിട്ടുണ്ട് ഈ പ്രദേശം .\nവിയറ്റ്നാമീസ് പരമ്പരാഗത രീതിയിൽ നിർമിച്ച ‘ഫ്ലെമിംഗോ ക്രൂയിസ് എന്ന ഒരു കൊച്ചു കപ്പൽ ഞങ്ങൾക്കുവേണ്ടി ഇവിടെ കാത്തുകിടക്കുന്നുണ്ടായിരുന്നു . 38 കാബിനുകളിലായി നൂറോളം അതിഥികളെ ഉൾക്കൊള്ളാനാകുമിതിന്. മുപ്പതുപേർക്ക് ഒരേസമയം ഇരിക്കാവുന്ന ഭക്ഷണശാലയും , സ്പായും , ജിമ്മുംമടക്കം അത്യാധുനിക ആഡംബരങ്ങളെല്ലാമുണ്ടിതിൽ . ചെക്കിൻചെയ്തു അകത്തുകയറി , സൗമ്യമായി പെരുമാറുന്ന ജീവനക്കാർ ഞങളെ സ്വാഗതം ചെയ്തു. കുറച്ചു സമയത്തിനുള്ളിൽ തന്നെ ക്രൂയിസ് യാത്ര ആരംഭിച്ചു . കരയിൽനിന്നകലുതോറും ചുറ്റിലും ദൃശ്യവിസ്മയങ്ങൾ, ഒരു മായിക ലോകത്തുകൂടെ സഞ്ചരിക്കുന്നതുപോലെ. കടലിടുക്കിലെ പണ്ടെങ്ങോ തകർന്നുപോയ കൊട്ടാരക്കെട്ടുകളെ അനുസ്മരിപ്പിക്കുന്ന മലമടക്കുകൾക്കിടയിലൂടെ ആദ്യ ലക്ഷ്യസ്ഥാനമായ ‘ഹോയ് ക്യൂൺഗ്’(Hoa Cuong) എന്ന മുക്കുവ ഗ്രാമത്തിലെത്തി.\nമനോഹര തീരം , അടിത്തട്ടിലെ വെള്ളിമണൽ കാണുന്ന തെളിഞ്ഞ ജലം . സഞ്ചാരികളിൽ പലരും കയാക്കിങ് , സ്വിമ്മിങ് എന്നീ വിനോദങ്ങളിലേർപ്പെടുന്നു . ചിലർ മലമുകളിലേക്ക് ട്രെക്കിങ് നടത്തുന്നു മറ്റു ചിലർ ക്രൂയിസ് ഡെക്കിലിരുന്നു കോക്ടെയ്ൽസ് ആസ്വദിക്കുന്നു. ഗൈഡ് ഞങ്ങളെ ഒരു കൊച്ചു വള്ളത്തിൽ കയറ്റി ഗ്രാമീണരുടെ കുടിലുകളിലെത്തിച്ചു . 200 റോളം കുടുബങ്ങൾ വലിയ ചങ്ങാടങ്ങൾക്കു മുകളിൽ നിർമിച്ച ഒഴുകുന്ന വീടുകളിലാണ് ജീവിക്കുന്നത്. മത്സ്യബന്ധനമാണ് ഇവരുടെ പ്രധാന തൊഴിൽ. ഇതുവരെ കാണാത്ത ജനങ്ങളും അവരുടെ ജീവിത രീതിയും കണ്ടു. കടൽ തീരത്ത് ക്യാപ്റ്റൻന്റെ നേതൃത്വത്തിൽ സഞ്ചാരികളുടെ പാചകമേള തകൃതിയായി നടക്കുന്നു. കൊതിയൂറുന്ന മത്സ്യവിഭവങ്ങളും ആസ്വദിച്ച്, വൈകുന്നേരംവരെ ആ മനോഹര തീരത്ത് ചിലവഴിച്ചു. സമയം5മണിയായിരിക്കുന്നു , ബോട്ടിലേക്ക് സഞ്ചാരികൾ മടങ്ങി തുടങ്ങി , അതിനാൽ ഞാനും തിരിച്ചു നടന്നു.\nഎല്ലാവരും എത്തിയതോടുകൂടി വീണ്ടും അടുത്ത ലക്ഷ്യസ്ഥാനത്തേക്ക് പ്രയാണം തുടങ്ങി. . വിഭവ സമൃദ്ധമായ ഭക്ഷണവും , മദ്യവും ഡെക്കിലെ തുറസ്സായ ഭക്ഷണശാലയിൽ പരിചാരകർ വിളംബി തുടങ്ങി. താഴെ പച്ച കടലും മുകളിൽ നക്ഷത്രങ്ങളെയും കണ്ടുകൊണ്ട് ഒരു അവിസ്മരണീയ യാത്ര രാത്രിയേറെയാകുംവരെ ആട്ടവും പാട്ടുമായി സഞ്ചാരികൾ ഒത്തുകൂടി. രാവിലത്തെ നടത്തത്തിന്റെ ക്ഷീണം തീർക്കാൻ അധികം വൈകാതെ ഉറങ്ങാൻ തീരുമാനിച്ചു.\nഅടുത്ത പ്രഭാതത്തിലെ കാഴ്ച നിഗൂഢതകൾ ഉള്ളിലൊളുപ്പിച്ച പ്രശസ്തമായ വിയറ്റ്നാം ഗുഹകളായിരുന്നു . ക്രൂയിസിൽ നിന്നും ചെറിയ ബോട്ടിൽ ജീവനക്കാർ ഞങളെ ഗുഹകൾക്കുള്ളിലെത്തിച്ചു . ചുണ്ണാബു പാറകളിൽ ലക്ഷകണക്കിന് വർഷങ്ങൾകൊണ്ട് പ്രകൃതിയൊരുക്കിയ അത്ഭുത രൂപങ്ങളാണ് ഇവിടുത്തെ കാഴ്ച . പല വലിപ്പത്തിലും നീളത്തിലുമുള്ള ഗുഹകൾ. കൗതുക കാഴ്ചകൾ കണ്ടുനടന്ന് നേരം പോയതറിഞ്ഞില്ല തിരിച്ചുപോകാൻ സമയമായിരിക്കുന്നു , രാത്രിയോടെ ഹലോങ് ബേയിലേക്കും അവിടെനിന്നും ക്രൂയിസ് കമ്പനിയുടെ വാഹനത്തിൽ ഹോട്ടലിലേക്കും തിരിച്ചെത്തി .\nഅടുത്ത ദിവസം അതിരാവിലെ തം കോക് ( Tam coc) എന്ന ഗ്രാമത്തിലേക്കായിരുന്നു യാത്ര3മണിക്കൂർ യാത്രക്കുശഷം സുന്ദര ഗ്രാമത്തിലെത്തി. നെഗ്ഡോങ് നദിതീരത്തുള്ള നെൽപ്പാടങ്ങളും , അതിന്റെ കാവലാളായി ചുറ്റിലും പർവ്വതങ്ങളും അതി മനോഹര കാഴ്ചയാണ് . നെഗ്ഡോങ് നദിയിലൂടെ സ്ത്രീകൾ കാലുകൊണ്ട് തുഴയുന്ന വള്ളത്തിലൂടെയുള്ള യാത്ര വിവരണാതീതമായിരുന്നു. സഞ്ചാരികൾക്ക് സൈക്കിൾ വാടകക്കുകൊടുത്തും , പഴങ്ങളും , ബിയറും , മറ്റു ആഹാര സാധങ്ങളും വഞ്ചിയിൽ വച്ച് കച്ചവടം നടത്തി ജീവിത മാർഗം കണ്ടെത്തുന്ന നിഷ്കളങ്കരായ ഗ്രാമീണർ. ശരിക്കും ഒരു കാല്പനികലോകം. ഇവിടെ നിന്നും തിരിച്ചുപോരാൻ പറ്റാത്ത മാനസികാവസ്ഥയാണ് യാത്രികർക്ക്. അന്ന് രാത്രി അവിടെ ചിലവഴിച്ചു , പിറ്റേന്ന് അതിരാവിലെ ഹാനോയിയിലേക്കു തിരിച്ചു.\nവിയറ്റ്നാമിലെ അവസാന ദിവസം വളരെ യാദൃച്ഛികമായാണ് കമ്മ്യൂണിസ്റ് വിപ്ലവകാരികളെ പാർപ്പിച്ചിരുന്ന നരക ദ്വാരം എന്നർത്ഥം വരുന്ന ‘ഹോവാ ലോ’ ജയിൽ സന്ദർശിച്ചത്. ഫ്രഞ്ച് അധിനിവേശത്തിനെതിരെ പോരാടിയ ധീരരായ വിയറ്റ്നാമീസ് സ്വതന്ത്ര സമര പോരാളികളെ അതി ക്രുരമായി പീഡിപ്പിച്ചിരുന്നു സ്ഥലം . 1886 കാലഘട്ടത്തിൽ ഫ്രഞ്ചുകാർ 200 തടവുകാരെ പാർപ്പിക്കനായി നിർമിച്ച ഈ ജയിലിൽ പിന്നീട് 2000 ൽ അധികം ജനങ്ങളെ കുത്തിനിറക്കുകയായിരുന്നു . ഇന്നിതൊരു മ്യൂസിയമാണ് , പക്ഷെ ആ പഴയ കാലഘട്ടം ഇവിടെ പുനരാവിഷ്കരിച്ചിരിക്കുന്നു. തടവുകാരെ പാർപ്പിച്ചിരുന്ന ജയിലറകളും അവർ ഉപയോഗിച്ചിരുന്ന വസ്ത്രങ്ങളും , പാത്രങ്ങളും സന്ദർശകർക്കായി പ്രദർശിപ്പിച്ചിരിക്കുന്നു. ജയിലിലെ മങ്ങിയ മഞ്ഞവെളിച്ചത്തിലൂടെ നടക്കുമ്പോൾ , നമ്മൾ അറിയാതെ ആ കാലഘട്ടത്തിലേക്ക് സഞ്ചരിക്കുന്നു , അവരുടെ നിലവിളികളും , ഗന്ധവും അനുഭവിക്കുന്നു , ശരീരത്തിലേക്ക് ഒരുതരം തണുപ്പ് അരിച്ചുകയറുന്നു , ഈറനായ കണ്ണുകളുടെയല്ലാതെ ഒരാൾക്കും അവിടെ നിന്നും ഇറങ്ങാൻ കഴിയില്ല. വിയറ്റ്നാം തന്ന നല്ല ഓർമകൾക്കൊപ്പം മനസിലെവിടയോ ഒരു നൊമ്പരവുമായി എയർപോർട്ടിലേക്ക് തിരിച്ചു.


നിങ്ങളറിയുന്നുണ്ടോ? 916 നു പുറകെ പോയാലുള്ള കുഴപ്പം | 916 Gold Malayalam |Manorama Online Sampadyam\nനിങ്ങളറിയുന്നുണ്ടോ? 916 നു പുറകെ പോയാലുള്ള കുഴപ്പം\nരാജ്യശ്രീ എസ് July 29, 2019 10:54 AM IST\nശുദ്ധത കൂടിയ 916 ആഭരണങ്ങൾക്കു പെട്ടെന്നു കേടു പറ്റിയേക്കാം\nസ്വർണം വാങ്ങുമ്പോൾ അതിനു പരമാവധി പരിശുദ്ധി വേണമെന്ന് എല്ലാവർക്കും നിർബന്ധമാണ്. പക്ഷേ ശുദ്ധത കൂടിയ 916 ആഭരണങ്ങൾക്കു പെട്ടെന്നു കേടു പറ്റിയേക്കാമെന്നു നിങ്ങൾക്കറിയാമോ?\nസ്വർണത്തിന്റെ പരിശുദ്ധി കൂടുന്നതനുസരിച്ച് അതുകൊണ്ട് നിർമിക്കുന്ന ആഭരണത്തിനു കേടുപാടു പറ്റാനുള്ള സാധ്യതയും കൂടുതലാണ്. കാരണം ശുദ്ധസ്വർണം കൊണ്ട് ആഭരണം നിർമിക്കാനാകില്ല. അതിൽ ചെമ്പു പോലുള്ള ലോഹങ്ങൾ ചേർത്താണ് ആഭരണം നിർമിക്കുന്നത്. ചെമ്പ് ആവശ്യത്തിനു ചേർത്താലേ ദൃഢതയുള്ള ആഭരണങ്ങൾ നിർമിക്കാനാകൂ. അതനുസരിച്ച് സ്വർണത്തിന്റെ ശുദ്ധത കുറയും. ശുദ്ധത കൂടിയ 916 സ്വർണം കൊണ്ടുള്ള ആഭരണങ്ങൾ പെട്ടെന്നു കേടുപറ്റാം.\nതിരുവനന്തപുരം ഭീമയുടെ ചെയർമാൻ ഡോ.ബി. ഗോവിന്ദൻ പറയുന്നതു കേൾക്കുക. "916 ആഭരണങ്ങൾക്കു പെട്ടെന്നു കേടുപാടു പറ്റുമോ എന്നു ചോദിച്ചാൽ ഒരു പവനോ അതിലധികമോ ഉള്ള ആഭരണമാണെങ്കിൽ പ്രശ്നമുണ്ടാകില്ല. ചെറിയ തൂക്കത്തിൽ, രണ്ടോ നാലോ ഗ്രാമൊക്കെയുള്ളവ തട്ടിയോ മുട്ടിയോ കേടുപറ്റാനും വളയാനും സാധ്യത കൂടുതലാണ്. 21 അല്ലെങ്കിൽ 18 കാരറ്റ് ആണെങ്കിൽ ആഭരണത്തിനു നല്ല ഉറപ്പുണ്ടാകും. കേടുപാടു പറ്റില്ല. പക്ഷേ അത്തരം കുറഞ്ഞ കാരറ്റുള്ളവ വാങ്ങാൻ ഇവിടെ ആരും തയ്യാറല്ല. സ്വർണാഭരണം ആയാൽ 22 കാരറ്റ് എന്ന വിശ്വാസമാണ് നമുക്കെല്ലാം. അതു മാറാൻ പ്രയാസമാണ്"\nഇവിടെ നിങ്ങൾ മനസിലാക്കേണ്ട രണ്ടു കാര്യങ്ങളുണ്ട്. സ്വർണം വാങ്ങുന്നത് നിക്ഷേപമായാണെങ്കിൽ ശുദ്ധത കൂടിയതു തന്നെ വാങ്ങുന്നതാണ് ഉചിതം. പക്ഷേ അതു ആഭരണമായല്ല, നാണയമായോ സ്വർണക്കട്ടിയായോ വാങ്ങുക. ആഭരണം വാങ്ങുന്നത് അണിയാനാണ്. അവിടെ ശുദ്ധതയല്ല ഡിസൈനും പുതുമയും ഒക്കെയാണ് പ്രധാനം. അങ്ങനെ വരുമ്പോൾ 916നു പകരം കുറഞ്ഞ കാരറ്റ് ആഭരണം ആകും നന്ന്. കേടുപറ്റാനുള്ള സാധ്യത കുറയും. പക്ഷേ കാരറ്റിനനുസരിച്ചുള്ള വിലയേ നൽകുന്നുള്ളൂവെന്ന് ഉറപ്പാക്കണം.


തീമിനെ തോല്‍പ്പിച്ചു, സ്വെരേവ് മാഡ്രിഡ് ഓപ്പണ് ഫൈനലില്; വനിതാ കിരീടം സബലെങ്കയ്ക്ക് | Zverev into the finals of Madrid Masters by beating Thiem\nമൂന്നാം സീഡ് ഡൊമിനിക് തീമിനെ നേരിട്ടുള്ള സെറ്റുകള്‍ക്ക് തോല്‍പ്പിച്ചാണ് സ്വെരേവ് കലാപ്പോരിന് യോഗ്യത നേടിയത്. സ്‌കോര് 6-3, 6-4.\nMadrid, First Published May 9, 2021, 12:00 AM IST\nമാഡ്രിഡ്: ജര്‍മന് താരം ആന്ദ്രേ സ്വെരേവ് മാഡ്രിഡ് ഓപ്പണിന്റെ ഫൈനലില് പ്രവേശിച്ചു. മൂന്നാം സീഡ് ഡൊമിനിക് തീമിനെ നേരിട്ടുള്ള സെറ്റുകള്‍ക്ക് തോല്‍പ്പിച്ചാണ് സ്വെരേവ് കലാപ്പോരിന് യോഗ്യത നേടിയത്. സ്‌കോര് 6-3, 6-4. കാസ്പര് റൂഡ്- മാത്തിയോ ബരേറ്റിനി മത്സരത്തിലെ വിജയികളെ സ്വെരേവ് ഫൈനില് നേരിടും.\nകഴിഞ്ഞ ദിവസം റാഫേല് നദാലിനെ തോല്‍പ്പിച്ചെത്തിയ സ്വെരേവിന് തീം ഒരു എതിരാളിയെ ആയിരുന്നില്ല. മത്സരത്തിലൊന്നാകെ ആറ് എയ്‌സുകളാണ് സ്വെരേവ് പായിച്ചത്. ക്വാര്‍ട്ടറില് ജോണ് ഇസ്‌നറെയായിരുന്നു തീം മറികടന്നിരുന്നത്. എന്നാല് ആ മികവ് നിലനിര്‍ത്താന് ഓസ്ട്രിയക്കാരനായില്ല.\nഅതേസമയം വനിതാ സിംഗിള്‍സ് കിരീടം അറൈന സബലെങ്ക സ്വന്തമാക്കി. ഓസ്‌ട്രേലിയയുടെ ആഷ്‌ലി ബാര്‍ട്ടിയെ മൂന്ന് സെറ്റ് നീണ്ട പോരില് മറികടന്നാണ് ബലാറസ് താരം കിരീടം നേടിയത്. സ്‌കോര് 0-6, 6-3, 4-6. ആദ്യ സെറ്റ് സബലെങ്ക അനായാസം സ്വന്തമാക്കി. എന്നാല് രണ്ടാം സെറ്റില് ബാര്‍ട്ടി തിരിച്ചടിച്ചു. 4-6ന് സെറ്റ് സ്വന്താക്കിയ താരം കിരീടവും നേടി.\nLast Updated May 9, 2021, 12:00 AM IST


coivd 19 » Newsthen\nതിരുവനന്തപുരം: രാഷ്ട്രീയമേഖലയേയും കോവിഡ് പിടിവിടാതെ പിന്തുടരുകയാണ്. കൃഷിമന്ത്രി വി.എസ്. സുനില് കുമാറിന് കോവിഡ് സ്ഥിരീകരിച്ചു. അദ്ദേഹവുമായി ബന്ധപ്പെട്ടവരോടും സ്റ്റാഫുകളോടും നിരീക്ഷണത്തില് പോകാന് അധികൃതര് നിര്‍ദേശിച്ചു. സംസ്ഥാനത്ത് കോവിഡ്…\nമുംബൈ: കോവിഡ് വ്യാപനം സിനിമ മേഖലയിലേക്കും വ്യാപിച്ചിരിക്കുകയാണ്. ഇപ്പോഴിതാ ഹിന്ദി സിനിമ-സീരിയല് നടി ഹിമാനി ശിവപുരിക്ക് രോഗം സ്ഥിരീകരിച്ചു. ഇന്‍സ്റ്റഗ്രാം പേജിലൂടെ ഹിമാനി തന്നെയാണ് ഇക്കാര്യം അറിയിച്ചത്.…\nതിരുവനന്തപുരം: സംസ്ഥാനത്ത് സമ്പൂര്‍ണ ലോക്ഡൗണ് പ്രഖ്യാപിക്കേണ്ടന്ന തീരുമാനമെടുത്ത് മന്ത്രിസഭാ യോഗം. അതേസമയം, രോഗ വ്യാപനം കൂടിയ പ്രദേശങ്ങളില് കര്‍ശന നിയന്ത്രണം ഏര്‍പ്പെടുത്താനും സര്‍ക്കാര് തീരുമാനിച്ചു. സര്‍വ്വകക്ഷിയോഗത്തില് ഉയര്‍ന്ന…


ചെറുവീഡിയോകള് മറ്റ് പ്ലാറ്റ്ഫോമുകളില് പങ്കുവെക്കാന് ‘ക്ലിപ്‌സ്’ എന്ന പുതിയ സവിശേഷത യൂട്യൂബ് പരീക്ഷിക്കുന്നു - Live Newage\nചെറുവീഡിയോകള് പങ്കുവെക്കാന് സാധിക്കുന്ന ഷോര്‍ട്‌സ് എന്ന സേവനം ആരംഭിച്ചതിന് പിന്നാലെ പുതിയ മാറ്റങ്ങളുമായി യൂട്യൂബ്. ‘ക്ലിപ്‌സ്’ എന്ന പേരില് പുതിയ സംവിധാനമാണ് ഉപയോക്താക്കൾക്ക് വേണ്ടി യൂട്യൂബ് ഒരുക്കുന്നത്. യൂട്യൂബ് വീഡിയോകളില്‍നിന്നും അഞ്ച് സെക്കന്റ് മുതല് ഒരു മിനിറ്റ് വരെയുള്ള വീഡിയോ ക്ലിപ്പുകള് ലിങ്കുകളായി മറ്റ് പ്ലാറ്റ്ഫോമുകളില് പങ്കുവെക്കാന് സാധിക്കുന്ന സംവിധാനമാണിത്. ലൈവ് വീഡിയോകളും ഈ രീതിയില് പങ്കുവെക്കാനാവും. വീഡിയോ പ്ലെയറിന് താഴെ ഇതിനായി പ്രത്യേകം ക്ലിപ്‌സ് ബട്ടന് നല്‍കും. ഇതില് ക്ലിക്ക് ചെയ്ത് നിങ്ങള് പങ്കുവെക്കാന് ആഗ്രഹിക്കുന്ന ഭാഗം ക്രോപ്പ് ചെയ്ത് തിരഞ്ഞെടുക്കാം. അഞ്ച് സെക്കന്റ് മുതല് ഒരു മിനിറ്റ് വരെ തിരഞ്ഞെടുക്കാം. ഈ ക്ലിപ്പിന് ഒരു പേര് കൂടി നല്‍കിയാല്. ഷെയര് ബട്ടന് ക്ലിക്ക് ചെയ്യാം. തുറന്നുവരുന്ന വിന്‍ഡോയില് വാട്‌സാപ്പ് ഉള്‍പ്പടെയുള്ള ഫോണിലെ ഫയല് ഷെയറിങ് സംവിധാനങ്ങള് കാണാനാവും. അതില് വേണ്ടത് തിരഞ്ഞെടുത്ത് പങ്കുവെക്കാനാവുന്നതാണ് സംവിധാനം.


കഴിഞ്ഞ 15 വര്‍ഷത്തിനിടയില് ഉണ്ടായ വമ്പന് ടെക്ക് പരാജയങ്ങളിലൂടെ...! - Malayalam Gizbot\nകഴിഞ്ഞ 15 വര്‍ഷത്തിനിടയില് ഉണ്ടായ വമ്പന് ടെക്ക് പരാജയങ്ങളിലൂടെ...!\nUpdated: Saturday, September 12, 2015, 10:07 [IST]\nടെക്‌നോളജി കഴിഞ്ഞ പതിറ്റാണ്ടുകളില് വന് കുതിച്ച് ചാട്ടമാണ് നടത്തിയിരിക്കുന്നത്. എന്നാല് വന് തോല്‍വികള് ഏറ്റ് വാങ്ങിയ ടെക്‌നോളജിയും ഇതോടൊപ്പം ഉള്‍പ്പെടുന്നുണ്ട്.\nഗൂഗിളില് ഇന്റര്‍വ്യൂവിന് ചോദിക്കുന്ന "തകര്‍പ്പന്" ചോദ്യങ്ങള് ഇതാ...!\nഇത്തരത്തില് പരാജയത്തിന്റെ ആഴങ്ങളില് മുങ്ങിയ ടെക്ക് ഉല്‍പ്പന്നങ്ങളാണ് ഇവിടെ പട്ടികപ്പെടുത്തുന്നത്. സ്ലൈഡറിലൂടെ നീങ്ങുക.\nടെക്‌നോളജിയും നിങ്ങളും "ഒത്തുപോവില്ലെന്ന്" തെളിയിക്കുന്ന 10 ലക്ഷണങ്ങള് ഇതാ...!\nവോള്‍വോ വളരെ ചിലവ് നടത്തി അവരുടെ ആര് ആന്‍ഡ് ഡി വിഭാഗം കണ്ടെത്തിയെന്ന് അവകാശപ്പെട്ട് ലോക മാധ്യമങ്ങളില് അവതരിപ്പിച്ചതായിരുന്നു ഈ ബ്രേക്ക് സിസ്റ്റം. ഓട്ടോമേറ്റഡ് ഡ്രൈവിങില് വിപ്ലവാത്മകമായ ചലനം സൃഷ്ടിക്കുമെന്ന് കരുതിയ ഈ സാങ്കേതികത പരീക്ഷണ ഓടിക്കലില് തന്നെ പരാജയപ്പെടുകയായിരുന്നു.\nമൈക്രോസോഫ്റ്റിന്റെ ഈ ഒഎസ് വിപണിയില് വന് പരാജയമായിരുന്നെന്ന് വിലയിരുത്തപ്പെടുന്നു.\nരണ്ട് ചക്രങ്ങളില് ആളുകള്‍ക്ക് സഞ്ചരിക്കാന് അവസരമൊരുക്കുന്ന ഈ ഡിവൈസില് നിന്ന് 2004-ല് അമേരിക്കന് പ്രസിഡന്റായിരുന്ന ജോര്‍ജ് ബുഷ് നിലത്ത് വീണത് കമ്പനിക്ക് വന് തിരിച്ചടിയായിരുന്നു.\nആദ്യ ദര്‍ശനത്തില് തന്നെ ആളുകളുടെ വ്യക്തിത്വം തിരിച്ചറിയാന് സാധിക്കുമെന്ന് അവകാശപ്പെട്ട് കമ്പനി എത്തിച്ച ഈ ഡിവൈസ് ഗൂഗിളിന്റെ സ്വദേശമായ സാന്‍ഫ്രാന്‍സിസ്‌കൊയിലെ റെസ്റ്റോറന്റുകളിലും ബാറുകളിലും നിരോധിക്കുകയാണ് ഉണ്ടായത്.\nമൈക്രോസോഫ്റ്റിന്റെ ഐപോഡിന് വില്ലുവിളിയുയര്‍ത്താന് ഇറക്കിയ ഉല്‍പ്പന്നം വിപണിയില് വന് ചലനങ്ങള് സൃഷ്ടിച്ചില്ല.\nആന്‍ഡ്രോയിഡ് സാങ്കേതികത മികച്ച രീതിയില് ഉപയോഗിക്കപ്പെട്ടു എന്ന് വിലയിരുത്തപ്പെടുന്ന ഈ ഡിവൈസ് 2010-ല് ഇറങ്ങി മോശം പരസ്യങ്ങള് കാരണം6മാസങ്ങള്‍ക്ക് ശേഷം വിപണിയില് നിന്ന് പിന്‍വലിക്കപ്പെട്ടു.\nവെര്‍ച്ച്വല് ലോകത്തേക്കുളള ഗൂഗിള് 2008-ല് ഈ ഡിവൈസോടെ എത്തിയെങ്കിലും വിപണിയില് പരാജയപ്പെടുകയായിരുന്നു.\nശല്ല്യപ്പെടുത്തുന്ന അപ്‌ഡേറ്റുകളും അനാവശ്യ ഗെയിം കളിക്കുന്നതിനുളള അഭ്യര്‍ത്ഥനകളും ഫേസ്ബുക്കിന്റെ ഈ ആപിനെ ഉപയോക്താക്കളില് നിന്ന് അകറ്റി.\n2005-ല് മോട്ടറോളയും ആപ്പിളും സഹകരിച്ച് ഐട്യൂണുകളില് നിന്ന് വാങ്ങിയ പാട്ടുകള് പ്രവര്‍ത്തിക്കാവുന്ന ഈ ഫോണ് ഇറക്കുകയായിരുന്നു. എന്നാല് ഈ സമയത്ത് തന്നെ ആപ്പിള് ഐപോഡ് നാനൊ ഇറക്കിയത് റോക്കറിനെ തളര്‍ത്തി കളഞ്ഞു.\nമനുഷ്യനെ പോലെ പ്രവര്‍ത്തിക്കുന്ന റൊബോട്ട് എന്ന അവകാശവുമായി ഹോണ്ടാ ഇറക്കിയ ഈ ഡിവൈസ്, കുത്തനെയുളള പടികള് കയറുന്ന പരീക്ഷണം നടത്തിയ അവസരത്തില് മൂന്ന് സ്‌റ്റെപ്പുകള് കയറിയപ്പോള് തന്നെ തകര്‍ന്ന് നിലത്ത് വീഴുകയായിരുന്നു.\nStory first published: Tuesday, August 11, 2015, 11:52 [IST]\nEpic Tech Fails From The Last 15 Years.


ken articles: അന്ന് 'ആരോമല്', ഇന്ന് ഷഫീഖ്\nഅന്ന് 'ആരോമല്', ഇന്ന് ഷഫീഖ്\n'ഷഫീഖും' ഏതൊരു മനുഷ്യനേയുംപോലെ, മറ്റാരുടെയോ സ്വകാര്യാഹ്ലാദങ്ങളില്‍നിന്നും പിറന്നു. ഒരപേക്ഷയും കൊടുക്കാതെ. സ്വയമാവശ്യപ്പെടാതെ ലഭിക്കുന്ന ഏതൊരു ജന്മവും, പിന്നീട് ആവശ്യങ്ങളുടെ, എഡിറ്റ് ചെയ്യുക പ്രയാസമായ, ഒരു സമാഹാരമായി മാറും. ഷഫീഖിന്റെയും ജീവിതം അങ്ങിനെത്തന്നെ. ഏതൊരു കുഞ്ഞിന്റെയും പിറവി വിശദമാക്കാന് ശാസ്‌ത്രത്തിന് കഴിയും. എന്നാല് അതിന്ന് പിന്നിലുാവേ സ്‌നേഹവും കരുതലും, ലാബറട്ടറികള് പൊളിക്കും. ശാസ്‌ത്രം ആ സ്‌നേഹങ്ങള്‍ക്കു മുമ്പില് സ്‌തംഭിക്കും. ആവശ്യമില്ലാതെ സംഭവിച്ച് പോകുന്ന അപ്രതീക്ഷിത ജന്മങ്ങള്‍പോലും ആദരവര്‍ഹിക്കുന്നതാണെന്ന്, സര്‍ക്കാറുകള്‍ക്ക് മുമ്പേ, മനുഷ്യസമൂഹം തിരിച്ചറിഞ്ഞു കഴിഞ്ഞിരുന്നു. ഞങ്ങളുടെ ഗ്രാമം 'അവിഹിത ഗര്‍ഭ'ത്തില് പിറന്ന ഒരു കുഞ്ഞിന് 'നിരപരാധി' എന്നൊരു സ്‌പെഷല് പേര് നല്‍കിയിരുന്നത് ഇപ്പോഴും ഞാനോര്‍ക്കുന്നു. ആ കുഞ്ഞിനോടല്ല, ആ കുഞ്ഞിന്റെ പിറവിയോടുള്ള സ്വന്തം ഉത്തരവാദിത്തം ഏറ്റെടുക്കാത്ത 'പിതാവെന്ന' പദവിയര്‍ഹിക്കാത്ത ഭീരുവിനെ അന്നേ ഞങ്ങള്‍ക്ക് അപരാധിയായി തിരിച്ചറിയാന് കഴിഞ്ഞിരുന്നു.\nകുട്ടികളുടെ ചെറിയ 'കുറ്റങ്ങള്', അതെത്ര അലോസരമുാക്കുന്നതായാലും മനുഷ്യര് പൊറുത്തിരുന്നു. 'കുട്ടികളല്ലേ' എന്നൊരൊറ്റ പറച്ചിലില് ആ വാത്സല്യം നുരച്ച് പതഞ്ഞിരുന്നു. മോനേ, മോളേ, കുഞ്ഞാ എന്നിങ്ങനെയൊക്കെയല്ലാതെ ആരും അവരെ അവരുടെ മുഴുവന് പേരും പറഞ്ഞ് വിളിച്ചിരുന്നില്ല. എത്ര വലിയ പേരുകളിട്ടാലും കുട്ടികള്‍ക്കൊക്കെ 'വേറെ വേറെ' വിളിപേരുകളുായിരുന്നു. അവരുടെ കുസൃതികളിലും, കളികളിലും, ചിരികളിലും, കരച്ചിലിലുമെല്ലാം സ്വപ്‌നലോകങ്ങളുടെ മഴവില് നിറങ്ങള് കലര്‍ന്നിരുന്നു. നരജീവിതമായ വേദനക്കുള്ള മരുന്നെന്ന് കവികള് അവരെ വാഴ്‌ത്തി. കുട്ടികള് വെറും കുട്ടികളല്ല, അവരും മനുഷ്യരാണെന്ന് കവികള് എപ്പോഴും നമ്മെ ഓര്‍മിപ്പിച്ചു. അവര് നിങ്ങളിലൂടെയല്ല, നിങ്ങള് അവരിലൂടെയാണ് ആവിഷ്‌കരിക്കപ്പെടുന്നതെന്നവര് ആവര്‍ത്തിച്ചു. വാക്കുകള് കൂട്ടിച്ചൊല്ലാന് വയ്യാത്ത ദൈവജ്ഞരല്ലോ കുട്ടികള് എന്നവര് വിസ്‌മയപ്പെട്ടു. കുട്ടികള് മനുഷ്യവംശത്തിന്റെ പിതാക്കളാണെന്നവര് തിരിച്ചറിഞ്ഞു.\nഅകലേക്ക്, അകലേക്ക്, അറിയാത്ത നാടുകളിലേക്ക്, അന്നംതേടി പോകുമ്പോഴും, 'മക്കളേ നിങ്ങള്‍ക്കു വേി' എന്നോരോ പ്രവാസിയും ഉള്ളം പിളര്‍ന്നു. എല്ലാ പ്രയാസങ്ങള്‍ക്കിടയിലും, 'അവര് തിന്നട്ടെ, അവര് പഠിക്കട്ടെ, അവര് കളിക്കട്ടെ' എന്നാണോരോ രക്ഷിതാവും പറയാതെ ജീവിതം മുഴുവന് പറഞ്ഞുകൊിരിക്കുന്നത്. മക്കള് തെറ്റിയാലും, പിതാക്കള് ഇടഞ്ഞാലും പെറ്റതള്ളയുടെ മനസ്സെന്നും മുടിയരായ മക്കള്‍ക്ക് വേി, എല്ലാ ഭാഷകളിലും നിലവിളിക്കും. എന്നോ, എവിടേക്കിന്നില്ലാതെ പോയ മകന്, നിത്യവും ചോറുാക്കി കാത്തിരുന്ന ബഷീറിന്റെ 'ഉമ്മ', ആ വാത്സല്യത്തിന്റെ ഉയിരായി മലയാളത്തില് നിറഞ്ഞു നിന്നു.\nമകന്റെ കാമുകിക്കുവേി സ്വന്തം കരള് പറിച്ചുകൊടുത്തൊരുമ്മയുടെ കഥ വായിച്ചതിപ്പോഴും ഓര്‍മ്മയില് നിലവിളിക്കുന്ന്. മാതാവിന്റെ പൂങ്കരള് തരാതെ നിന്നെ സ്വീകരിക്കില്ലെന്ന് പറഞ്ഞ, 'കാമുകി'യെ തൃപ്‌തിപ്പെടുത്താന്, അമ്മയെകൊന്ന്, കരള് പറിച്ചെടുത്ത്, ഒരു വാഴയിലയില് പൊതിഞ്ഞ്, കാട്ടിലൂടെ തിടുക്കപ്പെട്ട്, ഓടുന്നതിന്നിടയില്, ഒരു കല്ലില്‍തട്ടി, മകന് മറിഞ്ഞു വീഴുകയും കയ്യിലിരുന്ന ഉമ്മയുടെ 'കരള്' തെറിച്ചു പോവുകയും ചെയ്‌തുവത്രെ. മകനെ വേദനിപ്പിച്ചത്, ആ വീഴ്‌ചയേക്കാളേറെ കരള് നഷ്‌ടപ്പെട്ടതായിരുന്നു. വിഷണ്ണനായി നിന്ന മകനെ ആശ്വസിപ്പിച്ചുകൊ് തെറിച്ചുപോയ കരള് ഏതോ പൊന്തക്കാട്ടില്‍നിന്നും പറഞ്ഞുവത്രേ. മോനേ വിഷമിക്കേ, ഞാനിവിടെയു്. പിന്നെ ഇന്ന് സങ്കല്‍പിക്കുക പ്രയാസമായ ഒരന്വേഷണവും. നിനക്കെന്തെങ്കിലും പറ്റിയോ എന്ന്!\nഅങ്ങിനെയൊക്കെയുള്ള ഒരു സ്‌നേഹമാണ്, ഇപ്പോള് സമാനതകളില്ലാത്ത ക്രൂരതകളായി, മനുഷ്യത്വത്തിന്നു നേരെ കുരക്കുന്നത്! ദല്‍ഹിയില് ഭരണകൂട സഹായത്തോടെ നടന്ന സിക്ക് കൂട്ടക്കൊലയുടെ നടുക്കങ്ങളില് സ്‌പര്‍ശിച്ച്, മുമ്പ് എ അയ്യപ്പനെഴുതിയത്, 'പിതാവിന്റെ പിളര്‍ന്ന ഹൃദയത്തില്/ കൈക്കുഞ്ഞിനെ അടക്കം ചെയ്‌ത/ ഘാതകന്റെ പരിഹാസ നീതി'യെക്കുറിച്ചായിരുന്നു. എന്നാലിന്ന് സാക്ഷാല് പിതാക്കളിലും മാതാക്കളിലുംപെട്ട ചിലര്‍തന്നെ ഘാതകരും പീഡകരുമായി മാറുന്ന, സമാശ്വസിക്കപ്പെടാനാവാത്ത പകപ്പുകളിലേക്കാണ്, വാര്‍ത്തകള് ദയാരഹിതമായി നമ്മെ വലിച്ചെറിയുന്നത്. പമ്പരം കറക്കിയില്ലെങ്കിലും പട്ടം പറത്തിയില്ലെങ്കിലും, അമ്പിളിമാമനെ കില്ലെങ്കിലും, താരാട്ട് പാട്ടുകള് കേട്ടില്ലെങ്കിലും, അമ്മിഞ്ഞ കിട്ടിയില്ലെങ്കിലും, 'ഒന്നു ജീവിച്ച് പോവാനെങ്കിലും' ഞങ്ങളെ, നിങ്ങള് അനുവദിക്കുകയില്ലേ എന്നാണ്, പീഡിത ബാല്യങ്ങള് ക്രൂരരായിതീര്‍ന്ന 'ശിക്ഷിതാക്കളോട്' വിളിച്ചുചോദിക്കുന്നത്. ജന്മകരച്ചില്, ജീവിതാന്ത്യംവരെ തുടരാന് ശിക്ഷിക്കപ്പെട്ടവരായി തീരുകയാണോ നമ്മുടെ കുഞ്ഞുങ്ങള്? ഇങ്ങനെയുള്ള നമ്മള് മനുഷ്യരാണെന്ന് ആരോ പറഞ്ഞത്, നമ്മെ പറ്റിക്കാനാവുമോ?\nകുട്ടികള് ആരുടേതാണ്. തീര്‍ച്ചയായും അവര് മനുഷ്യരാശിയുടെ സാധ്യതകളാണ്. അവരുടെ 'രക്ഷിതാക്കള്' മനുഷ്യരാശിയുടെ ഭാഗമാവുമ്പോള്, മാത്രമാണ് കുട്ടികള് അവരുടേത് കൂടിയാവുന്നത്. മുതലാളിത്തമാണ്, വട്ടിയും പട്ടിയും കുട്ടിയുമെല്ലാം സ്വന്തം സ്വത്താണെന്ന 'വട്ടത്തരം' വിളിച്ചുകൂവുന്നത്. പെറ്റമ്മയോ പോറ്റമ്മയോ ആരാണ് ശ്രേഷ്‌ഠര് എന്ന ചോദ്യം പഴയൊരു പ്രഹേളികയായി, ഇന്നും നമ്മെ അസ്വസ്ഥമാക്കണം. കുഞ്ഞിന്റെ മേലുള്ള ഉടമസ്ഥതാവകാശം സ്ഥാപിക്കാന് പെറ്റമ്മയും, ഒരു പോറ്റമ്മയും മുമ്പൊരു രാജാവിനെ സമീപിച്ചു. രുപേരും ഒരേപോലെ, കുഞ്ഞിനെ തങ്ങള്‍ക്ക് വേണമെന്ന് വാദിച്ചു. ഒടുവില് 'നീതിമാനായ' രാജാവ്(?) കുഞ്ഞിനെ കൃത്യം നടുമുറിച്ച് ഒരു പാതി ഒരാള്‍ക്കും, മറുപാതി മറ്റേയാള്‍ക്കും നല്‍കാനുള്ള ഉത്തരവ് പ്രഖ്യാപിച്ചപ്പോള്, 'പോറ്റമ്മ' എനിക്ക് എന്റെ കുഞ്ഞ് ജീവിച്ച് കാല് മതി എന്ന് പറഞ്ഞ ഉടമസ്ഥതാവകാശം ഉപേക്ഷിച്ചുവത്രെ. ബ്രഹ്‌ത്തിന്റെ, 'കോക്കേഷ്യന് ചോക്ക് സര്‍ക്കിള്' എന്ന നാടകം ഇന്നും മനസ്സില് നിറയുന്നു.\nകുട്ടികള് ആരുടേതാണ്; അവരെ മനുഷ്യകുഞ്ഞായി സംരക്ഷിക്കുന്ന മനുഷ്യരുടേതാണ്. പെറ്റമ്മക്ക് കുഞ്ഞില് 'അര്‍ഹതയുാവുന്നത്' അവരൊരു 'പോറ്റമ്മ' കൂടിയായി വളരുമ്പോഴാണ്. എന്നാല് 'പോറ്റമ്മക്ക്', പെറ്റമ്മയാവാതെ, തന്നെ, കുഞ്ഞിന്റേതാവാന് കഴിയും! അവര് ശരിക്കുമൊരു പോറ്റമ്മ മാത്രമായിരുന്നാല് മതി! അങ്ങിനെനോക്കുമ്പോള്, ഷഫീഖ്, അവനുചുറ്റും 'സ്‌നേഹവലയം' തീര്‍ത്ത ആ മാലാഖമാരുടെമാത്രം കുഞ്ഞാണ്. ഷഫീഖിന് സ്വന്തം രക്ഷിതാക്കളില്‍നിന്നും കിട്ടാതെപോയ സ്‌നേഹം, അവന് വാരിക്കോരി കൊടുത്ത കട്ടപ്പന സെന്റ് ജോണ്‍സ് ആശുപത്രിയിലെ സിസ്റ്റര് ബിന്‍സിജോസ് മുതല്, എല്ലാവരോടും 'മനുഷ്യത്വം' എന്നും കടപ്പെട്ടിരിക്കുന്നു.\n'ഇടുക്കി: മൂന്നു വയസ്സുകാരനെ ആറുമാസമായി പട്ടിക്കൊപ്പം ചങ്ങലക്കിട്ട പീഡിപ്പിച്ച മാതാപിതാക്കള് അറസ്റ്റില്, ഇവര്‍ക്ക് ജനിച്ച ആരോമല് എന്ന കുട്ടിയാണ്, മനസ്സാക്ഷിയെ ഞെട്ടിക്കുന്ന പീഡനത്തിനിരയായത്. ചാണകം മെഴുകിയ വീടിന്റെ മുന്‍വശത്ത് കെട്ടി ചങ്ങലയുടെ ഒരറ്റത്ത് നായയെയും മറ്റേയറ്റത്ത് കുട്ടിയെയും ബന്ധിച്ചശേഷമാണ് മാതാപിതാക്കള് കൂലിപ്പണിക്ക് പോയിരുന്നത്. അതിക്രൂരമായ പീഡനങ്ങളാണ്, അച്ഛനില്‍നിന്ന് ആരോമലിന് ഏല്‍ക്കേിവന്നത്. കുട്ടിയുടെ വലതുകൈപ്പത്തി ചട്ടുകംകൊ് പൊള്ളിച്ചിരുന്നു. ദേഹമാസകലം സിഗരറ്റ്‌കുറ്റികൊ് കുത്തിയ പാടു്. ബെന്നി, സിഗരറ്റ് കുത്തിക്കെടുത്തിയിരുന്നത് തന്റെ ദേഹത്താണെന്ന് കുഞ്ഞ് പറഞ്ഞു. കുട്ടിക്കും നായക്കും ഒരേ പാത്രത്തിലാണ് ഭക്ഷണം നല്‍കിയിരുന്നത്. ഇവിടെ വളര്‍ത്തിയിരുന്ന പശുവിന് ഇതിനേക്കാള് മെച്ചപ്പെട്ട തീറ്റ നല്‍കിയിരുന്നു.(പത്രവാര്‍ത്തയില് നിന്ന്)'\nചൈനക്കാരുടെ ഗോര്‍ക്കിയെന്ന് മാവോ വിശേഷിപ്പിച്ച ലുഷണ് 'ഒരു നായയുടെ തിരിച്ചടി' എന്ന പേരില് നായ്‌ക്കളെക്കുറിച്ച് ഒരു കവിത എഴുതിയിട്ടു്. കിട്ടും കാണാത്ത, അന്തവും കുന്തവുമില്ലാത്ത ഒരു മനുഷ്യന്, എന്തൊക്കെയോ ചിന്തകളില് മുഴുകി നിരത്തിലൂടെ നടക്കുകയാണ്. പെട്ടന്നൊരു പട്ടി അയാള്‍ക്ക് പിറകില്, അയാളുടെ കാല് തൊട്ടു തൊട്ടില്ലെന്നമട്ടില് നില്‍ക്കുന്നു. തിരിഞ്ഞുനോക്കിയപ്പോള് അയാള് കത് കാലില് തൊടാന് പോകുന്ന പട്ടിയെയാണ്. രോഷാകുലനായ അയാള് പറഞ്ഞു: 'ഛെ, കാലു നക്കുന്ന പട്ടി'.....മഹത്തായ ഒരു മാനവിക ദൗത്യം നിര്‍വ്വഹിച്ച ചാരിതാര്‍ത്ഥ്യത്തോടെ അയാള് നടന്നു നീങ്ങുമ്പോള് പിറകില്‍നിന്നും ആ പട്ടി വിളിച്ചു പറഞ്ഞു: 'മിസ്റ്റര്, അക്കാര്യത്തില് ഞാന് നിന്നോളമില്ല!'\nമാതാപിതാക്കളുടെ പീഡനങ്ങളില്‍നിന്ന് രക്ഷപ്പെടുത്തപ്പെട്ട കുഞ്ഞ് അഭയകേന്ദ്രത്തില്‍വെച്ച് കാണാനാവശ്യപ്പെട്ടത് തന്നെ വളര്‍ത്തിയ തന്നോടൊപ്പം കളിച്ച ആ പട്ടിയെയായിരുന്നു. ചെന്നായ വളര്‍ത്തിയ കുട്ടിയെക്കുറിച്ച് മുമ്പ് കേട്ടിരുന്നു. ഇപ്പോഴിതാ പട്ടി പോറ്റിയ കുട്ടികളെയും നാം കാണുന്നു. അച്ഛനമ്മമാരുടെ പീഡനമേറ്റ് പുളയുന്ന കുഞ്ഞിനെ ആ പട്ടി ആശ്വസിപ്പിച്ചിരിക്കും. ഏകാന്തതയുടെ പൊറുതികേടുകളില് 'കൂട്ടിച്ചൊല്ലാനാവാത്ത വാക്കുകള്‍കൊ്' തന്റെ സങ്കടങ്ങള് അവനാ പട്ടിയുമായി പങ്കുവെച്ചിരിക്കും. ഒരമ്മയും ഒരച്ഛനും നല്‍കാത്ത സ്‌നേഹം ആ പട്ടി അവന് നല്‍കിയിരിക്കും. അവന് ആരോമല് എന്ന് പേരിട്ടതും ആ 'നല്ല' പട്ടിയായിരിക്കും.\nപോസ്റ്റ് ചെയ്തത് ken kunhahamed ല് 9:57 AM